[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
53. Jhāna Saṁyutta
5. Ogha Vagga

#### Chapter V
Suttas 45-54

# Ogha Vagga

Adapted from the 1995 edition of the digital version of the Sri Lanka Buddha Jayanti Tripitaka Series.

[309]

#### Sutta 45

# Ogho Suttaṁ

[1][pts] Evam me sutaṁ:|| ||

Ekaṁ samayam Bhagavā Sāvatthiyaṁ viharati.|| ||

2. "Cattāro'me bhikkhave, oghā.|| ||

Katame cattāro?|| ||

Kāmogho||
bhavogho||
diṭṭhogho||
avijjogho.|| ||

Ime kho bhikkhave, cattāro oghā.|| ||

Imāsaṇ kho bhikkhave, catunnaṁ oghānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave catunnaṁ oghānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 46

# Yogo Suttaṁ

[1][pts] Evam me sutaṁ:|| ||

2. "Cattāro'me bhikkhave, yogā.|| ||

Katame cattāro?|| ||

Kāmayogo||
bhavayogo||
diṭṭhiyogo||
avijjāyogo.|| ||

Ime kho bhikkhave, cattāro yogā.|| ||

Imāsaṇ kho bhikkhave, catunnaṁ yogānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave catunnaṁ yogānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 47

# Upādānāṁ Suttaṁ

[1][pts] Evam me sutaṁ:|| ||

2. Cattār'imāni bhikkhave, upādānāni.|| ||

Katamāni cattāri?|| ||

Kāmūpādānaṁ||
diṭṭh'ūpādānaṁ||
sīla-b-bat'ūpādānaṁ||
att'avād'ūpādānaṁ.|| ||

Imāni kho bhikkhave, cattāri upādānāni.|| ||

Imesaṇ kho Bhikkhave, catunnaṁ upādānānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave catunnaṁ upādānānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

§

#### Sutta 48

# Ganthā Suttaṁ

[1][pts] Evam me sutaṁ:|| ||

2. "Cattāro'me bhikkhave, ganthā.|| ||

Katame cattāro?|| ||

Abhijjhā kāyagantho||
vyāpādo kāyagantho||
sīla-b-bata-parāmāso kāyagantho||
idaṁsaccābhiniveso kāyagantho.|| ||

Ime kho bhikkhave, cattāro ganthā.|| ||

Imesaṇ kho bhikkhave, catunnaṁ ganthānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave catunnaṁ ganthānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 49

# Anusayā Suttaṁ

[1][pts] Evam me sutaṁ:|| ||

2. "Satt'ime bhikkhave, anusayā.|| ||

Katame satta?|| ||

Kāmarāgānusayo||
paṭighānusayo||
diṭṭh'ānusayo||
vicikicchānusayo||
mānānusayo||
bhava-rāgānusayo||
avijjānusayo.|| ||

Ime kho bhikkhave, satta anusayā.|| ||

Imesaṇ kho bhikkhave, sattannaṁ anusayānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave sattannaṁ anusayānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 50

# Kāmaguṇa Suttaṁ

[1][pts] Evam me sutaṁ:|| ||

2. "Pañc'ime bhikkhave, kāma-guṇā.|| ||

Katame pañca?|| ||

Cakkhu-viññeyyā rūpā iṭṭhā kantā manāpā piya-rūpā kāmūpasaṇhitā rajanīyā.|| ||

Sota-viññeyyā saddā iṭṭhā kantā manāpā piya-rūpā kāmūpasaṇhitā rajanīyā.|| ||

Ghāna-viññeyyā gandhā iṭṭhā kantā manāpā piya-rūpā kāmūpasaṇhitā rajanīyā.|| ||

Jivhā-viññeyyā rasā iṭṭhā kantā manāpā piya-rūpā kāmūpasaṇhitā rajanīyā.|| ||

Kāya-viññeyyā phoṭṭhabbā iṭṭhā kantā manāpā piya-rūpā kāmūpasaṇhitā rajanīyā.|| ||

Ime kho bhikkhave, pañca kāma-guṇā.|| ||

Imesaṇ kho bhikkhave, pañcannaṁ kāma-guṇānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave pañcannaṁ kāma-guṇānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 51

# Nivaraṇāni Suttaṁ

[1][pts] Evam me sutaṁ:|| ||

2. "Pañc'imāni bhikkhave, nīvaraṇāni.|| ||

Katamāni pañca?|| ||

Kāma-c-chanda-nīvaraṇaṁ||
vyāpāda-nīvaraṇaṁ||
thīna-middha-nīvaraṇaṁ||
uddhacca-kukkucca-nīvaraṇaṁ||
vicikicchā-nīvaraṇaṁ.|| ||

Imāni kho bhikkhave, pañca nīvaraṇāni.|| ||

Imesaṇ kho bhikkhave, pañcannaṁ nīvaraṇānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave pañcannaṁ nīvaraṇānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 52

# Khandā Suttaṁ

[1][pts] Evam me sutaṁ:|| ||

2. "Pañc'ime bhikkhave, upādāna-k-khandhā.|| ||

Katame pañca?|| ||

Rūp'ūpādāna-k-khandho||
vedan'ūpādāna-k-khandho||
saññ'ūpādāna-k-khandho||
saṅkhār'ūpādāna-k-khandho||
viññāṇ'ūpādāna-k-khandho.|| ||

Ime kho bhikkhave, pañc'upādāna-k-khandhā.|| ||

Imesaṇ kho bhikkhave, pañcannaṁ upādāna-k-khandhānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave pañcannaṁ upādāna-k-khandhānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 53

# Orambhāgiya Suttaṁ

[1][pts] Evam me sutaṁ:|| ||

2. "Pañc'imāni bhikkhave, oram-bhāgiyāni saṁyojanāni.|| ||

Katamāni pañca?|| ||

Sakkāya-diṭṭhi||
vicikicchā||
sīla-b-bata-parāmāso||
kāma-c-chando||
vyāpādo.|| ||

Imāni kho bhikkhave, pañc'oram-bhāgiyāni saṁyojanāni.|| ||

Imesaṇ kho bhikkhave, pañcannaṁ oram-bhāgiyānaṁ saṁyojanānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave pañcannaṁ oram-bhāgiyānaṁ saṁyojanānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

#### Sutta 54

# Uddhambhāgiya Suttaṁ

[1][pts] Evam me sutaṁ:|| ||

2. "Pañc'imāni bhikkhave, uddhambhāgiyāni saṁyojanāni.|| ||

Katamāni pañca?|| ||

Rūpa-rāgo||
arūpa-rāgo||
māno||
uddhaccaṁ||
avijjā.|| ||

Imāni kho bhikkhave, pañc'uddham-bhāgiyāni saṁyojanāni.|| ||

Imesaṇ kho bhikkhave, pañcannaṁ uddhambhāgiyānaṁ saṁyojanānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti.|| ||

Katamo cattāro jhānā?|| ||

Idha bhikkhave, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ sa-vicāraṁ||
viveka-jaṁ pīti-sukhaṁ||
paṭhamaṁ jhānaṁ upasampajja viharati.|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ avicāraṁ||
samādhi-jaṁ pīti-sukhaṁ||
dutiyaṁ jhānaṁ upasampajja viharati.|| ||

Pītiyā ca virāgā||
upekhako ca viharati,||
sato ca sampajāno||
sukhañ ca kāyena paṭisaṁvedeti.|| ||

Yaṁ taṁ ariyā ācikkhanti||
'upekhako satimā sukha-vihārī' ti||
tatiyaṁ jhānaṁ upasampajja viharati.|| ||

Sukhassa ca pahānā||
dukkhassa ca pahānā||
pubbe va somanassa-domanassānaṁ attha-gamā||
adukkhaṁ asukhaṁ upekhā-sati-pārisuddhiṁ||
catutthaṁ jhānaṁ upasampajja viharati. || ||

Imāsaṇ kho bhikkhave pañcannaṁ uddhambhāgiyānaṁ saṁyojanānaṁ||
abhiññāya, pariññāya, parikkhayāya, pahānāya||
cattāro jhānā bhāveti,||
cattāro jhānā bahulī-karoti" ti.|| ||

Contact:
Copyright Statement