[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Sattaka Nipāta
2. Anusaya Vagga

#### Sutta 18

# Niddasa-Vatthu Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[15]

[1][pts][olds] EVAṀ ME SUTAṀ.|| ||

Ekaṁ samayaṁ Bhagavā Sāvatthiyaṁ viharati.|| ||

Satt'imāni bhikkhave, niddasa-vatthūni.|| ||

Katamāni satta?|| ||

Idha, bhikkhave, bhikkhū sikkhā-samādāne tibba-c-chando hoti||
āyatiñ ca sikkhā-samādāne avigata-pemo.|| ||

■

Dhamma-nisantiyā tibba-c-chando hoti||
āyatiñ ca Dhamma-nisantiyā avigata-pemo.|| ||

■

Icchā-vinaye tibba-c-chando hoti||
āyatiñ ca icchā-vinaye avigata-pemo.|| ||

■

Paṭisallāne tibba-c-chando hoti||
āyatiñ ca paṭisallāne avigata-pemo.|| ||

■

Viriy'ārambhe tibba-c-chando hoti||
āyatiñ ca viriy'ārambhe avigata pemo.|| ||

■

Sati-nepakke tibba-c-chando hoti||
āyatiñ ca sati-nepakke avigata-pemo.|| ||

■

Diṭṭhi-paṭivedhe tibba-c-chando hoti||
āyatiñ ca diṭṭhi-paṭivedhe avigata-pemo.|| ||

Imāna kho bhikkhave, satta niddasa-vatthuni" ti.|| ||

Contact:
Copyright Statement