[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
23. Dīgha-Cārika Vagga

#### Sutta 228

# Ussūra-Bhatta Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.

Bhagavā etad avoca:|| ||

"Pañc'ime bhikkhave ādīnavā ussūra-bhatte kule.|| ||

Katame pañca?|| ||

Ye te atithī pāhunā,||
te na kālena paṭipūjenti;|| ||

■

Yā tā bali-paṭiggāhikā devatā,||
tā na kālena paṭipūjenti.|| ||

■

Ye te samaṇa-brāhmaṇā eka-bhattikā||
ratt'ūparatā viratā||
vikāla-bhojanā,||
te na kālena paṭipūjenti.|| ||

■

Dāsa-kamma-kara-porisā vimukhā kammaṁ karonti.|| ||

Tāvatakaṁ yeva asamayena bhuttaṁ anoja-vantaṁ hoti.|| ||

Ime kho bhikkhave pañca ādinavā ussūra-bhatte kule.|| ||

§

Pañc'ime bhikkhave ānisaṁsā samaya-bhatte kule.|| ||

Katame pañca?|| ||

Ye te atthi pāhunā,||
te kālena paṭipūjenti.|| ||

■

Yā tā bali-paṭiggāhikā devatā,||
tā kālena paṭipūjenti.|| ||

■

Ye te samaṇa-brāhmaṇā eka-bhattikā||
ratt'ūparatā viratā||
vikāla-bhojanā,||
te kālena paṭipūjenti.|| ||

■

Dāsa-kamma-kara-porisā avimukhā kammaṁ karonti.|| ||

■

Tāvatakaṁ ye va samayena bhuttaṁ oja-vantaṁ hoti.|| ||

Ime kho bhikkhave pañca ānisaṁsā samaya-bhatte kule" ti.|| ||

Contact:
Copyright Statement