[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
48. Indriya Saṁyutta
5. Jarā Vagga

#### Sutta 47

# Tatiya Pubb'Ārama Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[223]

[1][pts] Evam me sutaṁ:|| ||

Ekaṁ samayaṁ Bhagavā Sāvatthiyaṁ viharati Pubbārāme Migāra-mātu pāsāde.|| ||

Tatra kho Bhagavā bhikkhū āmantesi "bhikkhavo" ti.|| ||

"Bhadante" ti te bhikkhū Bhagavato pacchassosuṁ Bhagavā etad avoca:|| ||

Katinnaṁ nu kho bhikkhave indriyānaṁ||
bhāvitattā||
bahulī-katattā||
khīṇ'āsavo bhikkhu aññaṁ vyākaroti:|| ||

'Khīṇā jāti||
vusitaṁ Brahma-cariyaṁ||
kataṁ karaṇīyaṁ||
nāparaṁ itthattāyā' ti pajānāmī" ti?"|| ||

"Bhagavaṁ-mūlakā no bhante, dhammā,||
Bhagavaṁ-nettikā||
Bhagavaṁ-paṭisaraṇā.|| ||

Sādhu vata bhante,||
Bhagavantaṁ yeva paṭibhātu etassa bhāsitassa attho.|| ||

Bhagavato sutvā bhikkhū dhāressantī" ti.|| ||

§

Catunnaṁ kho bhikkhave, indriyānaṁ||
bhāvitattā||
bahulī-katattā||
khīṇ'āsavo bhikkhu aññaṁ vyākaroti:|| ||

'Khīṇā jāti||
vusitaṁ Brahma-cariyaṁ||
kataṁ karaṇīyaṁ||
nāparaṁ itthattāyā' ti pajānāmī.|| ||

Katamesaṇ catunnaṁ?|| ||

Viriy'indriyassa,||
sat'indriyassa,||
samādh'indriyassa,||
paññ'indriyassa.|| ||

Imesaṁ kho bhikkhave, catunnaṁ indriyānaṁ||
bhāvitattā||
bahulī-katattā||
khīṇ'āsavo bhikkhu aññaṁ vyākaroti:|| ||

'Khīṇā jāti||
vusitaṁ Brahma-cariyaṁ||
kataṁ karaṇīyaṁ||
nāparaṁ itthattāyā' ti pajānāmī" ti.|| ||

Contact:
Copyright Statement