[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
47. Sati-Paṭṭhāna Saṁyutta
3. Sīla-ṭ-Ṭhiti Vagga

#### Sutta 25

# Brāhmaṇa Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[174]

[1][pts][bodh][than] Evam me sutaṁ:|| ||

Ekaṁ samayam Bhagavā Sāvatthiyaṁ viharati Jetavane Anāthapindikassa ārāme.|| ||

Atha kho aññataro brāhmaṇo yena Bhagavā ten'upasaṅkami.|| ||

Upasaṅkamitvā Bhagavatā saddhiṁ sammodi.|| ||

Sammodanīyaṁ kathaṁ sārāṇīyaṁ vīti-sāretvā eka-m-antaṁ nisīdi.|| ||

Eka-m-antaṁ nisinno kho so brāhmaṇo Bhagavantaṁ etad avoca:|| ||

"Ko nu kho bho Gotama hetu||
ko paccayo||
yena Tathāgate parinibbute||
Sad'Dhammo na cira-ṭ-ṭhitiko hoti,||
ko pana bho Gotama, hetu||
ko paccayo||
yena Tathāgate parinibbute||
Sad'Dhammo cira-ṭ-ṭhitiko hotī" ti?|| ||

"Catunnaṁ kho brāhmaṇa sati-paṭṭhānānaṁ abhāvitattā abahulī-katattā||
Tathāgate parinibbute||
Sad'Dhammo na cira-ṭ-ṭhitiko hoti.|| ||

Catunnañ ca kho brāhmaṇā, sati-paṭṭhānānaṁ bhāvitattā bahulī-katattā||
Tathāgate parinibbute||
Sad'Dhammo cira-ṭ-ṭhitiko hoti.|| ||

Katame cattāro?|| ||

Idh'āvuso, bhikkhu kāye kāy'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Vedanāsu vedan'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Citte citt'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Dhammesu Dhamm'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Imesaṁ kho brāhmaṇa, catunnaṁ sati-paṭṭhānānaṁ abhāvitattā abahulī-katattā||
Tathāgate parinibbute||
Sad'Dhammo na cira-ṭ-ṭhitiko hoti.|| ||

Imesañ ca kho brāhmaṇa catunnaṁ sati-paṭṭhānānaṁ hāvitattā bahulī-katattā||
Tathāgate parinibbute||
Sad'Dhammo cira-ṭ-ṭhitiko hotī" ti.|| ||

Evaṁ vutte so brāhmaṇo Bhagavantaṁ etad avoca:|| ||

"Abhikkantaṁ bho Gotama!|| ||

Abhikkantaṁ bho Gotama!|| ||

Seyyathā pi bho Gotama,||
nikkujjitaṁ vā ukkujjeyya,||
paṭi-c-channaṁ vā vivareyya,||
mūḷhassa vā Maggaṁ ācikkheyya,||
andha-kāre vā tela-pajjotaṁ dhāreyya||
'cakkhu-manto rūpāni dakkhintī' ti.|| ||

Evam evaṁ bhotā Gotamena||
aneka-pariyāyena dhammo pakāsito.|| ||

Es'āhaṁ Bhagavantaṁ Gotamaṁ saraṇaṁ gacchāmi,||
Dhammañ ca||
bhikkhu-saṅghañ ca.|| ||

Upāsakaṁ maṁ bhavaṁ Gotamo dhāretu ajja-t-agge pāṇupetaṁ saraṇaṁ gatan" ti.|| ||

Contact:
Copyright Statement