[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Chakka Nipāta
VIII. Arahatta Vagga

#### Sutta 83

# Agga-Dhamma Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[433]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati||
Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Chahi bhikkhave dhammehi samannāgato||
bhikkhū abhabbo aggaṁ dhammaṁ,||
Arahattaṁ,||
sacchi-kātuṁ.|| ||

Katamehi chahi?|| ||

3. Idha, bhikkhave, bhikkhū||
assaddho hoti,||
ahiriko hoti,||
an-ottāpī hoti,||
kusīto hoti,||
duppañño hoti,||
kāye ca jivite ca sāpekho hoti.|| ||

Imehi kho bhikkhave chahi dhammehi samannāgato||
bhikkhū abhabbo aggaṁ Dhammaṁ,||
Arahattaṁ,||
sacchi-kātuṁ.|| ||

§

4. Chahi bhikkhave dhammehi samannāgato||
bhikkhū bhabbo aggaṁ dhammaṁ,||
Arahattaṁ,||
sacchi-kātuṁ.|| ||

Kamehi chahi?|| ||

5. Idha, bhikkhave,||
bhikkhū saddho hoti,||
hirimā hoti,||
ottāpī hoti,||
āraddha-viriyo hoti,||
paññavā hoti,||
kāye ca jivite ca anapekho hoti.|| ||

Imehi kho bhikkhave chahi dhammehi samannāgato||
bhikkhū bhabbo aggaṁ dhammaṁ,||
Arahattaṁ,||
sacchi-kātun ti.|| ||

Contact:
Copyright Statement