[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka-Nipāta
XVII. Āghāta Vaggo

#### Sutta 167

# Codanā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[196]

[1][pts][than] Sāvatthi nidānaṁ|| ||

Tatra kho āyasmā Sāriputto bhikkhu āmantesi:|| ||

"Āvuso bhikkhavo" ti.|| ||

"Āvuso" ti kho te bhikkhu āyasmato Sāriputtassa paccassosuṁ.|| ||

Āyasmā Sāriputto etad avoca:|| ||

"Codakena āvuso,||
bhikkhunā paraṁ codetu-kāmena pañca dhamme ajjhattaṁ upaṭṭha-petvā paro codetabbo.|| ||

Katame pañca?|| ||

2. Kālena vakkhāmi||
no akālena,||
bhūtena vakkhāmi||
no abhūtena,||
saṇhena vakkhāmi||
no pharusena,||
attha-saṁhitena vakkhāmi||
no anattha-saṁhitena,||
metta-cittena vakkāmi||
no dos'antarena.|| ||

Codakena āvuso, bhikkhunā paraṁ codetu-kāmena ime pañca dhamme ajjhattaṁ upaṭṭha-petvā paro codetabbo.|| ||

§

3. Idh'āhaṁ āvuso, ekaccaṁ puggalaṁ passāmi akālena codiya-mānaṁ||
no kālena kupitaṁ,||
abhutena codiya-mānaṁ||
no bhutena kupitaṁ,||
pharusena codiya-mānaṁ||
no saṇhena kupitaṁ,||
anattha-saṁhitena codiya-mānaṁ||
no attha-saṁhitena kupitaṁ,||
dos'antarena codiya-mānaṁ||
no metta-cittena kupitaṁ.|| ||

§

4. Adhamma-cuditassa āvuso, bhikkhuno pañcah'ākārehi avi-p-paṭisāro upadahitabbo:|| ||

'Akālenāyasmā cudito||
no kā- [197] lena,||
alaṁ te avi-p-paṭisārāya,|| ||

■

abhutenāyasmā cudito||
no bhutena,||
alaṁ te avi-p-paṭisārāya,|| ||

■

pharusenāyasmā cudito||
no saṇhena,||
alaṁ te avi-p-paṭisārāya.|| ||

■

anattha-saṁhitenāyasmā cudito||
no attha-saṁhitena,||
alaṁ te avi-p-paṭisārāya.|| ||

■

dos'antarenāyasmā cudito||
no metta-cittena,||
alaṁ te avi-p-paṭisārāyā' ti.|| ||

Adhamma-cuditassa āvuso,||
bhikkhuno imehi pañcah'ākārehi avi-p-paṭisāro upadahitabbo.|| ||

§

5. Adhamma-codakassa āvuso,||
bhikkhuno pañcah'ākārehi vippaṭisāro upadahitabbo:|| ||

'Akālena te āvuso cudito||
no kālena,||
alaṁ te vippaṭisārāya.|| ||

■

abhūtena te āvuso cudito||
no bhūtena,||
alaṁ te vippaṭisārāya.|| ||

■

pharusena te āvuso cudito||
no saṇhena,||
alaṁ te vippaṭisārāya.|| ||

■

anattha-saṁhitena te āvuso cudito||
no attha-saṁhitena,||
alaṁ te vippaṭisārāya.|| ||

■

dos'antarena te āvuso cudito||
no metta-cittena,||
alaṁ te vippaṭisārāyā' ti.|| ||

■

Adhamma-codakassa āvuso,||
bhikkhuno imehi pañcah'ākārehi vippaṭisāro upadahitabbo.|| ||

Taṁ kissa hetu?|| ||

Yathā na añño pi bhikkhu abhutena codetabbaṁ maññeyyā ti.|| ||

§

6. Idha panāhaṁ āvuso,||
ekaccaṁ puggalaṁ passāmi kālena codiya-mānaṁ||
no akālena kupitaṁ,||
bhutena codiya-mānaṁ||
no abhutena kupitaṁ,||
saṇhena codiya-mānaṁ||
no pharusena kupitaṁ,||
attha-saṁhitena codiya-mānaṁ||
no anattha-saṁhitena kupitaṁ,||
metta-cittena codiya-mānaṁ||
no dos'antarena kupitaṁ.|| ||

7. Dhamma-cuditassa āvuso,||
bhikkhuno pañcah'ākārehi vippaṭisāro upadahitabbo:|| ||

'Kālenāyasmā cudiko||
no akālena,||
alaṁ te vippaṭisārāya.|| ||

■

bhutenāyasamā cudito||
no abhūtena,||
alaṁ te vippaṭisārāya.|| ||

■

saṇhenāyasmā cudito||
no pharusena,||
alaṁ te vippaṭisārāya.|| ||

■

attha-saṁhitenāyasmā cudito,||
no anattha-saṁhitena,||
alaṁ te vippaṭisārāya.|| ||

■

metta-cittenāyasmā cudito||
no dos'antarena,||
alaṁ te vippaṭisārāyā' ti.|| ||

[198] Dhamma-cuditassa āvuso,||
bhikkhuno imehi pañcah'ākārehi vippaṭisāro upadahitabbo:|| ||

§

8. Dhamma-codakassa āvuso,||
bhikkhuno pañcah'ākārehi avi-p-paṭisāro upadahitabbo:|| ||

'Kālena te āvuso, cudito||
no akālena,||
alaṁ te avi-p-paṭisārāya.|| ||

■

bhutena te āvuso, cudito||
no abhutena,||
alaṁ te avi-p-paṭisārāya.|| ||

■

Saṇhena te āvuso, cudito||
no pharusena,||
alaṁ te avi-p-paṭisārāya.|| ||

■

Attha-saṁhitena te āvuso, cudito,||
no anattha-saṁhitena||
alaṁ te avi-p-paṭisārāya.|| ||

■

Metta-cittena te āvuso, cudito||
no dos'antarena,||
alaṁ te avi-p-paṭisārāyā' ti.|| ||

Dhamma-codakassa āvuso,||
bhikkhuno imehi pañcah'ākārehi avi-p-paṭisāro upadahitabbo.|| ||

Taṁ kissa hetu?|| ||

Yathā añño pi bhikkhu bhutena codetabbaṁ maññeyyā ti.|| ||

§

9. Cuditena āvuso, puggalena dvīsu dhammesu patiṭṭhātabbaṁ:||
sacce ca||
akuppe ca.|| ||

Maṁ ce pi āvuso, pare codeyyuṁ||
kālena vā akālena vā,||
bhutena vā abhuttena vā,||
saṇhena vā pharusena vā,||
attha-saṁhitena vā anattha-saṁhitena vā,||
metta-cittena vā dos'antarena vā,||
aham pi dvīsu yeva dhammesu patiṭṭhaheyyaṁ:||
sacce ca||
akuppe ca.|| ||

Sace jāneyyaṁ||
'atth'eso mayi dhammo' ti,||
'atthi' ti||
naṁ vadeyyaṁ||
'saṁvijjat'eso mayi dhammo' ti.|| ||

Sace jāneyyaṁ||
'natth'eso mayi dhammo' ti,||
'n'atthi' ti||
naṁ vadeyyaṁ||
'n'eso dhammo mayi saṁvijjatī'" ti.|| ||

10. "Evam pi kho te Sāriputta,||
vucca-mānā atha ca pan'idh'ekacce mogha-purisā na padakkhiṇaṁ gaṇhantī" ti?|| ||

■

11. "Ye te bhante, puggalā assaddhā jivi-katthā na sad- [199] dhā agārasmā anagāriyaṁ pabba-jitā,||
saṭhā māyāvino keṭubhino uddhatā unnaḷā capalā mukharā vikiṇṇa-vācā indriyesu agutta-dvārā bhojane amattaññuno jāgariyaṁ ananuyuttā sāmaññe anapekkhavanto sikkhāya na tibba-gāravā,||
bāhulikā sāthalikā okkmane pubbaṅgamā paviveke nikkhitta-dhurā kusītā hīna-viriyā muṭṭha-s-satino asampajānā asamāhitā vibhanta-cittā duppaññā eḷa-mūgā,||
te mayā evaṁ vucca-mānā na padakkhiṇaṁ gaṇhanti.|| ||

Ye pana te bhante, kula-puttā saddhā agārasmā anagāriyaṁ pabba-jitā,||
asaṭhā amāyāvino akeṭubhino anuddhatā anunnaḷā acapalā amukharā avikiṇṇa-vācā indriyesu gutta-dvārā bhojane mattaññuno jāgariyaṁ anuyuttā sāmaññe apekkhavanto sikkhāya tibba-gāravā,||
na bāhulikā na sāthalikā okkmane nikkhitta-dhurā paviveke pubbaṅgamā āraddha-viriyā pahit'attā upatthika-satino sampajānā samāhitā ek'agga-cittā paññavanto aneḷa-mūgā,||
te mayā evaṁ vucca-mānā padakkhiṇaṁ gaṇhantī" ti.|| ||

■

12. "Ye te Sāriputta, puggalā assaddhā jivi-katthā na saddhā agārasmā anagāriyaṁ pabba-jitā,||
saṭhā māyāvino keṭubhino uddhatā unnaḷā capalā mukharā vikiṇṇa-vācā indriyesu agutta-dvārā bhojane amattaññuno jāgariyaṁ ananuyuttā sāmaññe anapekkhavanto sikkhāya na tibba-gāravā,||
bāhulikā sāthalikā okkmane pubbaṅgamā paviveke nikkhitta-dhurā kusītā hīna-viriyā muṭṭha-s-satino asampajānā asamāhitā vibbhanta-cittā duppaññā eḷa-mūgā,||
tiṭṭhantu te.|| ||

Ye pana te Sāriputta, kula-puttā saddhā agārasmā anagāriyaṁ pabba-jitā,||
asaṭhā amāyāvino akeṭubhino anuddhatā anunnaḷā acapalā amukharā avikiṇṇa-vācā indriyesu gutta-dvārā bhojane mattaññuno jāgariyaṁ anuyuttā sāmaññe apekkhavanto sikkhāya tibba-gāravā,||
na bāhulikā na sāthalikā okkmane nikkhitta-dhurā paviveke pubbaṅgamā āraddha-viriyā pahit'attā upatthika-satino sampajānā samāhitā ek'agga-cittā paññavanto aneḷa-mūgā,||
te tvaṁ Sāriputta, [200] vadeyyāsi.|| ||

Ovada Sāriputta, sabrahma-cārī,||
anusāsa Sāriputta, sabrahma-cārī,||
'asad'dhammā vuṭṭhāpetvā Sad'Dhamme patiṭṭhāpessāmi sabrahma-cāri' ti.|| ||

Evaṁ hi te Sāriputta, sikkhitabban" ti.|| ||

Contact:
Copyright Statement