[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
4. Saḷāyatana Vagga
42. Gāmani Saṁyutta

#### Sutta 13

# Pātali (or Manāpa) Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[340]

[1][pts] Evaṁ me sutaṁ:|| ||

Ekaṁ samayaṁ Bhagavā Koliyesu viharati Uttarakaṁ nāma Koliyānaṁ nigame.|| ||

2. Atha kho Pāṭaliyo gāmaṇi yena Bhagavā ten'upasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinno kho Pāṭaliyo gāmaṇī Bhagavantaṁ etad avoca:|| ||

"Sutaṁ me taṁ bhante||
'Samaṇo Gotamo māyaṁ jānātī' ti.|| ||

Ye te bhante evam ahaṁsu:|| ||

'Samaṇo Gotame māyaṁ jānātī' ti,||
kacci te bhante Bhagavato vutta-vādino||
na ca Bhagavantaṁ abhūtena abbh'ācikkhanti,||
dhammassa c'ānudhammaṁ vyākaronti,||
na ca koci saha-dhammiko vādānupāto gārayhaṁ ṭhānaṁ āga-c-chatī||
anabbhakkhātukāmā hi mayaṁ bhante Bhagavantan" ti.|| ||

■

3. "Ye te gāmaṇi evam ahaṁsu:|| ||

'Samaṇo Gotamo māyaṁ jānātī' ti,||
vutta-vādino c'eva me te,||
na ca maṁ abhūtena abbh'ācikkhanti,||
dhammassa c'ānudhammaṁ vyākaronti,||
na ca koci saha-dhammiko vādānupāto gārayhaṁ ṭhānaṁ āga-c-chatī" ti.|| ||

■

[341] "Saccaṁ yeva kira bho mayaṁ tesaṁ samaṇa-brāhmaṇānaṁ na saddahāma:|| ||

'Samaṇo Gotame māyaṁ jānātī' ti,|| ||

Samaṇo khalu bho Gotamo māyāvī" ti.|| ||

■

"Yo nu kho gāmaṇi evaṁ vadeti:|| ||

'Ahaṁ māyaṁ jānāmī' ti,|| ||

so evaṁ vadeti,|| ||

'Ahaṁ māyāvī' ti,|| ||

'Tath'eva taṁ Bhagavā hoti,||
tatheva taṁ Sugata hotī' ti?|| ||

§

Tena hi gāmaṇi taññevettha paṭipucchissāmi,||
yathā te khameyya||
tathā naṁ vyākareyyāsi.|| ||

#### 1.

(i)

Taṁ kim maññasi gāmaṇi?|| ||

Jānāsi tvaṁ gāmaṇi,||
Koliyānaṁ lambacūḷake bhaṭe" ti?|| ||

"Jānāmahaṁ bhante Koliyānaṁ lambacūḷake bhaṭe" ti.|| ||

"Taṁ kim maññasi gāmaṇi?|| ||

Kim atthīyā Koliyānaṁ lambacūḷakā bhaṭā" ti?|| ||

"Ye ca bhante Koliyānaṁ corā te ca paṭisedhetuṁ,||
yāni ca Koliyānaṁ duteyyāni tāni vahātuṁ,||
etadatthāya Bhante Koliyānaṁ lambacūḷakā bhaṭā" ti.|| ||

■

"Taṁ kim maññasi gāmaṇi?|| ||

Jānāsi tvaṁ Koliyānaṁ lambacūḷake bhaṭe||
sīlavante vā te||
du-s-sīle vā" ti?|| ||

"Jānamahaṁ bhante Koliyānaṁ lambacūḷake bhaṭe||
du-s-sīle pāpa-dhamme,||
ye ca loke du-s-sīlā pāpa-dhammā Koliyānaṁ lambacūḷakā bhaṭā||
tesaṁ aññatarā" ti.|| ||

■

"Yo nu kho gāmaṇi evaṁ vadeyya:|| ||

'Pāṭaliyo gāmaṇi jānāti Koliyānaṁ lambacūḷake bhaṭe||
du-s-sīle pāpa-dhamme,||
Pāṭaliyo pi gāmaṇi||
du-s-sīlo pāpa-dhammo' ti,|| ||

sammā nu kho so vadamāno vadeyyā" ti.|| ||

"No h'etaṁ bhante.|| ||

Aññe bhante Koliyānaṁ lambacūḷakā bhaṭā,||
añño hamasmi||
aññathā-dhammā Koliyānaṁ lambacūḷakā bhaṭā,||
aññathā-dhammo hamasmī" ti.|| ||

[342] 9. "Tvaṁ hi nāma gāmaṇi lacchasi|| ||

'Pāṭaliyo gāmaṇi jānāti Koliyānaṁ lambacūḷake bhaṭe||
du-s-sīle pāpa-dhamme,||
na ca Pāṭaliyo gāmaṇi||
du-s-sīlo pāpa-dhammo' ti.|| ||

Kasmā Tathāgato na lacchati|| ||

'Tathāgato māyaṁ jānāti,||
na ca Tathāgato māyāvī' ti?|| ||

Māyañ c'āhaṁ gāmaṇi pajānāmi,||
māyāya ca vipākaṁ,||
yathā paṭipanno ca māyāvī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

(ii)

10. Pāṇātipātañ c'āhaṁ gāmaṇi pajānāmi,||
pāṇātipātassa ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

11. Adinn'ādānañ c'āhaṁ gāmaṇi pajānāmi,||
adinn'ādānassa ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

12. Kāmesu micchā-cārañ c'āhaṁ gāmaṇi pajānāmi,||
kāmesu micchā-cārassa ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

13. Musā-vādañ c'āhaṁ gāmaṇi pajānāmi,||
musā-vādassa ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

14. Pisunā-vācañ c'āhaṁ gāmaṇi pajānāmi,||
pisunā-vācāya ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

15. Pharusa-vācañ c'āhaṁ gāmaṇi pajānāmi,||
pharusavācāya ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

[343] 16. Sampha-p-palāpañ c'āhaṁ gāmaṇi pajānāmi,||
sampha-p-palāpassa ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

17. Abhijjhañ c'āhaṁ gāmaṇi pajānāmi,||
abhijjhāya ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

18. Vyāpāda-padosañc'āhaṁ gāmaṇi pajānāmi,||
vyāpāda-padosassa ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

19. Micchā-diṭṭhiñc'āhaṁ gāmaṇī pajānāmi,||
micchā-diṭṭhiyā ca vipākaṁ,||
yathā paṭipanno ca pāṇātipātī kāyassa bhedā||
parammaraṇā apāyaṁ duggatiṁ vinipātaṁ||
Nirayaṁ uppajjati,||
tañ ca pajānāmi.|| ||

#### 2.

20. Santi gāmaṇi eke samaṇa-brāhmaṇā evaṁ-vādino evaṁ diṭṭhino:|| ||

'Yo koci pāṇamatipāteti,||
sabbo so diṭṭhe'va dhamme dukkhaṁ domanassaṁ paṭisaṁvediyati,||
yo koci adinnaṁ ādiyati,||
sabbo so diṭṭhe'va dhamme dukkhaṁ domanassaṁ paṭisaṁvediyati,||
yo koci kāmesu micchā carati||
sabbo so diṭṭhe'va dhamme dukkhaṁ domanassaṁ paṭisaṁvediyati,||
yo koci musā bhaṇati,||
sabbo so diṭṭhe'va dhamme dukkhaṁ domanassaṁ paṭisaṁvediyatī ti.|| ||

(i)

21. Dissati kho pana gāmaṇi idh'ekacco mālī kuṇḍalī sunahāto suvilitto kappita-kesamassū itthi-kāmehi rājā maññe paricārento,||
tam ekaṁ evam ahaṁsu:|| ||

'Ambho ayaṁ puriso kiṁ akāsi mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti?|| ||

Tam [344] enaṁ evam ahaṁsu:|| ||

'Ambho ayaṁ puriso rañño paccatthikaṁ pasayha jīvitā voropesi.|| ||

Tassa rājā atta-mano abhihāramadāsi.|| ||

Ten'āyaṁ puriso mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti.|| ||

(ii)

22. Dissati kho pana gāmaṇi idh'ekacco daḷhāya rajjuyā pacchābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chijjamāno,||
tam enaṁ evam ahaṁsu:|| ||

'Ambho ayaṁ puriso kiṁ akāsi daḷhāya rajjuyā paccābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chindatī' ti?|| ||

Tam enaṁ evam ahaṁsu:|| ||

'Ambho, ayaṁ puriso rājaverī itthiṁ vā purisaṁ vā jīvitā voropesi,||
tena naṁ rājāno gahetvā eva-rūpaṁ kamma-kāraṇaṁ kārontī' ti.|| ||

23. Taṁ kim maññasi gāmaṇi?|| ||

Api nū te eva-rūpaṁ diṭṭhaṁ vā sutaṁ vā" ti?|| ||

"Diṭṭhañ ca no bhante sutañ ca sūyissati cā" ti.|| ||

24. "Tatra gāmaṇi ye te samaṇa-brāhmaṇā evaṁ-vādino evaṁ-diṭṭhino:|| ||

'Yo koci pāṇamatipāteti,||
sabbo so diṭṭhe'va dhamme dukkhaṁ domanassaṁ paṭisaṁvediyatī' ti,|| ||

saccaṁ vā te āhaṁsu musā vā" ti?|| ||

"Musā bhante."|| ||

"Ye pana te tucchaṁ musā vilapanti,||
sīlavanto vā||
te du-s-sīlā vā" ti?|| ||

[345] "Dussīlā bhante."|| ||

"Ye pana te du-s-sīlā pāpa-dhammā micchā-paṭipannā vā te sammā-paṭipannā vā" ti?|| ||

"Micchā-paṭipannā bhante."|| ||

"Ye pana te micchā-paṭipannā micchā-diṭṭhikā vā te sammā-diṭṭhikā vā" ti?|| ||

"Micchā-diṭṭhikā bhante."|| ||

Ye pana te micchā-diṭṭhikā kallannu tesu pasiditun" ti?|| ||

"No h'etaṁ bhante."|| ||

(iii)

25. Dissati kho pana gāmaṇi idh'ekacco mālī kuṇḍalī sunahāto suvilitto kappita-kesamassū itthi-kāmehi rājā maññe paricārento,||
tam ekaṁ evam ahaṁsu:|| ||

'Ambho ayaṁ puriso kiṁ akāsi mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti?|| ||

Tam enaṁ evam ahaṁsu:|| ||

'Ambho ayaṁ puriso rañño paccatthikaṁ pasayha jīvitā voropesi.|| ||

Tassa rājā atta-mano abhihāramadāsi.|| ||

Ten'āyaṁ puriso mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti.|| ||

(iv)

26. Dissati kho pana gāmaṇi idh'ekacco daḷhāya rajjuyā pacchābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chijjamāno,||
tam enaṁ evam ahaṁsu:|| ||

'Ambho ayaṁ puriso kiṁ akāsi daḷhāya rajjuyā paccābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chindatī' ti?|| ||

Tam enaṁ evam ahaṁsu:|| ||

'Ambho, ayaṁ puriso gāmā vā araññā vā adinnaṁ theyya-saṅkhātaṁ ādiyi.|| ||

Tena taṁ rājāno gahetvā eva-rūpaṁ kamma-kāraṇaṁ kārenti' ti.|| ||

27. Taṁ kim maññasi gāmaṇi?|| ||

Api nū te eva-rūpaṁ diṭṭhaṁ vā sutaṁ vā" ti?|| ||

"Diṭṭhañ ca no bhante sutañ ca sūyissati cā" ti.|| ||

[346] 28. "Tatra gāmaṇi ye te samaṇa-brāhmaṇā evaṁ-vādino evaṁ-diṭṭhino:|| ||

'Yo koci pāṇamatipāteti,||
sabbo so diṭṭhe'va dhamme dukkhaṁ domanassaṁ paṭisaṁvediyatī' ti,||
saccaṁ vā te āhaṁsu musā vā" ti?|| ||

"Musā bhante."|| ||

"Ye pana te tucchaṁ musā vilapanti,||
sīlavanto vā||
te du-s-sīlā vā" ti?|| ||

"Dussīlā bhante."|| ||

"Ye pana te du-s-sīlā pāpa-dhammā micchā-paṭipannā vā te sammā-paṭipannā vā" ti?|| ||

"Micchā-paṭipannā bhante."|| ||

"Ye pana te micchā-paṭipannā micchā-diṭṭhikā vā te sammā-diṭṭhikā vā" ti?|| ||

"Micchā-diṭṭhikā bhante."|| ||

Ye pana te micchā-diṭṭhikā kallannu tesu pasiditun" ti?|| ||

"No h'etaṁ bhante."|| ||

(v)

29. Dissati kho pana gāmaṇi idh'ekacco mālī kuṇḍalī||
sunahāto suvilitto kappita-kesamassū itthi-kāmehi rājā maññe paricārento,||
tam ekaṁ evam ahaṁsu:|| ||

'Ambho ayaṁ puriso kiṁ akāsi mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti?|| ||

Tam enaṁ evam ahaṁsu:|| ||

'Ambho ayaṁ puriso rañño paccatthikassa dāresu sañcarittaṁ āpajji.|| ||

Tassa rājā atta-mano abhihāramadāsi.|| ||

Ten'āyaṁ puriso mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti.|| ||

(vi)

30. Dissati kho pana gāmaṇi idh'ekacco daḷhāya rajjuyā||
pacchābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chijjamāno.|| ||

Tam enaṁ evam ahaṁsu:|| ||

'Ambho ayaṁ puriso kiṁ akāsi daḷhāya rajjuyā paccābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chindatī' ti?|| ||

Tam enaṁ evam ahaṁsu:|| ||

'Ambho, ayaṁ puriso kulitthisu kulakumārīsu cārittaṁ āpajji.|| ||

Tena taṁ rājāno gahetvā eva-rūpaṁ kamma-kāraṇaṁ kārenti' ti.|| ||

31. Taṁ kim maññasi gāmaṇi?|| ||

Api nū te eva-rūpaṁ diṭṭhaṁ vā sutaṁ vā" ti?|| ||

"Diṭṭhañ ca no bhante sutañ ca sūyissati cā" ti.|| ||

32. "Tatra gāmaṇi ye te samaṇa-brāhmaṇā evaṁ-vādino evaṁ-diṭṭhino:|| ||

'Yo koci pāṇamatipāteti,||
sabbo so diṭṭhe'va dhamme dukkhaṁ domanassaṁ paṭisaṁvediyatī' ti,|| ||

saccaṁ vā te āhaṁsu musā vā" ti?|| ||

"Musā bhante."|| ||

"Ye pana te tucchaṁ musā vilapanti,||
sīlavanto vā||
te du-s-sīlā vā" ti?|| ||

"Dussīlā bhante."|| ||

"Ye pana te du-s-sīlā pāpa-dhammā micchā-paṭipannā vā te sammā-paṭipannā vā" ti?|| ||

"Micchā-paṭipannā bhante."|| ||

"Ye pana te micchā-paṭipannā micchā-diṭṭhikā vā te sammā-diṭṭhikā vā" ti?|| ||

"Micchā-diṭṭhikā bhante."|| ||

Ye pana te micchā-diṭṭhikā kallannu tesu pasiditun" ti?|| ||

"No h'etaṁ bhante."|| ||

[347]

(vii)

33. Dissati kho pana gāmaṇi idh'ekacco mālī kuṇḍalī sunahāto suvilitto kappita-kesamassū itthi-kāmehi rājā maññe paricārento,||
tam ekaṁ evam ahaṁsu:|| ||

'Ambho ayaṁ puriso kiṁ akāsi mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti?|| ||

Tam enaṁ evam ahaṁsu:|| ||

'Ambho ayaṁ puriso rājānaṁ musā-vādena hāsesi.|| ||

Tassa rājā atta-mano abhihāramadāsi.|| ||

Ten'āyaṁ puriso mālī kuṇḍalī sunahāto suvilitto kappitakesa-massu itthi-kāmehi rājāmaññe paricāretī' ti.|| ||

(viii)

34. Dissati kho pana gāmaṇi idh'ekacco daḷhāya rajjuyā pacchābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chijjamāno,||
tam enaṁ evam ahaṁsu:|| ||

'Ambho ayaṁ puriso kiṁ akāsi daḷhāya rajjuyā paccābāhaṁ gāḷhabandhanaṁ bandhitvā khura-muṇḍaṁ karitvā kharassarena paṇavena rathikāya rathikaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chindatī' ti?|| ||

Tam enaṁ evam ahaṁsu:|| ||

'Ambho, ayaṁ puriso gahapatissa vā gahapati-puttassa vā musā-vādena atthaṁ bhañji.|| ||

Tena taṁ rājāno gahetvā eva-rūpaṁ kamma-kāraṇaṁ kārenti' ti.|| ||

35. Taṁ kim maññasi gāmaṇi?|| ||

Api nū te eva-rūpaṁ diṭṭhaṁ vā sutaṁ vā" ti?|| ||

"Diṭṭhañ ca no bhante sutañ ca sūyissati cā" ti.|| ||

36. "Tatra gāmaṇi ye te samaṇa-brāhmaṇā evaṁ-vādino evaṁ-diṭṭhino:|| ||

'Yo koci musā bhaṇati,||
sabbo so diṭṭhe'va [348] dhamme dukkhaṁ domanassaṁ paṭisaṁvediyatī' ti,|| ||

saccaṁ vā te āhaṁsu musā vā" ti?|| ||

"Musā bhante."|| ||

"Ye pana te tucchaṁ musā vilapanti,||
sīlavanto vā||
te du-s-sīlā vā" ti?|| ||

"Dussīlā bhante."|| ||

"Ye pana te du-s-sīlā pāpa-dhammā micchā-paṭipannā vā te sammā-paṭipannā vā" ti?|| ||

"Micchā-paṭipannā bhante."|| ||

"Ye pana te micchā-paṭipannā micchā-diṭṭhikā vā te sammā-diṭṭhikā vā" ti?|| ||

"Micchā-diṭṭhikā bhante."|| ||

Ye pana te micchā-diṭṭhikā kallannu tesu pasiditun" ti?|| ||

"No h'etaṁ bhante.|| ||

#### 3.

37. Acchariyaṁ bhante!|| ||

Abbhutaṁ bhante!|| ||

Atthi me bhante āvasathāgāraṁ,||
tattha atthi mañcakāni||
atthi āsanāni||
atthi udaka-maṇikoatthi,||
atthi tela-p-padīpo.|| ||

Tattha yo samaṇo vā brāhmaṇo vā vāsaṁ upeti,||
tenāhaṁ yathā-satti yathā-balaṁ saṁvibhajāmi.|| ||

Bhuta-pubbaṁ bhante, cattāro Satthāro nānā-diṭṭhikā nānākhantikā nānārucikā tasmiṁ āvasathāgāre vāsaṁ upagacchiṁsu.|| ||

(i)

38. Eko Satthā evaṁ-vādi evaṁ diṭṭhi:|| ||

'N'atthi dinnaṁ,||
n'atthi yiṭṭhaṁ||
n'atthi hutaṁ,||
n'atthi sukaṭadukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro loko,||
n'atthi mātā,||
n'atthi pitā,||
n'atthi sattā opapātikā,||
n'atthi loke samaṇa-brāhmaṇā samm'aggatā sammā-paṭipannā ye imañ ca lokaṁ paraṁ ca lokaṁ sayaṁ abhiññā sacchi-katvā pavedentī' ti.|| ||

(ii)

39. Eko Satthā evaṁ-vādi evaṁ diṭṭhi:|| ||

'Atthi dinnaṁ||
atthi [349] yiṭṭhaṁ||
atthi hutaṁ||
atthi sukaṭadukkaṭānaṁ kammānaṁ phalaṁ vipāko,||
atthi ayaṁ loko,||
atthi paro loko,||
atthi mātā,||
atthi pitā,||
atthi sattā opapātikā,||
atthi loke samaṇa-brāhmanā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedentī' ti.|| ||

(iii)

40. Eko Satthā evaṁvādī evaṁ diṭṭhi:|| ||

'Karato||
kārayato||
chindato||
chedāpayato||
pacato||
pācayato||
socayato||
kilamayato||
phandato||
phandāpayato||
pāṇamatipātayato||
ādinnaṁ||
ādiyato||
sandhiṁ chindato||
nillopaṁ harato||
ekāgārikaṁ karoto||
paripanthe tiṭṭhato||
paradāraṁ gacchato||
musā bhaṇato||
na karato karīyati pāpaṁ.|| ||

Khurapariyantena ce pi cakkena imissā paṭhaviyā pāṇe ekam maṁsakhalaṁ||
ekam maṁsapuñjaṁ kareyaya,||
n'atthi tato nidānaṁ pāpaṁ,||
n'atthi pāpassa āgamo.|| ||

Dakkhiṇañ ce pi Gaṅgāya tīraṁ gaccheyya||
hananto||
ghātento||
chindanto||
chedāpento||
pacanto||
pācento||
n'atthi tato nidānaṁ pāpaṁ,||
n'atthi pāpassa āgamo.|| ||

Uttarañ ce pi Gaṅgāya tīraṁ gaccheyya||
dadanto||
dāpento||
yajanto||
yājento||
n'atthi tato nidānaṁ puññaṁ,||
n'atthi puññassa āgamo||
dānena||
damena||
saññamena||
saccavajjena||
n'atthi puññaṁ||
n'atthi puññassa āgamo' ti.|| ||

(iv)

41. Eko Satthā evaṁvādī evaṁ-diṭṭhi:|| ||

Karato||
kārayato||
chindato||
chedāpayato||
pacato||
pācayato||
socayato||
kilamayato||
phandato||
phandāpayato||
pāṇamatipātayato||
ādinnaṁ||
ādiyato||
sandhiṁ||
chindato||
nillopaṁ||
harato||
ekāgārikaṁ||
karoto paripanthe||
tiṭṭhato paradāraṁ [350] gacchato||
musā bhaṇato karato||
karīyati pāpaṁ.|| ||

Khurapariyantena ce pi cakkena imissā paṭhaviyā pāṇe ekam maṁsakhalaṁ ekam maṁsapuñjaṁ kareyya,||
atthi tato nidānaṁ pāpaṁ,||
atthi pāpassa āgamo.|| ||

Dakkhiṇañ ce pi Gaṅgāya tīraṁ gaccheyya||
hananto||
ghātento||
jindanto||
chedāpento||
pacanto||
pācento||
atthi tato nidānaṁ pāpaṁ,||
atthi pāpassa āgamo.|| ||

Dānena||
damena||
saññamena||
saccavajjena||
atthi puññaṁ||
atthi puññassa āgamo' ti.|| ||

42. Tassa mayhaṁ bhante ahu-d-eva kaṅkhā ahu vicikicchā:|| ||

'Ko su nāma imesaṁ bhavataṁ samaṇa-brāhmaṇānaṁ saccaṁ āha ko musā' ti?"|| ||

"Alaṁ hi te gāmaṇī kaṅkhītuṁ,||
alaṁ vici-kicchituṁ,||
kaṅkhanīye ca pana te ṭhāne vicikicchā uppannā" ti.

"Evaṁ pasanno haṁ Bhante Bhagavati,||
pahoti me Bhagavā tathā dhammaṁ desetuṁ yathā'haṁ imaṁ kaṅkhādhammaṁ pajaheyyan" ti.|| ||

#### 4.

43. Atthi gāmaṇi dhamma-samādhi||
tatra ce tvaṁ citta-samādhim paṭilabheyyāsi evaṁ tvam imaṁ kaṅkhā-dhammam pajaheyyāsi.|| ||

Katamo ca gāmaṇi dhamma-samādhi?|| ||

(i)

44. Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā-paṭivirato hoti
musā-vādam pahāya musā-vadā [351] pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato mettā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
sabbattatāya||
sabbā-vantaṁ lokaṁ mettā-saha-gatena cetasā||
vipulena||
mahaggatena||
appamāṇena||
averena||
avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

'N'atthi dinnaṁ,||
n'atthi yiṭṭhaṁ||
n'atthi hutaṁ,||
n'atthi sukaṭadukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro loko,||
n'atthi mātā,||
n'atthi pitā,||
n'atthi sattā opapātikā,||
n'atthi loke samaṇa-brāhmaṇā samm'aggatā sammā-paṭipannā ye imañ ca lokaṁ paraṁ ca lokaṁ sayaṁ abhiññā sacchi-katvā pavedentī' ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma- [352] samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

(ii)

Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā-paṭivirato hoti
musā-vādam pahāya musā-vadā pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

45. Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato mettā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
sabbattatāya||
sabbā-vantaṁ lokaṁ mettā-saha-gatena cetasā||
vipulena||
mahaggatena||
appamāṇena||
averena||
avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

'Atthi dinnaṁ||
atthi yiṭṭhaṁ||
atthi hutaṁ||
atthi sukaṭadukkaṭānaṁ kammānaṁ phalaṁ vipāko,||
atthi ayaṁ loko,||
atthi paro loko,||
atthi mātā,||
atthi pitā,||
atthi sattā opapātikā,||
atthi loke samaṇa-brāhmanā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedentī' ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma-samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

(iii)

Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā-paṭivirato hoti
musā-vādam pahāya musā-vadā pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

46. Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato mettā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
sabbattatāya||
sabbā-vantaṁ lokaṁ mettā-saha-gatena cetasā||
vipulena||
mahaggatena||
appamāṇena||
averena||
[353] avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

'Karato||
kārayato||
chindato||
chedāpayato||
pacato||
pācayato||
socayato||
kilamayato||
phandato||
phandāpayato||
pāṇamatipātayato||
ādinnaṁ||
ādiyato||
sandhiṁ chindato||
nillopaṁ harato||
ekāgārikaṁ karoto||
paripanthe tiṭṭhato||
paradāraṁ gacchato||
musā bhaṇato||
na karato karīyati pāpaṁ.|| ||

Khurapariyantena ce pi cakkena imissā paṭhaviyā pāṇe ekam maṁsakhalaṁ||
ekam maṁsapuñjaṁ kareyaya,||
n'atthi tato nidānaṁ pāpaṁ,||
n'atthi pāpassa āgamo.|| ||

Dakkhiṇañ ce pi Gaṅgāya tīraṁ gaccheyya||
hananto||
ghātento||
chindanto||
chedāpento||
pacanto||
pācento||
n'atthi tato nidānaṁ pāpaṁ,||
n'atthi pāpassa āgamo.|| ||

Uttarañ ce pi Gaṅgāya tīraṁ gaccheyya||
dadanto||
dāpento||
yajanto||
yājento||
n'atthi tato nidānaṁ puññaṁ,||
n'atthi puññassa āgamo||
dānena||
damena||
saññamena||
saccavajjena||
n'atthi puññaṁ||
n'atthi puññassa āgamo' ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma-samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

(iv)

Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā-paṭivirato hoti
musā-vādam pahāya musā-vadā pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

47. Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato mettā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
[354] sabbattatāya||
sabbā-vantaṁ lokaṁ mettā-saha-gatena cetasā||
vipulena||
mahaggatena||
appamāṇena||
averena||
avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

Karato||
kārayato||
chindato||
chedāpayato||
pacato||
pācayato||
socayato||
kilamayato||
phandato||
phandāpayato||
pāṇamatipātayato||
ādinnaṁ||
ādiyato||
sandhiṁ||
chindato||
nillopaṁ||
harato||
ekāgārikaṁ||
karoto paripanthe||
tiṭṭhato paradāraṁ gacchato||
musā bhaṇato karato||
karīyati pāpaṁ.|| ||

Khurapariyantena ce pi cakkena imissā paṭhaviyā pāṇe ekam maṁsakhalaṁ ekam maṁsapuñjaṁ kareyya,||
atthi tato nidānaṁ pāpaṁ,||
atthi pāpassa āgamo.|| ||

Dakkhiṇañ ce pi Gaṅgāya tīraṁ gaccheyya||
hananto||
ghātento||
jindanto||
chedāpento||
pacanto||
pācento||
atthi tato nidānaṁ pāpaṁ,||
atthi pāpassa āgamo.|| ||

Dānena||
damena||
saññamena||
saccavajjena||
atthi puññaṁ||
atthi puññassa āgamo' ti.|| ||

Tassa mayhaṁ bhante ahu-d-eva kaṅkhā ahu vicikicchā:|| ||

'Ko su nāma imesaṁ bhavataṁ samaṇa-brāhmaṇānaṁ saccaṁ āha ko musā' ti?"|| ||

"Alaṁ hi te gāmaṇī kaṅkhītuṁ,||
alaṁ vici-kicchituṁ,||
kaṅkhanīye ca pana te ṭhāne vicikicchā uppannā" ti.

"Evaṁ pasanno haṁ Bhante Bhagavati,||
pahoti me Bhagavā tathā dhammaṁ desetuṁ yathā'haṁ imaṁ kaṅkhādhammaṁ pajaheyyan" ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma-samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

#### 5.

(i)

Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā paṭivirato hoti
musā-vādam pahāya musā-vadā pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato karuṇā-sa- [355] ha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
sabbattatāya||
sabbā-vantaṁ lokaṁ karuṇā-saha-gatena cetasā||
vipulena||
mahaggatena||
appamāṇena||
averena||
avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

'N'atthi dinnaṁ,||
n'atthi yiṭṭhaṁ||
n'atthi hutaṁ,||
n'atthi sukaṭadukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro loko,||
n'atthi mātā,||
n'atthi pitā,||
n'atthi sattā opapātikā,||
n'atthi loke samaṇa-brāhmaṇā samm'aggatā sammā-paṭipannā ye imañ ca lokaṁ paraṁ ca lokaṁ sayaṁ abhiññā sacchi-katvā pavedentī' ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma-samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

(ii)

Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā-paṭivirato hoti
musā-vādam pahāya musā-vadā pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

49. Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato karuṇā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
sabbattatāya||
sabbā-vantaṁ lokaṁ upekkhā-saha-gatena cetasā||
vipulena||
mahaggatena||
[356] appamāṇena||
averena||
avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

'Atthi dinnaṁ||
atthi yiṭṭhaṁ||
atthi hutaṁ||
atthi sukaṭadukkaṭānaṁ kammānaṁ phalaṁ vipāko,||
atthi ayaṁ loko,||
atthi paro loko,||
atthi mātā,||
atthi pitā,||
atthi sattā opapātikā,||
atthi loke samaṇa-brāhmanā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedentī' ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma-samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

(iii)

Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā-paṭivirato hoti
musā-vādam pahāya musā-vadā pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

50. Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato karuṇā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
sabbattatāya||
sabbā-vantaṁ lokaṁ upekkhā-saha-gatena cetasā||
vipulena||
mahaggatena||
appamāṇena||
averena||
avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

'Karato||
kārayato||
chindato||
chedāpayato||
pacato||
pācayato||
socayato||
kilamayato||
phandato||
phandāpayato||
pāṇamatipātayato||
ādinnaṁ||
ādiyato||
sandhiṁ chindato||
nillopaṁ harato||
ekāgārikaṁ karoto||
paripanthe tiṭṭhato||
paradāraṁ gacchato||
musā bhaṇato||
na karato karīyati [357] pāpaṁ.|| ||

Khurapariyantena ce pi cakkena imissā paṭhaviyā pāṇe ekam maṁsakhalaṁ||
ekam maṁsapuñjaṁ kareyaya,||
n'atthi tato nidānaṁ pāpaṁ,||
n'atthi pāpassa āgamo.|| ||

Dakkhiṇañ ce pi Gaṅgāya tīraṁ gaccheyya||
hananto||
ghātento||
chindanto||
chedāpento||
pacanto||
pācento||
n'atthi tato nidānaṁ pāpaṁ,||
n'atthi pāpassa āgamo.|| ||

Uttarañ ce pi Gaṅgāya tīraṁ gaccheyya||
dadanto||
dāpento||
yajanto||
yājento||
n'atthi tato nidānaṁ puññaṁ,||
n'atthi puññassa āgamo||
dānena||
damena||
saññamena||
saccavajjena||
n'atthi puññaṁ||
n'atthi puññassa āgamo' ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma-samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

(iv)

Idha gāmaṇi ariya-sāvako pāṇātipātam pahāya pāṇātipātā paṭivirato hoti||
adinn'ādānam pahāya adinn'ādānā paṭivirato hoti||
kāmesu micchā-cāram pahāya kāmesu micchā-cārā-paṭivirato hoti
musā-vādam pahāya musā-vadā pativirato hoti||
pisuṇaṁ vācam pahāya pisuṇāya vācāya paṭivirato hoti||
pharusaṁ vācam pāhāya pharusāya vācāya paṭivirato hoti||
sampha-p-palāpam pahāya sampha-p-palāpā paṭivirato hoti||
abhijjham pahāya anabhijjhālu hoti||
vyāpāda-dosam pahāya avyāpanna-citto hoti||
micchā-diṭṭhim pahāya sammā-diṭṭhiko hoti.|| ||

51. Sa kho so gāmaṇi, ariya-sāvako||
evaṁ vigatābhijjho||
vigata-vyāpādo||
asa-m-mūḷho sampajāno||
patissato karuṇā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthiṁ;||
iti uddham adho tiriyaṁ sabbadhi||
sabbattatāya||
sabbā-vantaṁ lokaṁ upekkhā-saha-gatena cetasā||
vipulena||
mahaggatena||
appamāṇena||
averena||
avyāpajjhena||
pharitvā viharati.

So iti paṭisañcikkhati:|| ||

Yvāyaṁ Satthā evaṁ vādī evaṁ diṭṭhi:|| ||

Karato||
kārayato||
chindato||
chedāpayato||
pacato||
pācayato||
socayato||
kilamayato||
phandato||
phandāpayato||
pāṇamatipātayato||
ādinnaṁ||
ādiyato||
sandhiṁ||
chindato||
[358] nillopaṁ||
harato||
ekāgārikaṁ||
karoto paripanthe||
tiṭṭhato paradāraṁ gacchato||
musā bhaṇato karato||
karīyati pāpaṁ.|| ||

Khurapariyantena ce pi cakkena imissā paṭhaviyā pāṇe ekam maṁsakhalaṁ ekam maṁsapuñjaṁ kareyya,||
atthi tato nidānaṁ pāpaṁ,||
atthi pāpassa āgamo.|| ||

Dakkhiṇañ pi ce Gaṅgāya tīraṁ gaccheyya||
hananto||
ghātento||
jindanto||
chedāpento||
pacanto||
pācento||
atthi tato nidānaṁ pāpaṁ,||
atthi pāpassa āgamo.|| ||

Uttarañ ce pi Gaṅgāya tīraṁ gaccheyya||
dadanto||
dāpento||
yajanto||
yājento||
n'atthi tato nidānaṁ puññaṁ,||
n'atthi puññassa āgamo||
dānena||
damena||
saññamena||
saccavajjena||
n'atthi puññaṁ||
n'atthi puññassa āgamo' ti.|| ||

Sa ce tassa bhoto Satthuno saccaṁ vacanaṁ, apaṇṇakatāya mayhaṁ: yo haṁ na kiñci vyābādhemi tasaṁ vā thāvaraṁ vā, ubhayam ettha kaṭa-g-gāho,||
yañc'amhi kāyena saṁvuto vācāya saṁvuto manasā saṁvuto,||
yañ ca kāyassa bhedā param maraṇā sugatiṁ saggaṁ lokaṁ upapajjissāmīti,||
tassa pāmojjaṁ jāyati,||
pamuditassa pīti jāyati,||
pīti-manassa kāyo passambhati,||
passaddha-kāyo sukhaṁ vediyati, sukhino cittaṁ samādhiyati.|| ||

Ayaṁ kho so gāmaṇi, dhamma-samādhī||
tatra ce tvaṁ citta-samādhiṁ paṭilabheyyāsi,||
evaṁ tvaṁ imaṁ kaṅkhādhammaṁ pajaheyyāsi.|| ||

Evaṁ vutte Pāṭaliyo gāmaṇī Bhagavantaṁ etad avoca:|| ||

"Abhikkantaṁ bhante,||
abhikkantaṁ bhante,||
seyyathā pi bhante nikkujjitaṁ vā ukkujjeyya,||
paṭi-c-channaṁ vā vivareyya||
mūḷahassa vā Maggaṁ ācikkheyya,||
andha-kāre vā tela-pajjotaṁ dhāreyya||
'cakkhu-manto rūpāni dakkhinti' ti.|| ||

Evam evaṁ Bhagavatā aneka-pariyāyena Dhammo pakāsito.|| ||

Es'āhaṁ bhante Bhagavantaṁ saraṇaṁ gacchāmi||
Dhammañ ca||
bhikkhu-saṅghañ ca,||
upāsakaṁ maṁ Bhagavā dhāretu ajja-t-agge pāṇupetaṁ saraṇaṁ gatan" ti.|| ||

Gāmaṇi Vvagga Paṭhamo

Contact:
Copyright Statement