[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
I: Sekha-Bala Vagga

#### Sutta 10

# Dutiya Agārava Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[8]

[1][pts][bodh] Pañcahi bhikkhave dhammehi samannāgato bhikkhu agāravo appatisso abhabbo imasmiṁ dhamma-vinaye vuḍḍhiṁ virūḷhiṁ vepullaṁ āpajjituṁ.|| ||

Katamehi pañcehi?

Assaddho bhikkhave bhikkhu agāravo appatisso abhabbo imasmiṁ dhamma-vinaye vuḍḍhiṁ virūḷhiṁ vepullaṁ āpajjituṁ.|| ||

Ahiriko bhikkhave bhikkhu agāravo appatisso abhabbo imasmiṁ dhamma-vinaye vuḍḍhiṁ virūḷhiṁ vepullaṁ āpajjituṁ.|| ||

Anottapī bhikkhave bhikkhu agāravo appatisso abhabbo imasmiṁ dhamma-vinaye vuḍḍhiṁ virūḷhiṁ vepullaṁ āpajjituṁ.|| ||

Kusīto bhikkhave agāravo appatisso abhabbo imasmiṁ dhamma-vinaye vuḍḍhiṁ virūḷhiṁ vepullaṁ āpajjituṁ.|| ||

Duppañño bhikkhave bhikkhu agāravo appatisso abhabbo imasmiṁ dhamma-vinaye vuḍḍhiṁ virūḷhiṁ vepullaṁ āpajjituṁ.

Imehi kho bhikkhave pañcahi dhammehi samannāgato bhikkhu agāravo appatisso abhabbo imasmiṁ dhamma-vinaye vuḍḍhiṁ virūḷhiṁ vepullaṁ āpajjituṁ.

§

Pañcahi bhikkhave dhammehi samannāgato bhikkhu sagāravo sappatisso bhabbo imasmiṁ Dhamma-Vinaye vuḍḍhiṁ virūḷhiṁ vepullaṁ āpajjituṁ.|| ||

Katamehi pañcahi?

Saddho bhikkhave bhikkhu sagāravo sappatisso bhabbo imasmiṁ Dhamma-Vinaye vuḍḍhiṁ virūḷhiṁ vepullaṁ āpajjituṁ.|| ||

Hirimā bhikkhave bhikkhu sagāravo sappatisso bhabbo imasmiṁ Dhamma-Vinaye vuḍḍhiṁ virūḷhiṁ vepullaṁ āpajjituṁ.|| ||

Ottapī bhikkhave bhikkhu sagāravo sappatisso bhabbo imasmiṁ Dhamma-Vinaye vuḍḍhiṁ virūḷhiṁ vepullaṁ āpajjituṁ.|| ||

Āraddha-viriyo bhikkhave bhikkhu sagāravo sappatisso bhabbo imasmiṁ Dhamma-Vinaye vuḍḍhiṁ virūḷhiṁ vepullaṁ āpajjituṁ.|| ||

Paññavā bhikkhave bhikkhu sagāravo sappatisso bhabbo imasmiṁ Dhamma-Vinaye vuḍḍhiṁ virūḷhiṁ vepullaṁ āpajjituṁ.

Imehi kho bhikkhave pañcahi dhammehi samannāgato bhikkhu sagāravo sappatisso bhabbo imasmiṁ Dhamma-Vinaye vuḍḍhiṁ virūḷhiṁ vepullaṁ āpajjitun ti.

Sekha-bala Vagga Paṭhama

Contact:
Copyright Statement