[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
22. Khandha Saṁyutta
2. Dutiya Anicca Vagga

#### Sutta 20

# Tatiya Hetu Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[24]

[1][pts][bodh][than] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkh Bhagavato paccassosuṁ|| ||

Bhagavā etad avoca:|| ||

"Rūpaṁ bhikkhave anattā.|| ||

Yo pi hetu||
yo pi paccayo||
rūpassa uppādāya,||
so pi anattā.|| ||

Anatta-sambhūtaṁ bhikkhave,||
rūpaṁ kuto attā bhavissati?|| ||

■

Vedanā bhikkhave anattā.|| ||

Yo pi hetu||
yo pi paccayo||
vedanāya uppādāya,||
so pi anattā.|| ||

Anatta-sambhūtaṁ bhikkhave,||
vedanā kuto attā bhavissati?|| ||

■

Saññā bhikkhave anattā.|| ||

Yo pi hetu||
yo pi paccayo||
saññāāya uppādāya,||
so pi anattā.|| ||

Anatta-sambhūtaṁ bhikkhave,||
saññā kuto attā bhavissati?|| ||

■

Saṅkhārā bhikkhave anattā.|| ||

Yo pi hetu||
yo pi paccayo||
saṅkhāresu uppādāya,||
so pi anattā.|| ||

Anatta-sambhūtaṁ bhikkhave,||
saṅkhārā kuto attā bhavissati?|| ||

■

Viññāṇam bhikkhave anattā.|| ||

Yo pi hetu||
yo pi paccayo||
viññāṇassa uppādāya,||
so pi anattā.|| ||

Anatta-sambhūtaṁ bhikkhave,||
viññāṇaṁ kuto attā bhavissati?|| ||

■

Evaṁ passaṁ bhikkhave, sutavā ariya-sāvako||
rūpasmim pi nibbindati,||
vedanāya pi nibbindati,||
saññāya pi nibbindati||
saṅkhāresu pi nibbindati,||
viññāṇasmim pi nibbindati.|| ||

Nibbindaṁ virajjati,||
virāgā vimuccati,||
vimuttasmiṁ vimuttamiti||
ñāṇaṁ hoti:|| ||

'Khīṇā jāti||
vusitaṁ Brahma-cariyaṁ||
kataṁ karaṇīyaṁ||
nāparaṁ itthattāyā' ti pajānātī" ti.|| ||

Contact:
Copyright Statement