[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Catukka Nipāta
XXIV: Kamma Vagga

#### Sutta 240

# Sappurisā-Nisaṁsa Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[239]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Sappurisaṁ bhikkhave nissāya cattāro ānisaṁsā pāṭikaṅkhā.|| ||

Katame cattāro?|| ||

Ariyena sīlena vaḍḍhati,||
ariyena samādhinā vaḍḍhati,||
ariyāya paññāya vaḍḍhati,||
ariyāya vimuttiyā vaḍḍhati.|| ||

Sappurisaṁ bhikkhave nissāya ime cattāro ānisaṁsā pāṭikaṅkhā" ti.|| ||

Contact:
Copyright Statement