[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
II. Nidāna Vagga
14. Dhātu-Saṁyuttaṁ
I. Nānatta Vagga Paṭhama
1. Ajjhatta-Pañcakaṁ

#### Sutta 4

# Paṭhama Vedanā
[Vedanā-Nānatta]
Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[141]

[pts][bodh][olds] Evaṁ me sutaṁ:|| ||

Ekaṁ samayaṁ Sāvatthiyaṁ viharati Jetavane Anāthapiṇḍikassa ārāme.|| ||

2. Dhātu-nānattaṁ bhikkhave, paṭicca uppajjati phassa-nānattaṁ,||
phassa-nānattaṁ paṭicca uppajjati vedanā-nānattaṁ.|| ||

Katamañ ca bhikkhave dhātu-nānattaṁ?|| ||

[142] 4. Cakkhu-dhātu||
sota-dhātu||
ghāṇa-dhātu||
jivhā-dhātu||
kāya-dhātu||
mano-dhātu.|| ||

Idaṁ vuccati bhikkhave dhātu-nānattaṁ.|| ||

5. Kathañ ca bhikkhave, dhātu-nānattaṁ paṭicca uppajjati phassa-nānattaṁ,||
phassa-nānattaṁ paṭicca uppajjati vedanā-nānattaṁ?|| ||

6. Cakkhu-dhātuṁ bhikkhave, paṭicca uppajjati cakkhu-samphasso,||
cakkhu-samphassaṁ paṭicca uppajjati cakkhu-samphassajā vedanā.|| ||

Sota-dhātuṁ paṭicca uppajjati sota-samphasso,||
sota-samphassaṁ paṭicca uppajjati sota-samphassajā vedanā.|| ||

Ghāṇa-dhātuṁ paṭicca uppajjati ghāṇa-samphasso,||
ghāṇa-samphassaṁ paṭicca uppajjati ghāṇa-samphassajā vedanā.|| ||

Jivhā-dhātuṁ paṭicca uppajjati jivhā-samphasso,||
jivhā-samphassaṁ paṭicca uppajjati jivhā-samphassajā vedanā.|| ||

Kāya-dhātuṁ paṭicca uppajjati kāya-samphasso,||
kāya-samphassaṁ paṭicca uppajjati kāya-samphassajā vedanā.|| ||

Mano-dhātuṁ paṭicca uppajjati mano-samphasso,||
mano-samphassaṁ paṭicca uppajjati mano-samphassajā vedanā.|| ||

7. Evaṁ kho bhikkhave, dhātu-nānattaṁ paṭicca uppajjati phassa-nānattaṁ,||
phassa-nānattaṁ paṭicca uppajjati vedanā-nānattan" ti.|| ||

Contact:
Copyright Statement