[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
VIII. Aṭṭhaka Nipāta
V. Uposatha Vagga

#### Sutta 48

# Nakula-Mātu-Manāpa-Kāyika Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[268]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā bhaggesu viharati Suṁsumāragire Bhesakalāvane Migadāye.|| ||

Atha kho Nakulamātā gahapatāni yena Bhagavā ten'upasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīnadi.|| ||

Eka-m-antaṁ nisinnaṁ kho Nakulamātaraṁ gahapatāniṁ Bhagavā etad avoca:|| ||

2. Aṭṭhahi kho Nakulamāte, dhammehi samannāgato mātu-gāmo kāyassa bhedā param maraṇā manāpa-kāyikānaṁ devānaṁ saha-vyataṁ uppajjati.|| ||

Katamehi aṭṭhahi?|| ||

§

3. Idha Nakulamāte, mātu-gāmo yassa mātā-pitaro bhattuno denti,||
attha-kāmā hitesino anukampakā anukampaṁ upādāya,||
tassa hoti pubb'uṭṭhāyinī pacchā-nipātinī kiṅkārapaṭissāvinī manāpacārinī piyavādinī.|| ||

■

4. Ye te bhattu garuno honti,||
'mātā' ti vā 'pitā' ti vā 'samaṇa-brāhmaṇā' ti vā,||
te sakkaroti garukaroti māneti pūjeti abbhāgate ca āsanodakena paṭipūjeti.|| ||

■

5. Ye te bhattu abbhantara kammantā 'uṇṇā' ti vā 'kappāsā' ti vā||
tattha dakkhā hoti analasā tatrupāyāya vīmaṁsāya samannāgatā alaṇ kātuṁ alaṁ saṁvidhātuṁ.|| ||

■

6. Yo so bhatatu abbhantaro antojano 'dāsā' ti vā 'pessā' ti vā,||
'kamma-karā' ti vā,||
tesaṁ katañ ca katato jānāti,||
akatañ ca akatato jānāti,||
gilāna-kānañ ca balābalaṁ jānāti,||
khādanīyaṁ bhojanīyañ c'assa paccaṁsena saṁvibhajati.|| ||

■

7. Yaṁ hattu āharati dhanaṁ vā dhaññaṁ vā rajataṁ vā jāta-rūpaṁ vā,||
taṁ ārakkhena guttiyā sampādeti,||
tattha ca hoti adhuttī athenī asonḍī avināsikā.|| ||

■

8. Upāsikā kho pana hoti Buddhaṁ saraṇaṁ gatā,||
dhammaṁ saraṇaṁ gatā||
Saṅghaṁ saraṇaṁ gatā.|| ||

■

9. Sīla-vatī kho pana hoti pāṇātipātā paṭiviratā,||
adinn'ādānā paṭiviratā||
kāmesu micchā-cārā paṭiviratā||
musā-vādā paṭiviratā||
surā-mera-yamajja-pamā-daṭṭhānā paṭiviratā.|| ||

■

10. Cāgavatī kho pana hoti vigata-mala-maccherena cetasā agāraṁ ajjhā-vasati mutta-cāgā payata-pāṇī vossagga-ratā yā cayogā dānasaṁvihāragaratā.|| ||

11. Imehi kho Nakulamāte, aṭṭhahi dhammehi samaṅgato mātu-gāmo kāyassa bhedā param maraṇā manāpa-kāyikānaṁ devānaṁ saha-vyataṁ upapajjatī ti.|| ||

Yo naṁ bharati sabbadā niccaṁ ātāpī ussuko,||
Taṁ sabba-kāmadaṁ posaṁ bhattāraṁ nātimaññati.|| ||

Na cāpi sotthī bhattāraṁ issāvādena rosaye,||
Bhattu ca garuno sabbe patipūjeti paṇḍitā.|| ||

Uṭṭhāyikā analasā saṅgahitaparijjanā,||
Bhattu manāpaṁ carati sambhataṁ anurakkhati.|| ||

Yā evaṁ vattatī nārī bhattu chandavasānugā,||
Manāpā nāma te devā yattha sā upapajjatī ti.|| ||

Contact:
Copyright Statement