[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
22. Khandha Saṁyutta
5. Atta-Dīpa Vagga

#### Sutta 45

# Paṭhama Aniccatā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[44]

[1][pts][bodh] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Rūpaṁ bhikkhave aniccaṁ||
yad aniccaṁ taṁ dukkhaṁ||
[45] yaṁ dukkhaṁ tad anattā||
yad anattā taṁ||
'n'etaṁ mama,||
n'eso ham asmi,||
na me so attā' ti.|| ||

Evam etaṁ yathā-bhūtaṁ samma-p-paññāya daṭṭhabbaṁ.|| ||

Evam etaṁ yathā-bhūtaṁ samma-p-paññāya passato cittaṁ virajjati,||
vimuccati anupādāya āsavehi.|| ||

■

"Vedanā bhikkhave aniccaṁ||
yad aniccaṁ taṁ dukkhaṁ||
yaṁ dukkhaṁ tad anattā||
yad anattā taṁ||
'n'etaṁ mama,||
n'eso ham asmi,||
na me so attā' ti.|| ||

Evam etaṁ yathā-bhūtaṁ samma-p-paññāya daṭṭhabbaṁ.|| ||

Evam etaṁ yathā-bhūtaṁ samma-p-paññāya passato cittaṁ virajjati,||
vimuccati anupādāya āsavehi.|| ||

■

"Saññā bhikkhave aniccaṁ||
yad aniccaṁ taṁ dukkhaṁ||
yaṁ dukkhaṁ tad anattā||
yad anattā taṁ||
'n'etaṁ mama,||
n'eso ham asmi,||
na me so attā' ti.|| ||

Evam etaṁ yathā-bhūtaṁ samma-p-paññāya daṭṭhabbaṁ.|| ||

Evam etaṁ yathā-bhūtaṁ samma-p-paññāya passato cittaṁ virajjati,||
vimuccati anupādāya āsavehi.|| ||

■

"Saṅkhārā bhikkhave aniccaṁ||
yad aniccaṁ taṁ dukkhaṁ||
yaṁ dukkhaṁ tad anattā||
yad anattā taṁ||
'n'etaṁ mama,||
n'eso ham asmi,||
na me so attā' ti.|| ||

Evam etaṁ yathā-bhūtaṁ samma-p-paññāya daṭṭhabbaṁ.|| ||

Evam etaṁ yathā-bhūtaṁ samma-p-paññāya passato cittaṁ virajjati,||
vimuccati anupādāya āsavehi.|| ||

■

"Viññāṇaṁ bhikkhave aniccaṁ||
yad aniccaṁ taṁ dukkhaṁ||
yaṁ dukkhaṁ tad anattā||
yad anattā taṁ||
'n'etaṁ mama,||
n'eso ham asmi,||
na me so attā' ti.|| ||

Evam etaṁ yathā-bhūtaṁ samma-p-paññāya daṭṭhabbaṁ.|| ||

Evam etaṁ yathā-bhūtaṁ samma-p-paññāya passato cittaṁ virajjati,||
vimuccati anupādāya āsavehi.|| ||

■

Rūpa-dhātuyā ce bhikkhave bhikkhuno cittaṁ cirattaṁ vimuttaṁ hoti anupādāya āsavehi,||
vedanā-dhātuyā ce bhikkhave bhikkhuno cittaṁ cairattaṁ vimuttaṁ hoti anupādāya āsavehi,||
saññā-dhātuyā ce bhikkhave bhikkhuno cittaṁ cairattaṁ vimuttaṁ hoti anupādāya āsavehi,||
saṅkhāra-dhātuyā ce bhikkhave bhikkhuno cittaṁ cairattaṁ vimuttaṁ hoti anupādāya āsavehi,||
viññāṇa-dhātuyā ce bhikkhave bhikkhuno cittaṁ cirattaṁ vimuttaṁ hoti anupādāya āsavehi,||
vimutt'attā ṭhitaṁ,||
ṭhitattā santusitaṁ,||
santusitattā na paritassati,||
aparitassaṁ paccattaṁ yeva parinibkhāyati,|| ||

'Khīṇā jāti||
vusitaṁ Brahma-cariyaṁ||
kataṁ karaṇīyaṁ||
nāparaṁ itthattāyā'||
ti pajānātī" ti.|| ||

Contact:
Copyright Statement