[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
45. Magga Saṁyutta
4. Paṭipatti Vagga

#### Sutta 38

# Dutiya Brahmañña Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[26]

[1][pts][bodh] Evam me sutaṁ:|| ||

Ekaṁ samayam Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti||
te bhikkhū Bhagavato paccassosuṁ.|| ||

Bhagavā etad avoca:|| ||

"Brahmaññañ ca vo bhikkhave, desissāmi||
Brahmaññatthañ ca.|| ||

Taṁ suṇātha.|| ||

Katamañ ca bhikkhave, Brahmaññaṁ?|| ||

Ayam eva Ariyo Aṭṭhaṅgiko Maggo.|| ||

Seyyath'īdaṁ:|| ||

Sammā-diṭṭhi,||
samā-saṅkappo,||
sammā-vācā,||
sammā-kammanto,||
sammā-ājīvo,||
sammā-vāyāmo,||
sammā-sati,||
sammā-samādhi.|| ||

Idaṁ vuccati bhikkhave, Brahmaññaṁ.|| ||

§

Katamāni ca bhikkhave, Brahmaññattho?|| ||

Rāga-k-khayo,||
dosa-k-khayo,||
moha-k-khayo.|| ||

Imāni vuccanti bhikkhave, Brahmaññattho" ti.|| ||

Contact:
Copyright Statement