[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka-Nipāta
XX. Brāhmaṇa Vagga

#### Sutta 199

# Kula Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[244]

[1][pts][than] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Yasmiṁ bhikkhave,||
samaye sīlavanto pabba-jitā kulaṁ upasaṅkamanti,||
tattha manussā pañcahi ṭhānehi bahuṁ puññaṁ pasavanti.|| ||

Katamehi pañcahi?|| ||

Yasmiṁ bhikkhave, samaye sīlavante pabba-jite kulaṁ||
upasaṅkamante manussā disvā cittāni pasādenti,||
sagga-saṁvaṭṭa-nikaṁ bhikkhave,||
taṁ kulaṁ tasmiṁ samaye paṭipadaṁ paṭipannaṁ hoti.|| ||

■

Yasmiṁ bhikkhave, samaye sīlavante pabba-jite kulaṁ||
upasaṅkamante manussā paccuṭṭhenti,||
abhivādenti,||
āsanaṁ denti,||
uccā-kulīna-saṁvaṭṭa-nikaṁ bhikkhave,||
taṁ kulaṁ tasmiṁ samaye paṭipadaṁ paṭipannaṁ hoti.|| ||

■

Yasmiṁ bhikkhave, samaye sīlavante pabba-jite kulaṁ||
upasaṅkamante manussā macchera-malaṁ paṭivinodenti,||
mahe-sakkha-saṁvaṭṭa-nikaṁ bhikkhave,||
taṁ kulaṁ tasmiṁ samaye paṭipadaṁ paṭipannaṁ hoti.|| ||

■

Yasmiṁ bhikkhave, samaye sīlavante pabba-jite kulaṁ||
upasaṅkamante manussā yathā-satti yathā-balaṁ saṁvibhajanti,||
mahā-bhoga-saṁvaṭṭa-nikaṁ bhikkhave,||
taṁ kulaṁ tasmiṁ samaye paṭipadaṁ paṭipannaṁ hoti.|| ||

■

Yasmiṁ bhikkhave, upasaṅkamanti-samaye sīlavante pabba-jite kulaṁ||
upasaṅkamante manussā paripucchanti,||
paripañhanti,||
dhammaṁ suṇanti,||
mahā pañña-saṁvaṭṭa-nikaṁ bhikkhave,||
taṁ kulaṁ tasmiṁ samaye paṭipadaṁ paṭipannaṁ hoti.|| ||

[245] Yasmiṁ bhikkhave, samaye sīlavante pabba-jite kulaṁ upasaṅkamanti,||
tattha manussā imehi pañcahi ṭhānehi bahuṁ puññaṁ pasavantī ti.|| ||

Contact:
Copyright Statement