[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
23. Dīgha-Cārika Vagga

#### Sutta 226

# Dutiyo Kul'Ūpaga Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[ ]

[1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.

Bhagavā etad avoca:|| ||

"Pañc'ime bhikkhave ādīnavā kul'ūpakassa bhikkhuno ati-velaṁ kulesu saṁsaṭṭhassa viharato.|| ||

Katame pañca?|| ||

Mātu-gāmassa abhiṇha-dassanaṁ,||
dassane sati saṁsaggo,||
saṁsagge sati vissāso,||
vissāse sati otāro,||
otiṇṇa-cittass etaṁ pāṭikaṅkhaṁ:||
anabhirato vā Brahma-cariyaṁ carissati,||
aññataraṁ vā saṅkiliṭṭhaṁ āpattiṁ āpajjissati,||
sikkhaṁ vā paccakkhāya hīnaya avattissati.|| ||

Ime kho bhikkhave pañca ādīnavā kul'ūpakassa bhikkhuno ati-velaṁ kulesu saṁsaṭṭhassa viharato" ti.|| ||

Contact:
Copyright Statement