[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
II. Nidāna Vagga
21. Bhikkhu Saṁyutta

#### Sutta 2

# Upatissa (Sāriputta) Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[274]

[1][rhyc][than][bodh] EVAṀ ME SUTAṀ:|| ||

Ekaṁ samayaṁ Bhagavā Sāvatthiyaṁ viharati.||
Jetavane Anāthapiṇḍikassa ārāme.|| ||

[2][rhyc][than] Tatra kho āyasmā Sāriputto bhikkhū āmantesi:|| ||

"Āvuso, bhikkhavo" ti.|| ||

"Āvuso" ti kho te bhikkhū āyasmato Sāriputtassa paccassosuṁ.|| ||

[3][rhyc][than] Āyasmā Sāriputto etad avoca:|| ||

"Idha mayhaṁ āvuso,||
raho-gatassa patisallīnassa etaṁ cetaso parivitakko udapādi:|| ||

'Atthi nu kho taṁ kiñci lokasmiṁ||
yassa me vipariṇām-aññathā-bhāvā uppajjeyyuṁ soka-parideva-dukkha-domanass'upāyāsā' ti?|| ||

Tassa mayhaṁ āvuso, etad ahosi:|| ||

'N'atthi kho taṁ kiñci lokasmiṁ||
yassa me vipariṇām-aññathā-bhāvā uppajjeyyuṁ soka-parideva-dukkha-domanass'upāyāsā' ti.|| ||

[4][rhyc][than] Evaṁ vutte āyasmā Ānando āyasmantaṁ Sāriputtaṁ etad avoca:|| ||

"Satthu'pi kho te āvuso, Sāriputta,||
vipariṇām-aññathā-bhāvā nūppajjeyyuṁ soka-parideva-dukkha-domanass'upāyāsā" ti?|| ||

[5][rhyc][than] "Satthu'pi kho me āvuso,||
vipariṇām-aññathā-bhāvā nūppajjeyyuṁ soka-parideva-dukkha-domanass'upāyāsā.|| ||

Api ca me evam assa:|| ||

'Mā mahesakkho vata bho,||
Satthā antara-hito mahiddhiko mahānubhāvo.|| ||

Sa ce hi Bhagavā ciraṁ dīgham addhānaṁ tiṭṭheyya,||
tad assa bahu-jana-hitāya bahu-jana-sukhāya lokānukampāya atthāya hitāya sukhāya deva-manussānan' ti.|| ||

[275] [6][rhyc][than] Tathā hi pan'āyasmato Sāriputtassa dīgha-rattaṁ ahiṅkāra-mamaṅkāra-mānānusayā susamūhatā.|| ||

[7][rhyc] Tasmā āyasmato Sāriputtassa Satthu pi vipariṇām-aññathā-bhāvā nūppajjeyyuṁ soka-parideva-dukkha-domanass'upāyāsā" ti.|| ||

Contact:
Copyright Statement