[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
15. Tikaṇḍaki Vaggo

#### Sutta 143

# Sārandada Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[167]

[1][pts] Evaṁ me sutaṁ:|| ||

Ekaṁ samayaṁ Bhagavā Vesāliyaṁ viharati Mahāvane Kūṭāgāra-sālāyaṁ.|| ||

Atha kho Bhagavā pubbaṇha-samayaṁ nivāsetvā patta-cīvaram ādāya Vesāliṁ piṇḍāya pāvisi.|| ||

■

Tena kho pana samayena pañca-mattāṇaṁ Licchavīsatānaṁ Sārandade cetiye sanni-sinnānaṁ sanni-patitānaṁ ayam antarā kathā udapādi:|| ||

■

2. 'Pañcannaṁ ratanānaṁ pātu-bhāvo dullabho lokasmiṁ.|| ||

Katamesaṁ pañcannaṁ?|| ||

Hatthi-ratanssa pātu-bhāvo dullabho lokasmiṁ,||
assa-ratanassa pātu-bhāvo dullabho lokasmiṁ,||
maṇi-ratanassa pātu-bhāvo dullabho lokasmiṁ,||
itthi-ratanassa pātu-bhāvo dullabho lokasmiṁ,||
gahapati-ratanassa pātu-bhāvo dullabho lokasmiṁ|| ||

Imesaṁ pañcannaṁ ratnānaṁ pātu-bhāvo dullabho lokasmin' ti.|| ||

■

[168] 3. Atha kho te Licchavī magge purisaṁ ṭhapesuṁ,||
'yathā tvaṁ ambho purisa passeyyāsi Bhagavantaṁ āga-c-chantaṁ,||
atha amhākaṁ āroceyyāsī' ti.|| ||

■

Addasā kho so puriso Bhagavantaṁ dūrato'va āga-c-chantaṁ,||
disvā yena te Licchavī ten'upasaṅkami.|| ||

Upasaṅkamitvā te Licchavī etad avoca:|| ||

'Ayaṁ so bhonto Bhagavā āgacchati arahaṁ Sammā Sambuddho,||
yassa dāni kālaṁ maññathā' ti.|| ||

Atha kho te Licchavi yena Bhagavā ten'upasaṅkamiṁsu.|| ||

Upasaṅkamitvā Bhagavantaṁ abhivādetvā ekam anataṁ aṭṭhaṁsu.|| ||

Eka-m-antaṁ ṭhitā kho te Licchavī Bhagavantaṁ etad avocaṁ:|| ||

■

'Sādhu bhante Bhagavā yena Sārandadaṁ cetiyaṁ ten'upasaṅkamatu anukampaṁ upādāyā' ti.|| ||

Adhivāsesi Bhagavā tuṇhī-bhāvena.|| ||

Atha kho Bhagavā yena Sārandadaṁ cetiyaṁ ten'upasaṅkami.|| ||

Upasaṅkamitvā paññatte āsane nisidi.|| ||

Nisajja kho Bhagavā te Licchavī etad avoca:|| ||

■

'Kāya nu'ttha Licchavi,||
etarahi kathāya sanni-sinnā?|| ||

Kā ca pana vo antarā kathā vippakatā' ti?|| ||

'Idha bhante amhākaṁ sanni-sinnānaṁ sanni-patinānaṁ ayam antarā kathā udapādi:|| ||

Pañcannaṁ ratnānaṁ pātu-bhāvo dullabho lokasmiṁ.|| ||

Katamesaṁ pañcannaṁ?|| ||

Hatthi-ratanssa pātu-bhāvo dullabho lokasmiṁ,||
assa-ratanassa pātu-bhāvo dullabho lokasmiṁ,||
maṇi-ratanassa pātu-bhāvo dullabho lokasmiṁ,||
itthi-ratanassa pātu-bhāvo dullabho lokasmiṁ,||
gahapati-ratanassa pātu-bhāvo dullabho lokasmiṁ|| ||

Imesaṁ pañcannaṁ ratnānaṁ pātu-bhāvo dullabho lokasmin' ti.|| ||

§

4. 'Kāmādhimuttānaṁ vata bho Licchavīnaṁ kāmaṁ yeva arabbha antarā kathā udapādi.|| ||

Pañcannaṁ Licchavī, ratanānaṁ pātu-bhāvo dullabho lokasmiṁ.|| ||

Katamesaṁ pañcannaṁ?|| ||

Tathāgatassa arahato Sammā Sambuddhassa pātu-bhāvo dullabho lokasmiṁ.|| ||

■

Tathāgata ppaveditassa dhamma-vina- [169] yassa desetā puggalo dullabho lokasmiṁ.|| ||

■

Tathāgata ppaveditassa Dhamma-Vinayassa desitassa viññātā puggalo dullabho lokasmiṁ.|| ||

■

Tathāgata ppaveditassa Dhamma-Vinayassa desitassa viññātassa Dhammānudhamma-paṭipanno puggalo dullabho lokasmiṁ.|| ||

Kataññu kata-vedi puggalo dullabho lokasmiṁ.|| ||

Imesaṁ kho Licchavī, pañcannaṁ ratanānaṁ pātu-bhāvo dullabho lokasmin' ti.|| ||

Contact:
Copyright Statement