[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
48. Indriya Saṁyutta
4. Sukh'Indriya (or Uppaṭi) Vagga

#### Sutta 36

# Paṭhama Vibhaṅga Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[209]

[1][pts] Evam me sutaṁ:|| ||

Ekaṁ samayam Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti||
te bhikkhū Bhagavato paccassosuṁ.|| ||

Bhagavā etad avoca:|| ||

"Pañc'imāni, bhikkhave, indriyāni.|| ||

Katamāni pañca?|| ||

Sukh'indriyaṁ||
dukkh'indriyaṁ||
somanass'indriyaṁ||
domanass'indriyaṁ||
upekkh'indriyaṁ.|| ||

§

Katamañ ca bhikkhave, sukh'indriyaṁ?|| ||

Yaṁ kho bhikkhave,||
kāyikaṁ sukhaṁ,||
kāyikaṁ sātaṁ||
kāya-samphassajaṁ||
sukhaṁ sātaṁ vedayitaṁ,||
idaṁ vuccati bhikkhave, 'sukh'indriyaṁ'.|| ||

Katamañ ca bhikkhave, dukkh'indriyaṁ?|| ||

Yaṁ kho bhikkhave,||
kāyikaṁ dukkhaṁ,||
kāyikaṁ asātaṁ||
kāya-samphassajaṁ||
sukhaṁ asātaṁ vedayitaṁ,||
idaṁ vuccati bhikkhave, 'dukkh'indriyaṁ'.|| ||

Katamañ ca bhikkhave, somanass'indriyaṁ?|| ||

Yaṁ kho bhikkhave,||
cetasikaṁ sukhaṁ,||
cetasikaṁ sātaṁ||
mano-samphassajaṁ||
sukhaṁ sātaṁ vedayitaṁ,||
idaṁ vuccati bhikkhave, 'somanass'indriyaṁ'.|| ||

Katamañ ca bhikkhave, domanass'indriyaṁ?|| ||

Yaṁ kho bhikkhave,||
cetasikaṁ dukkhaṁ,||
cetasikaṁ asātaṁ||
mano-samphassajaṁ||
dukkhaṁ asātaṁ vedayitaṁ,||
idaṁ vuccati bhikkhave, domanass'indriyaṁ.|| ||

Katamañ ca bhikkhave, upekkh'indriyaṁ?|| ||

Yaṁ kho bhikkhave,||
kāyikaṁ vā||
cetasikaṁ vā||
n'eva sātaṁ nāsātaṁ vedayitaṁ,||
idaṁ vuccati bhikkhave, 'upekkh'indriyaṁ'.|| ||

Imāni kho bhikkhave, pañc'inidriyānī" ti.|| ||

Contact:
Copyright Statement