[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
48. Indriya Saṁyutta
4. Sukh'Indriya (or Uppaṭi) Vagga

#### Sutta 33

# Arahā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[208]

[1][pts] Evam me sutaṁ:|| ||

Ekaṁ samayam Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti||
te bhikkhū Bhagavato paccassosuṁ.|| ||

Bhagavā etad avoca:|| ||

"Pañc'imāni, bhikkhave, indriyāni.|| ||

Katamāni pañca?|| ||

Sukh'indriyaṁ||
dukkh'indriyaṁ||
somanass'indriyaṁ||
domanass'indriyaṁ||
upekkh'indriyaṁ.|| ||

Imāni kho bhikkhave, pañc'indriyānī|| ||

§

Yato kho bhikkhave, bhikkhu imesaṇ pañcannaṁ indriyānaṁ samudayañ ca||
attha-gamañ ca||
assādañ ca||
ādīnavañ ca||
nissaraṇañ ca||
yathā-bhūtaṁ viditvāva anupādā vimutto hoti||
ayaṁ vuccati bhikkhave:||
Bhikkhu arahaṁ||
khīṇ'āsavo||
vusitvā kata-karaṇīyo||
ohita-bhāro||
anuppatta-sadattho||
parikkhīṇa-bhava-saṁyojano||
samma-d-aññā-vimutto" ti.|| ||

Contact:
Copyright Statement