[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāyo
Catukka Nipāto
IX: M-acala Vagga

#### Sutta 87

# Samaṇa-m-acala-Putta Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[86]

[1][pts][than] Evaṁ me sutaṁ:|| ||

Ekaṁ samayaṁ Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Cattāro'me bhikkhave puggalā santo saṁvijj'amānā lokasmiṁ.|| ||

Katame cattāro?|| ||

Samaṇa-m-acalo,||
samaṇapuṇḍarīko,||
samaṇapadumo,||
samaṇesu samaṇa-sukhu-mālo.|| ||

3. Kathañ ca bhikkhave puggalo samaṇa-m-acalo hoti?|| ||

Idha, bhikkhave, bhikkhu sekho hoti paṭipado anuttaraṁ yoga-k-khemaṁ patthayamāno viharati.|| ||

Seyyathā pi, bhik- [87] khave,rañño khattiyassa muddhā-vasittassa jeṭṭho putto ābhiseko anabhisitto-m-acalapatto.|| ||

Evam eva kho, bhikkhave, bhikkhu sekho hoti paṭipado anuttaraṁ yoga-k-khemaṁ patthayamāno viharati.|| ||

Evaṁ kho bhikkhave puggalo samaṇa-m-acalo hoti.|| ||

4. Kathañ ca bhikkhave puggalo samaṇapuṇḍarīko hoti?|| ||

Idha, bhikkhave, bhikkhu āsavānaṁ khayā anāsavaṁ ceto-vimuttaṁ paññā-vimuttiṁ diṭṭhe'va dhamme sayaṁ abhiññā sacchi-katvā upasampajja viharati.|| ||

No ca kho aṭṭha vimokkhe kāyena phassitvā viharati.|| ||

Evaṁ kho bhikkhave puggalo samaṇapuṇḍarīko hoti.|| ||

5. Kathañ ca bhikkhave puggalo samaṇapadumo hoti?|| ||

Idha, bhikkhave, bhikkhu āsavānaṁ khayā anāsavaṁ ceto-vimuttiṁ paññā-vimuttiṁ diṭṭhe'va dhamme sayaṁ abhiññā sacchi-katvā upasampajja viharati.|| ||

Aṭṭha ca vimokkhe kāyena phassitvā viharati.|| ||

Evaṁ kho bhikkhave puggalo samaṇapadumo hoti.|| ||

6. Kathañ ca bhikkhave puggalo samaṇesu samaṇa-sukhu-mālo hoti?|| ||

Idha, bhikkhave, bhikkhu yācito va bahulaṁ cīvaraṁ paribhuñjati,||
appaṁ ayācito.|| ||

Yācito va bahulaṁ piṇḍa-pātaṁ paribhuñjati,||
appaṁ ayācito.|| ||

Yācito va bahulaṁ sen'āsanaṁ paribhuñjati,||
appaṁ ayācito.|| ||

Yācito va bahulaṁ gilāna-paccaya-bhesajja-parikkhāraṁ paribhuñjati,||
appaṁ ayācito.|| ||

Ye hi kho pana sabrahma-cārīhi saddhiṁ viharati,||
tyāssa manāpen'eva bahulaṁ kāya-kammena samud'ācaranti,||
appaṁ amanāpena.|| ||

Manāpen'eva bahulaṁ vacī-kammena samud'ācaranti,||
appaṁ amanāpena.|| ||

Manāpen'eva bahulaṁ mano-kammena samud'ācaranti,||
appaṁ amanāpena.|| ||

Manāpaṁ yeva bahulaṁ upahāraṁ upaharanti,||
appaṁ amanāpaṁ.|| ||

Yāni kho pana tāni vedayitāni pittasamūṭ-ṭhānāni vā||
semhasamūṭ-ṭhānāni vā||
vātasamūṭ-ṭhānāni vā||
sanni-pātikāni vā||
utuparināmajāni vā||
visama parihārajāni vā||
opakka-mikāni vā||
kamma-vipāka-jāni vā,||
tān'assa na bahu-d-eva uppajjanti||
appābādho hoti.|| ||

Catunnaṁ jhānānaṁ ābhiceta-sikānaṁ diṭṭha-dhamma-sukha-vihārānaṁ nikāma-lābhī hoti akiccha-lābhī akasira-lābhī.|| ||

Āsavānaṁ khayā anāsavaṁ ceto-vimut- [88] tiṁ paññā-vimuttiṁ diṭṭhe'va dhamme sayaṁ abhiññā sacchi-katvā upasampajja viharati.|| ||

Evaṁ kho bhikkhave puggalo samaṇesu samaṇa-sukhu-mālo hoti.|| ||

7. Yaṁ hi taṁ bhikkhave sammā vadamāno vadeyya||
'samaṇesu samaṇa-sukhu-mālo' ti||
mam eva taṁ bhikkhave sammā vadamāno vadeyya||
'samaṇesu samaṇa-sukhu-mālo' ti.|| ||

Ahaṁ hi bhikkhave yācito va bahulaṁ cīvaraṁ paribhuñjāmi,||
appaṁ ayācito.|| ||

Yācito va bahulaṁ piṇḍa-pātaṁ paribhuñjāmi,||
appaṁ ayācito.|| ||

Yācito va bahulaṁ sen'āsanaṁ paribhuñjāmi,||
appaṁ ayācito.|| ||

Yācito va bahulaṁ gilāna-paccaya-bhesajja-parikkhāraṁ paribhuñjāmi,||
appaṁ ayācito.|| ||

Ye hi kho pana bhikkhūhi saddhi viharāmi,||
te maṁ manāpen'eva bahulaṁ kāya-kammena samūdācaranti,||
appaṁ amanāpena.|| ||

Manāpen'eva bahulaṁ vacī-kammena samūdācaranti,||
appaṁ amanāpena.|| ||

Manāpen'eva bahulaṁ mano-kammena samūdācaranti,||
appaṁ amanāpena.|| ||

Manāpaṁ yeva bahulaṁ upahāraṁ upaharanti,||
appaṁ amanāpaṁ.|| ||

Yāni pana tāni vedayitāni pittasamūṭ-ṭhānāni vā||
semhasamūṭ-ṭhānāni vā||
vātasamūṭ-ṭhānāni vā||
sanni-pātikāni vā||
utuparināmajāni vā||
visama-parihāra-jāni vā||
opakka-mikāni vā||
kamma-vipāka-jāni vā,||
tāni me na bahu-d-eva uppajjanti appābādhohamasmi.|| ||

Catunnaṁ kho pana jhānānaṁ ābhiceta-sikānaṁ diṭṭha-dhamma-sukha-vihārānaṁ nikāma-lābhī akiccha-lābhī akasira-lābhī.|| ||

Āsavānaṁ khayā anāsavaṁ ceto-vimuttiṁ paññā-vimuttiṁ diṭṭhe'va dhamme sayaṁ abhiññā sacchi-katvā upasampajja viharāmi.|| ||

Yaṁ hi taṁ bhikkhave sammā vadamāno vadeyya||
'samaṇesu samaṇa-sukhu-mālo' ti||
mam eva taṁ bhikkhave sammā vadamāno vadeyya||
'samaṇesu samaṇa-sukhu-mālo' ti.|| ||

Ime kho bhikkhave cattāro puggalā santo saṁvijj'amānā lokasmin ti.|| ||

Contact:
Copyright Statement