[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
27. Kilesa Saṁyutta

#### Sutta 5

# Vedanā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[233]

[1][pts][than] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti||
te bhikkh Bhagavato paccassosuṁ|| ||

Bhagavā etad avoca:|| ||

"Yo bhikkhave, cakkhu-samphassa-jāya vedanāya chanda-rāgo,||
cittassso upakkileso.|| ||

Yo sota-samphassa-jāya vedanāya chanda-rāgo,||
cittasse'so upakkileso.|| ||

Yo ghāna-samphassa-jāya vedanāya chanda-rāgo,||
cittasse'so upakkileso.|| ||

Yo jivhā-samphassa-jāya vedanāya chanda-rāgo,||
cittasse'so upakkileso.|| ||

Yo kāya-samphassa-jāya vedanāya chanda-rāgo,||
cittasse'so upakkileso.|| ||

Yo mano-samphassa-jāya vedanāya chanda-rāgo,||
cittasse'so upakkileso.|| ||

Yato kho bhikkhave,||
bhikkhuno imesu chasu ṭhānesu cetaso upakkileso pahīno hoti,||
nekkhammaninnaṁ c'assa cittaṁ hoti,||
nekkhamma-paribhāvitaṁ cittaṁ kammanīyaṁ khāyati abhiññā sacchi-karaṇiyesu dhammesū" ti.|| ||

Contact:
Copyright Statement