[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
VIII. Aṭṭhaka Nipāta
VI. Gotamī Vagga aka Sa-ādhāna-Vagga

#### Sutta 59

# Paṭhama Aṭṭha-Puggala Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[292]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati
Jetavane Anāthapiṇḍikassa ārāme.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Aṭṭhahi bhikkhave, puggalā āhuneyyā||
pāhuneyyā||
dakkhiṇeyyā||
añjali-karaṇīyā||
anuttaraṁ puñña-k-khettaṁ lokassa.|| ||

Katamehi aṭṭha?|| ||

3. Sotāpanno,|| ||

■

sot'āpatti-phala-sacchi-kiriyāya paṭipanno,|| ||

■

Sakad-āgāmi,|| ||

■

Sakad-āgāmi-phala-sacchi-kiriyāya paṭipanno,|| ||

■

Anāgāmī,|| ||

■

anāgāi-phala-sacchi-kiriyāya paṭipanno,|| ||

■

Arahā,|| ||

■

Arahatta-pala-sacchi-kiriyāya paṭipanno.|| ||

Ime kho bhikkhave, aṭṭha puggalā āhuneyyā||
pāhuneyyā||
dakkhineyyā||
añjali-karaṇīyā||
anuttaraṁ puñña-k-khettaṁ lokassā" ti.

Cattāro ca paṭipannā cattāro ca phale ṭhitā:||
Esa saṅgho uju-bhuto paññāsīlasamāhito.

Yajamānānaṁ manussānaṁ puññapekkhānapāṇinaṁ||
Karotaṁ opadhikaṁ puññaṁ saṅghe dinnaṁ maha-p-phalan ti.|| ||

Contact:
Copyright Statement