[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
56. Sacca Saṁyutta
1. Samādhi Vagga

#### Sutta 4

# Dutiya Kulaputta Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[415]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati||
Jetavane Anāthapiṇḍikassa ārāme.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

Ye hi keci, bhikkhave,||
atītam addhānaṁ kula-puttā sammā agārasmā anagāriyaṁ pabba-jitā yathā-bhūtaṁ abhisamesuṁ,||
sabbe te cattāri ariya-saccāni yathā-bhūtaṁ abhisamesuṁ.|| ||

Ye hi keci, bhikkhave,||
anāgatam addhānaṁ kula-puttā sammā agārasmā anagāriyaṁ pabba-jitā yathā-bhūtaṁ [416] abhisamessanti,||
sabbe te cattāri ariya-saccāni yathā-bhūtaṁ abhisamessanti.|| ||

Ye hi keci, bhikkhave,||
etarahi kula-puttā sammā agārasmā anagāriyaṁ pabba-jitā yathā-bhūtaṁ abhisamenti,||
sabbe te cattāri ariya-saccāni yathā-bhūtaṁ abhisamenti.|| ||

Katamāni cattāri?

Dukkhaṁ ariya-saccaṁ,||
dukkha-samudayaṁ ariya-saccaṁ,||
dukkha-nirodhaṁ ariya-saccaṁ,||
dukkha-nirodha-gāminī paṭipadā ariya-saccaṁ.|| ||

Ye hi keci, bhikkhave,||
atītam addhānaṁ kula-puttā sammā agārasmā anagāriyaṁ pabba-jitā yathā-bhūtaṁ abhisamesuṁ,||
sabbe te cattāri ariya-saccāni yathā-bhūtaṁ abhisamesuṁ.|| ||

Ye hi keci, bhikkhave,||
anāgatam addhānaṁ kula-puttā sammā agārasmā anagāriyaṁ pabba-jitā yathā-bhūtaṁabhisamessanti,||
sabbe te cattāri ariya-saccāni yathā-bhūtaṁ abhisamessanti.|| ||

Ye hi keci, bhikkhave,||
etarahi kula-puttā sammā agārasmā anagāriyaṁ pabba-jitā yathā-bhūtaṁ abhisamenti,||
sabbe te cattāri ariya-saccāni yathā-bhūtaṁ abhisamenti.|| ||

Tasmātiha bhikkhave,||
'idaṁ dukkhan' ti yogo karaṇīyo,||
'ayaṁ dukkha-samudayo' ti yogo karaṇīyo,||
'ayaṁ dukkha-nirodho' ti yogo karaṇīyo,||
'ayaṁ dukkha-nirodha-gāminī paṭipadā' ti yogo karaṇīyo" ti.|| ||

Contact:
Copyright Statement