[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
54. Ānāpāna Saṁyutta
2. Ānanda or Dutiya Vagga

#### Sutta 17

# Saṁyojana Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series and proofed against, and mostly resolved to the 1994 Pali Text Society Saṁyutta-Nikaya Part V, edited by M. Leon Feer

[340]

[1-2][pts][bodh][olds] Evam me sutaṁ.|| ||

Ekaṁ samayam Bhagavā Sāvatthiyaṁ viharati||
Jetavane Anāthapindikassa ārāme.|| ||

"Ānāpāna-sati-samādhi bhikkhave||
bhāvito||
bahulī-kato||
saṁyojana-p-pahānāya saṁvaṭṭati.|| ||

Kathaṁ bhāvito ca bhikkhave||
ānāpāna-sati-samādhi||
kathaṁ bahulī-kato||
saṁyojana-p-pahānāya saṁvaṭṭati?|| ||

Idha, bhikkhave, bhikkhū arañña-gato vā||
rukkha-mūla-gato vā||
suññāta-gato vā||
nisīdati pallaṅkaṁ ābhujitvā ujuṁ kāyaṁ paṇidhāya||
parimukhaṁ satiṁ upaṭṭha-petvā||
so sato va assasati||
sato va passasati.|| ||

Dīghaṁ vā assasanto 'dīghaṁ assasāmī' ti pajānāti.|| ||

Dīghaṁ vā passasanto 'dīghaṁ passasāmī' ti pajānāti.|| ||

Rassaṁ vā assasanto 'rassaṁ assasāmī' ti pajānāti.|| ||

Rassaṁ vā passasanto 'rassaṁ passasāmī' ti pajānāti.|| ||

'Sabba-kāya-paṭisaṁvedī assasissāmī' ti sikkhati.|| ||

'Sabba-kāya-paṭisaṁvedī passissāmī' ti sikkhati.|| ||

'Passam-bhayaṁ kāya-saṅkhāraṁ assasissāmī' ti sikkhati.|| ||

'Passam-bhayaṁ kāya-saṅkhāraṁ passasissāmī' ti sikkhati.|| ||

'Pīti-paṭisaṁvedī assasissāmī' ti sikkhati.|| ||

'Pīti-paṭisaṁvedī passasissāmī' ti sikkhati.|| ||

'Sukha-paṭisaṁvedī assasissāmī' ti sikkhati.|| ||

'Sukha-paṭisaṁvedī passasissāmī' ti sikkhati.|| ||

'Citta-saṅkhāra-paṭisaṁvedī assasissāmī' ti sikkhati.|| ||

'Citta-saṅkhāra-paṭisaṁvedī passasissāmī' ti sikkhati.|| ||

'Passam-bhayaṁ citta-saṅkhāraṁ assasissāmī' ti sikkhati.|| ||

'Passam-bhayaṁ citta-saṅkhāraṁ passasissāmī' ti sikkhati.|| ||

'Citta-paṭisaṁvedī assasissāmī' ti sikkhati.|| ||

'Citta-paṭisaṁvedī passasissāmī' ti sikkhati.|| ||

'Abhi-p-pamodayaṁ cittaṁ assasissāmī' ti sikkhati.|| ||

'Abhi-p-pamodayaṁ cittaṁ passasissāmī' ti sikkhati.|| ||

'Samādahaṁ cittaṁ assasissāmī' ti sikkhati.|| ||

'Samādahaṁ cittaṁ passasissāmī' ti sikkhati.|| ||

'Vimocayaṁ cittaṁ assasissāmī' ti sikkhati.|| ||

'Vimocayaṁ cittaṁ passasissāmī' ti sikkhati.|| ||

'Aniccānupassī assasissāmī' ti sikkhati.|| ||

'Aniccānupassī passasissāmī' ti sikkhati.|| ||

'Virāgānupassī assasissāmī' ti sikkhati.|| ||

'Virāgānupassī passasissāmī' ti sikkhati.|| ||

'Nirodhānupassī assasissāmī' ti sikkhati.|| ||

'Nirodhānupassī passasissāmī' ti sikkhati.|| ||

'Paṭinissaggānupassī passasissāmī' ti sikkhati.|| ||

'Paṭinissaggānupassī passasissāmī' ti sikkhati.|| ||

Evaṁ bhāvito kho bhikkhave, ānāpāna-sati-samādhi||
evaṁ bahulī-kato||
saṁyojana-p-pahānāya saṁvaṭṭatī" ti.|| ||

Contact:
Copyright Statement