[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
IX. Navaka Nipāta
II. Sīhanāda Vagga

#### Sutta 11

# Sāriputta Sīhanāda Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[373]

[1][pts][upal] Evaṁ me sutaṁ:|| ||

Sāvatthi nidānaṁ.|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme,||
athakho āyasmā Sāriputto yena Bhagavā ten'upasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinno kho āyasmā Sāriputto Bhagavantaṁ etad avoca:|| ||

"Vutatho me bhante,||
Sāvatthiyaṁ vassāvāso,||
icchām ahaṁ bhante,||
jana-padacārikaṁ pakkamitun" ti.|| ||

"Yassa dāni tvaṁ Sāriputta,||
kālaṁ maññasī" ti|| ||

Atha kho āyasmā Sāriputto uṭṭhāy āsanā Bhagavantaṁ abhivādetvā padakkhiṇaṁ katvā pakkāmi.|| ||

■

[374] 2. Atha kho aññataro bhikkhu acira-pakkante Sāriputte Bhagavantaṁ etad avoca:|| ||

"Āyasmā maṁ bhante,||
Sāriputto āsajja appaṭi-nissajja cārikaṁ pakkanto" ti.|| ||

■

Atha kho Bhagavā aññataraṁ bhikkhuṁ āmantesi:|| ||

"Ehi tvaṁ bhikkhuṁ,||
mama vacanena Sāriputtaṁ āmantesi:||
'Satthā taṁ āvuso Sāriputta,||
āmantetī' ti".|| ||

"Evaṁ bhante" ti kho so bhikkhu Bhagavato paṭi-s-sutvā yen'āyasmā Sāriputto ten'upasaṅkami,||
upasaṅkamitvā āyasmantaṁ Sāriputtaṁ etad avoca:|| ||

"Satthā taṁ āvuso Sāriputta,||
āmantetī" ti.|| ||

'Evam āvuso' ti kho āyasmā Sāriputto tassa bhikkhuno paccassosi.|| ||

■

Tena kho pana samayen'āyasmā ca Mahā Moggallāno āyasmā ca Ānando avāpuraṇaṁ ādāya vihārena vihāraṁ anvāhiṇḍanti.|| ||

"Abhi-k-kamathāyasmanto,||
abhi-k-kamathāyasampanto,||
idān'āyasmā Sāriputto Bhagavato sammukhā sīha-nādaṁ nadissatī" ti.|| ||

■

3. Atha kho āyasmā Sāriputto yena Bhagavā tonupasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinnaṁ kho āyasmantaṁ Sāriputtaṁ Bhagavā etad avoca:|| ||

"Idha te Sāriputta,||
aññataro sabrahma-cārī khīyanadhammaṁ āpanno:|| ||

'Āyasmā maṁ bhante,||
Sāriputto āsajja appaṭi-nissajja cārikaṁ pakkanto'" ti.|| ||

§

4. "Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante, paṭhaviyaṁ,||
sucim pi nikkhipanti,||
asucim pi nikkhipanti,||
guthagatam pi nikkhipanti,||
muttagatam pi nikkhipanti,||
kheḷagatam pi nikkhipanti,||
pubbagatam pi nikkhipanti,||
lohitagatam pi nikkhipanti,||
na ca tena paṭhavi aṭṭīyati vā harāyati vā jigucchati vā:||
evam [375] eva kho ahaṁ bhante,||
paṭhavisamena cetasā viharāmi,||
vipulena mahaggatena appamāṇena averena avyāpajejhana.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante,||
āpasmiṁ sucim pi dhovanti,||
asucim pi dhovanti,||
guthagatam pi dhovanti,||
muttagatam pi dhovanti,||
kheḷagatam pi dhovanti,||
pubbagatam pi dhovanti,||
lohitagatam pi dhovanti,||
na ca tena āpo aṭṭīyati vā harāyati vā jigucchati vā:||
evam eva kho ahaṁ bhante,
āposamena cetasā viharāmi,||
vipulena mahaggatena appamāṇena averena avyāpajejhana.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante,||
tejo sucim pi ḍahati,||
asucim pi ḍahati,||
guthagatam pi ḍahati,||
muttagatam pi ḍahati,||
kheḷagatam pi ḍahati,||
pubbagatam pi ḍahati,||
lohitagatam pi ḍahati,||
na ca tena tejo aṭṭīyati vā harāyati vā jigucchati vā:||
evam eva kho ahaṁ bhante,||
tejosamena cetasā viharāmi,||
vipulena mahaggatena appamāṇena averena avyāpajejhana.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante,||
vāyo sucim pi upavāyati,||
asucmi pi upavāyati,||
guthagatam pi upavāyati,||
muttagatam pi upavāyati,||
kheḷagatam pi upavāyati,||
pubbagatam pi upavāyati,||
lohitagatam pi upavāyati,||
na ca tena vāyo aṭṭhīyati vā harāyati vā jigucchati vā:||
evam eva kho ahaṁ bhante,||
vāyosamena cetasā viharāmi,||
vipulena mahaggatena appamāṇena averena avyāpajejhana.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

[376] Seyyathā pi bhante,||
rajoharaṇaṁ sucim pi puñachati,||
asucim pi puñchati,||
guthagatam pi puñchati||
muttagatam pi puñchati,||
kheḷagatam pi puñchati,||
pubbagatami pi puñchati,||
lohitagatam pi puñchati,||
na ca tena rajoharaṇaṁ aṭṭhiyati vā harāyati vā jigucchati vā:||
evam eva kho ahaṁ bhante,||
rajoharaṇasamena cetasā viharāmi,||
vipulena mahaggatena appamāṇena averena avyāpajejhana.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante caṇḍālakumārako vā canḍālakumārikā vā kaḷopihattho nattakavāsī gāmaṁ vā nigamaṁ vā pavisasto nīvacittaṁ yeva upaṭṭha-petvā pavisati:||
evam eva kho ahaṁ bhante,||
caṇḍālakumārakasamena cetasā viharāmi,||
vipulena mahaggatena appamāṇena averena avyāpajejhana.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante usabho chinnavisāṇo sorato sudanto suvinīto rathiyāya rathiyaṁ siṅghāṭakena siṅghāṭakaṁ anvāhiṇḍanto na kiñci hiṁsati pādena vā visāṇena vā:||
evam eva kho ahaṁ bhante,||
usabhachinnavisāṇasamena cetasā viharāmi,||
vipulena mahaggatena appamāṇena averena avyāpajejhana.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante itthi vā puriso vā daharo vā yuvā vā maṇḍanaka-jātiko sīsaṁ nahāto ahikuṇapena vā [377] kukkura-kuṇapena vā manussa-kuṇapena vā kaṇṭhe āsattena aṭṭīyeyya harāyeyya jiguccheyya:||
evam eva kho ahaṁ bhante iminā putikāyena aṭṭiyāmi harāyāmi jigucchāmi|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya.|| ||

■

Seyyathā pi bhante puriso medakathālikaṁ parihareyya chiddaṁ vicchiddaṁ uggharantaṁ paggharantaṁ:||
evam eva kho ahaṁ bhante,||
imaṁ kāyaṁ pariharāmi chiddaṁ vicchiddaṁ uggharantaṁ paggharantaṁ.|| ||

Yassa nūna bhante kāye kāyagatā-sati anupaṭṭhitā assa,||
so idha aññataraṁ sabrahma-cārīṁ āsajja appaṭi-nissajja cārikaṁ pakkameyya."|| ||

§

5. Atha kho so bhikkhu uṭṭhāy āsanā ekaṁsaṁ uttarā-saṅgaṁ karitvā Bhagavato pādesu sirasā nipatitvā Bhagavantaṁ etad avoca:|| ||

"Accayo maṁ bhante accagamā yathā-bālaṁ yathāmuḷhaṁ yathā-akusalaṁ.|| ||

Yo'haṁ āyasmintaṁ Sāriputtaṁ asatā tuccha musā abhutena abbhāvikkhiṁ.|| ||

Tassa me bhante Bhagavā accayaṁ accayato patigaṇhātu āyatiṁ saṁvarāyā" ti.|| ||

■

"Taggha tvaṁ Bhikkhu accayo accagamā yathā-bālaṁ yathāmūḷhaṁ yathā akusalaṁ,||
yo tvaṁ Sāriputtaṁ asatā tucchā musā abhutena abbhāvikkhi;||
yato ca kho tvaṁ bhikkhu accayaṁ accayato disvā yathā-dhammaṁ paṭikarosi,||
taṁ te mayaṁ patigaṇhāma,||
vuddhi h'esā bhikkhu ariyassa vinaye yo accayaṁ accayato disvā yathā-dhammaṁ paṭikaroti āyatiṁ saṁvaraṁ āpajjatī" ti.|| ||

■

[378] 6. Atha kho Bhagavā āyasmantaṁ Sāriputtaṁ āmantesi:|| ||

"Khama Sāriputta imassa mogha-purisassa purāssa tatth'eva sattadhā muddhā phalissatī" ti.|| ||

"Khamām'ahaṁ bhante tassa āyasmato,
sace maṁ so āyāsmā evam āha:|| ||

Khamatu ca me so āyasmā" ti.|| ||

Contact:
Copyright Statement