[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
4. Catukka Nipāta
IV. Cakka Vagga

#### Sutta 38

# Patilīna Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[41]

[1][pts][bodh][than] Panuṇṇa-pacceka-sacco bhikkhave bhikkhu sama-vaya-saṭṭhe-sano passaddha-kāya-saṅkhāro patilīno ti vuccati.|| ||

Kathañ ca bhikkhave bhikkhu panuṇṇa-pacceka-saccoo hoti?|| ||

Idha, bhikkhave, bhikkhuno yāni tāni,||
puthusamaṇa-brāhmaṇānaṁ puthupacceka-saccāni,||
seyyath'īdaṁ sassato loko ti vā||
asassato loko ti vā||
antavā loko ti vā||
anantavā loko ti vā;||
taṁ jīvaṁ taṁ sarīran ti vā||
aññaṁ jīvaṁ aññaṁ sarīran ti vā||
hoti Tathāgato paraṁ maraṇā ti vā||
na hoti Tathāgato paraṁ maraṇā ti vā;||
hoti ca na hoti ca Tathāgato paraṁ maraṇā ti vā||
n'eva hoti na na hoti Tathāgato paraṁ maraṇā ti vā.|| ||

Sabbāni'ssa tāni panunnāni honti,||
cattāni,||
vantāni,||
muttāni,||
pahīṇāni,||
paṭinissaṭṭhāni.|| ||

Evaṁ kho bhikkhave bhikkhu panuṇṇa-pacceka-saccoo hoti.|| ||

Kathañ ca bhikkhave bhikkhu sama-vaya-saṭṭh'esano hoti?|| ||

Idha, bhikkhave, bhikkhuno kām'esanā pahīṇā hoti.|| ||

Bhavesanā pahīṇā hoti.|| ||

brahma-cariy'esanā paṭippassaddhā.|| ||

Evaṁ kho bhikkhave bhikkhu sama-vaya-saṭṭh'esano hoti.|| ||

Kathañ ca bhikkhave bhikkhu passaddha-kāya-saṅkhāro hoti?|| ||

Idha, bhikkhave, bhikkhu sukhassa ca pahānā dukkhassa ca pahānā pubb'eva somanassa-domanassānaṁ atthaṅgamā adukkha-ṁ-asukhaṁ upekkhā-sati-pārisuddhiṁ catutthaṁ-jhānaṁ upasampajja viharati.|| ||

Evaṁ kho bhikkhave bhikkhu passaddha-kāya-saṅkhāro hoti.|| ||

Kathañ ca bhikkhave bhikkhu patilīno hoti?|| ||

Idha, bhikkhave, bhikkhuno asmimāno pahīṇo hoti.|| ||

Ucchinnamūlo,||
tālā-vatthu-kato,||
anabhāva-kato,||
āyatiṁ anuppāda-dhammo.|| ||

Evaṁ kho bhikkhave bhikkhu patilīno hoti.|| ||

Panuṇṇa-pacceka-sacco bhikkhave bhikkhu sama-vaya-saṭṭh'esano passaddha-kāya-saṅkhāro patilīnoti vuccatī ti.|| ||

[42] Kām'esanā bhav'esanā brahma-cariy'esanā saha,||
Iti sacca-parāmāso diṭṭhi-ṭ-ṭhānā samussayā.|| ||

Sabba-rāga-virattassa taṇha-k-khaya-vimuttino,||
esanā paṭinissaṭṭhā diṭṭhi-ṭ-ṭhānaṁ samūhatā.|| ||

Sa ve santo sato bhikkhu passaddho aparājito,||
Mānābhisamayā Buddho patilīnoti vuccatī ti.|| ||

Contact:
Copyright Statement