[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
47. Sati-Paṭṭhāna Saṁyutta
5. Amata Vagga

#### Sutta 48

# Mittā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[189]

[1][pts][bodh] Evam me sutaṁ:|| ||

2. Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Ye bhikkhave, anukampeyyātha,||
ye ca sotabbaṁ maññeyyuṁ,||
mittā vā||
amaccā vā||
ñātī vā||
sālohitā vā,||
te vo bhikkhave, catunnaṁ sati-paṭṭhānānaṁ bhāvanāya samādapetabbā,||
nivesatabbā,||
patiṭṭhāpetabbā.|| ||

Katamesaṇ catunnaṁ?|| ||

Idha bhikkhave, bhikkhu kāye kāy'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Vedanāsu vedan'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Citte citt'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Dhammesu Dhamm'ānupassī viharati||
ātāpī||
sampajāno||
satimā||
vineyya loke abhijjhā-domanassaṁ.|| ||

Ye bhikkhave, anukampeyyātha,||
ye ca sotabbaṁ maññeyyuṁ,||
mittā vā||
amaccā vā||
ñātī vā||
sālohitā vā,||
te vo bhikkhave, catunnaṁ sati-paṭṭhānānaṁ bhāvanāya samādapetabbā,||
nivesatabbā,||
patiṭṭhāpetabbā."|| ||

Contact:
Copyright Statement