[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

Saṁyutta Nikāya
II. Nidāna Vagga
12. Nidāna Saṁyutta
5. Gahapati Vagga

#### Sutta 43

# Dukkha Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[71]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati||
Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"[72] "Dukkhassa bhikkhave, samudayañ ca||
atthaṅgamañ ca desissāmi.|| ||

Taṁ suṇātha, sādhukaṁ manasi-karotha, bhāsissāmī" ti.|| ||

"Evaṁ bhante" ti kho te bhikkhū Bhagavato paccassosuṁ.|| ||

Bhagavā etad avoca:|| ||

"Katamo ca bhikkhave dukkhassa samudayo?|| ||

Cakkhuñ ca paṭicca rūpe ca uppajjati cakkhu-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Ayaṁ kho bhikkhave dukkhassa samudayo.|| ||

■

Sotañ ca paṭicca sadde ca uppajjati sota-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Ayaṁ kho bhikkhave dukkhassa samudayo.|| ||

■

Ghāṇañ ca paṭicca gandhe ca uppajjati ghāṇa-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Ayaṁ kho bhikkhave dukkhassa samudayo.|| ||

■

Jivhañ ca paṭicca rase ca uppajjati jivhā-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Ayaṁ kho bhikkhave dukkhassa samudayo.|| ||

■

Kāyañ ca paṭicca phoṭṭhabbe ca uppajjati kāya-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Ayaṁ kho bhikkhave dukkhassa samudayo.|| ||

■

Manañ ca paṭicca dhamme ca uppajjati mano-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Ayaṁ kho bhikkhave dukkhassa samudayo.|| ||

§

Katamo ca bhikkhave, dukkhassa atthaṅgamo?|| ||

Cakkhuñ ca paṭicca rūpe ca uppajjati cakkhu-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Tassāyeva taṇhāya asesa-virāga-nirodhā upādāna-nirodho.|| ||

Upādāna-nirodhā bhava-nirodho.|| ||

Bhava-nirodhā jāti-nirodho.|| ||

Jāti-nirodhā jarā-māraṇaṁ soka-parideva-dukkha-domanass-upāyāsā nirujjhanti.|| ||

Evam etassa kevalassa dukkha-k-khandhassa nirodho hoti.|| ||

Ayaṁ kho bhikkhave dukkhassa atthaṅgamo.|| ||

■

Sotañ ca paṭicca sadde ca uppajjati sota-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Tassāyeva taṇhāya asesa-virāga-nirodhā upādāna-nirodho.|| ||

Upādāna-nirodhā bhava-nirodho.|| ||

Bhava-nirodhā jāti-nirodho.|| ||

Jāti-nirodhā jarā-māraṇaṁ soka-parideva-dukkha-domanass-upāyāsā nirujjhanti.|| ||

Evam etassa kevalassa dukkha-k-khandhassa nirodho hoti.|| ||

Ayaṁ kho bhikkhave dukkhassa atthaṅgamo.|| ||

■

Ghāṇañ ca paṭicca gandhe ca uppajjati ghāṇa-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Tassāyeva taṇhāya asesa-virāga-nirodhā upādāna-nirodho.|| ||

Upādāna-nirodhā bhava-nirodho.|| ||

Bhava-nirodhā jāti-nirodho. Jāti-nirodhā jarā-māraṇaṁ soka-parideva-dukkha-domanass-upāyāsā nirujjhanti.|| ||

Evam etassa kevalassa dukkha-k-khandhassa nirodho hoti.|| ||

Ayaṁ kho bhikkhave dukkhassa atthaṅgamo.|| ||

■

Jivhañ ca paṭicca rase ca jivhā-viññāṇaṁ.|| ||

Tiṇṇaṁ saṅgati phasso. Phassa-paccayā vedanā.|| ||

Vedanā-paccayā taṇhā.|| ||

Tassāyeva taṇhāya asesa-virāga-nirodhā upādāna-nirodho.|| ||

Upādāna-nirodhā bhava-nirodho.|| ||

Bhava-nirodhā jāti-nirodho.|| ||

Jāti-nirodhā jarā-māraṇaṁ soka-parideva-dukkha-domanass-upāyāsā nirujjhanti.|| ||

Evam etassa kevalassa dukkha-k-khandhassa nirodho hoti.|| ||

Ayaṁ kho bhikkhave dukkhassa atthaṅgamo.|| ||

■

Kāyañ ca paṭicca phoṭṭhabbe ca kāya-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Tassāyeva taṇhāya asesa-virāga-nirodhā upādāna-nirodho.|| ||

Upādāna-nirodhā bhava-nirodho.|| ||

Bhava-nirodhā jāti-nirodho.|| ||

Jāti-nirodhā jarā-māraṇaṁ soka-parideva-dukkha-domanass-upāyāsā nirujjhanti.|| ||

Evam etassa kevalassa dukkha-k-khandhassa nirodho hoti.|| ||

Ayaṁ kho bhikkhave dukkhassa atthaṅgamo.|| ||

■

Manañ ca paṭicca dhamme ca uppajjati mano-viññāṇaṁ.|| ||

Tiṇṇaṁ saṅgati phasso.|| ||

Phassa-paccayā vedanā.|| ||

Vedanā-paccayā taṇhā.|| ||

Tassāyeva taṇhāya asesa-virāga-nirodhā upādāna-nirodho.|| ||

Upādāna-nirodhā bhava-nirodho.|| ||

Bhava-nirodhā jāti-nirodho.|| ||

Jāti-nirodhā jarā-māraṇaṁ [73] soka-parideva-dukkha-domanass-upāyāsā nirujjhanti.|| ||

Evam etassa kevalassa dukkha-k-khandhassa nirodho hoti.|| ||

Ayaṁ kho bhikkhave dukkhassa atthaṅgamo" ti.|| ||

Contact:
Copyright Statement