[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

Saṁyutta Nikāya
II. Nidāna Vagga
12. Nidāna Saṁyutta
2. Āhāra Vagga

#### Sutta 19

# Bāla-Paṇḍita Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[23]

[1][pts][than][olds][bodh] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti||
te bhikkh Bhagavato paccassosuṁ|| ||

Bhagavā etad avoca:|| ||

2. "Avijjā-nīvaraṇassa bhikkhave,||
bālassa taṇhāya sampa- [24] yuttassa||
evam ayaṁ kāyo samudāgato.|| ||

Iti ayaṁ c'eva kāyo bahiddhā ca nāma-rūpaṁ||
itth'etaṁ dvayaṁ dvayaṁ paṭicca phasso saḷevāyatanāni||
yehi puṭṭho bālo sukha-dukkhaṁ paṭisaṁvediyati||
etesaṁ vā aññatarena.|| ||

3. Avijjā-nīvaraṇassa bhikkhave,||
paṇḍitassa taṇhāya sampayuttassa||
evam ayaṁ kāyo samudāgato.|| ||

Iti ayaṁ c'eva kāyo bahiddhā ca nāma-rūpaṁ||
itth'etaṁ dvayaṁ dvayaṁ paṭicca phasso saḷevāyatanāni||
yehi puṭṭho paṇḍito sukha-dukkhaṁ paṭisaṁvediyati||
etesaṁ vā aññatarena.|| ||

4. Tatra bhikkhave, ko viseso||
ko adhippāyo||
kiṁ nānā-karaṇaṁ paṇḍitassa bālenā" ti?|| ||

5. "Bhagavaṁ-mūlakā no bhante, dhammā,||
Bhagavaṁ-nettikā||
Bhagavaṁ-paṭisaraṇā.|| ||

Sādhu vata bhante,||
Bhagavantaṁ yeva paṭibhātu etassa bhāsitassa attho.|| ||

Bhagavato sutvā bhikkhū dhāressantī" ti.|| ||

6. "Tena hi bhikkhave,||
suṇātha||
sādhukaṁ manasi-karotha||
bhāsissāmī" ti.|| ||

"Evaṁ bhante" ti
kho te bhikkhū Bhagavato paccassosuṁ.|| ||

Bhagavā etad avoca:|| ||

7. "Yāya ca bhikkhave, avijjāya nivutassa bālassa||
yāya ca taṇhāya sampayuttassa||
ayaṁ kāyo samudāgato,||
sā c'eva avijjā bālassa a-p-pahīnā||
sā ca taṇhā apari-k-khīṇā.|| ||

Taṁ kissa hetu?|| ||

Na bhikkhave, bālo acari Brahma-cariyaṁ,||
sammā-dukkha-kkhayāya.|| ||

Tasmā bālo kāyassa bhedā kāyūpago hoti.|| ||

So kāyūpago samāno na parimuccati jātiyā||
jarāya maraṇena||
sokehi||
paridevehi||
dukkhehi||
domanassehi||
upāyāsehi.|| ||

Na parimuccati dukkhasmā ti vadāmi.|| ||

8. Yāya ca bhikkhave, avijjāya nivutassa paṇḍitassa||
yāya ca taṇhāya sampayuttassa||
ayaṁ kāyo samudāgato,||
sā c'eva avijjā paṇḍitassa pahīnā||
sā ca taṇhā parikkhīṇā.|| ||

Taṁ kissa hetu?|| ||

Acari bhikkhave, paṇḍito Brahma-cariyaṁ||
[25] sammā-dukkha-kkhayāya.|| ||

Tasmā paṇḍito kāyassa bhedā na kāyūpago hoti.|| ||

So akāyūpago samāno parimuccati jātiyā||
jarāya maraṇena||
sokehi||
paridevehi||
dukkhehi||
domanassehi||
upāyāsehi.|| ||

Parimuccati dukkhasmā ti vadāmi.|| ||

Ayaṁ kho bhikkhave,||
viseso ayaṁ adhippāyo,||
idaṁ nānā-karaṇaṁ paṇḍitassa bālena,||
yad idaṁ brahma-cariy-a-vāso" ti.|| ||

Contact:
Copyright Statement