[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
VIII: Ākaṅkha-Vagga

#### Sutta 77

# Kāka Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[149]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Dasahi bhikkhave asad'Dhammehi samannāgato kāko.|| ||

Katamehi dasahi?|| ||

Dhaṁsī ca,||
pagabbho ca||
tintino ca||
mahagghaso ca||
luddo ca||
akāruṇiko ca||
dubbalo ca||
oravitā ca||
muṭṭhassatī ca||
necayiko ca.|| ||

Imehi kho bhikkhave dasahi asad'Dhammehi samannāgato kāko.|| ||

§

Evam eva kho bhikkhave dasahi asad'Dhammehi samannāgato pāpa-bhikkhu.|| ||

Katamehi dasahi?|| ||

Dhaṁsī ca,||
pagabbho ca||
tintino ca||
mahagghaso ca||
luddo ca||
akāruṇiko ca||
dubbalo ca||
oravitā ca||
muṭṭhassatī ca||
necayiko ca.|| ||

Imehi kho bhikkhave dasahi asad'Dhammehi samannāgato pāpabhikkhū" ti.|| ||

Contact:
Copyright Statement