[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
22. Khandha Saṁyutta
6. Upāya Vagga

#### Sutta 58

# Sambuddha Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[65]

[1][pts][than][bodh] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkh Bhagavato paccassosuṁ|| ||

Bhagavā etad avoca:|| ||

"Tathāgato bhikkhave,||
arahaṁ Sammā Sambuddho||
rūpassa nibbidā||
virāgā||
nirodhā||
anupādā vimutto 'Sammā Sambuddhā' ti vuccati.|| ||

Bhikkhū pi bhikkhave,||
paññā-vimutto||
rūpassa nibbidā||
virāgā||
nirodhā||
anupādā vimutto 'paññā-vimutto' ti vuccati.|| ||

Tathāgato bhikkhave,||
arahaṁ Sammā Sambuddho||
vedanāya nibbidā||
virāgā||
nirodhā||
anupādā vimutto 'Sammā Sambuddhā'ti vuccati.|| ||

Bhikkhū pi bhikkhave,||
paññā-vimutto||
vedanāya nibbidā||
virāgā||
nirodhā||
anupādā vimutto 'paññā-vimutto'ti vuccati.|| ||

Tathāgato bhikkhave,||
arahaṁ Sammā Sambuddho||
saññāya nibbidā||
virāgā||
nirodhā||
anupādā vimutto 'Sammā Sambuddhā'ti vuccati.|| ||

Bhikkhū pi bhikkhave,||
paññā-vimutto||
saññāya nibbidā||
virāgā||
[66] nirodhā||
anupādā vimutto 'paññā-vimutto' ti vuccati.|| ||

Tathāgato bhikkhave,||
arahaṁ Sammā Sambuddho||
saṅkhārānaṁ nibbidā||
virāgā||
nirodhā||
anupādā vimutto 'Sammā Sambuddhā' ti vuccati.|| ||

Bhikkhū pi bhikkhave,||
paññā-vimutto||
saṅkhārānaṁ nibbidā||
virāgā||
nirodhā||
anupādā vimutto 'paññā-vimutto' ti vuccati.|| ||

Tathāgato bhikkhave,||
arahaṁ Sammā Sambuddho||
viññāṇassa nibbidā||
virāgā||
nirodhā||
anupādā vimutto 'Sammā Sambuddhā' ti vuccati.|| ||

Bhikkhū pi bhikkhave,||
paññā-vimutto||
viññāṇassa nibbidā||
virāgā||
nirodhā||
anupādā vimutto 'paññā-vimutto' ti vuccati.|| ||

Tatra, bhikkhave,||
ko viseso||
ko adhippāyo||
kiṁ nānā-karaṇaṁ Tathāgatassa arahato Sammā Sambuddhassa||
paññā-vimuttena bhikkhunā" ti?|| ||

"Bhagavaṁ-mūlakā no bhantena,||
dhammā Bhagavaṁ-nettikā Bhagavaṁpaṭi saraṇā,||
sādhu vata bhante,||
Bhagavantaṁ yeva paṭibhātu etassa bhāsitassa attho,||
Bhagavato sutvā bhikkhū dhāressantī" ti.|| ||

"Tena hi bhikkhave, suṇātha,||
sādhukaṁ manasi karotha,||
bhāsissāmī" ti.|| ||

"Evaṁ bhante" ti kho te bhikkhū Bhagavato paccassosuṁ.|| ||

Bhagavā etad avoca:|| ||

"Tathāgato bhikkhave,||
arahaṁ Sammā Sambuddho||
anuppannassa Maggassa uppādetā.|| ||

Asañjātassa Maggassa sañjanetā.|| ||

Anakkhātassa Maggassa akkhātā.|| ||

Maggaññu Maggavidu Maggakovido,||
maggānugā ca bhikkhave,||
etarahi sāvakā viharanti,||
pacchā samannāgatā.|| ||

Ayaṁ kho bhikkhave,||
viseso ayaṁ adhippāyo,||
idaṁ nānā-karaṇaṁ Tathāgatassa arahato Sammā Sambuddhassa||
paññā-vimuttena bhikkhunā" ti.|| ||

Contact:
Copyright Statement