[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
22. Khandha Saṁyutta
4. Na Tumhāka Vagga

#### Sutta 38

# Dutiya Ānanda Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[38]

[1][pts][bodh] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Atha kho āyasmā Ānando yena Bhagavā ten'upasaṅkami,||
upasaṅkamitvā Bhagavantaṁ abhivādetvā eka-m-antaṁ nīsīdi.|| ||

Eka-m-antaṁ nisinnaṁ kho āyasmantaṁ Ānandaṁ Bhagavā etad avoca:|| ||

"Sace taṁ Ānanda, evaṁ puccheyyuṁ:|| ||

'Katamesaṁ āvuso Ānanda, dhammānaṁ||
uppādo paññāyittha,||
vayo paññāyittha,||
ṭhitassa aññathattaṁ paññāyittha?|| ||

Katamesaṁ dhammānaṁ uppādo paññāyissati,||
vayo paññāyissati,||
ṭhitassa aññathattaṁ paññāyissati?|| ||

Katamesaṁ dhammānaṁ uppādo paññāyati,||
vayo paññāyati,||
ṭhitassa aññathattaṁ paññāyatī?' ti.|| ||

Evaṁ puṭṭho tvaṁ Ānanda,||
kinti khyākareyyāsī" ti?|| ||

§

Sace maṁ bhantena, evaṁ puccheyyuṁ:|| ||

'Katamesaṁ āvuso Ānanda, dhammānaṁ||
uppādo paññāyittha,||
vayo paññāyittha,||
ṭhitassa aññathattaṁ paññāyittha?|| ||

Katamesaṁ dhammānaṁ uppādo paññāyissati,||
vayo paññāyissati,||
ṭhitassa aññathattaṁ paññāyissati?|| ||

Katamesaṁ dhammānaṁ uppādo paññāyati,||
vayo paññāyati,||
ṭhitassa aññathattaṁ paññāyatī' ti.|| ||

Evaṁ puṭṭho ahaṁ bhante,||
evaṁ khyākareyyaṁ:|| ||

■

Yaṁ kho āvuso, rūpaṁ atītaṁ niruddhaṁ vipariṇataṁ,||
tassa uppādo paññāyittha,||
vayo paññāyittha,||
ṭhitassa aññathattaṁ paññāyittha,|| ||

yā vedanā atītā niruddhā vipariṇatā,||
tassā uppādo paññāyittha,||
vayo paññāyittha,||
ṭhitāya aññathattaṁ paññāyittha,|| ||

yā saññā atītā niruddhā vipariṇatā,||
tassā uppādo paññāyittha,||
vayo paññāyittha,||
ṭhitāya aññathattaṁ paññāyittha,|| ||

yā saṅkhārā atītā niruddhā vipariṇatā,||
tassā uppādo paññāyittha,||
vayo paññāyittha,||
ṭhitāya aññathattaṁ paññāyittha,|| ||

yaṁ viññāṇaṁ atītaṁ niruddhaṁ vipariṇataṁ,||
tassa uppādo paññāyittha,||
vayo paññāyittha,||
ṭhitassa aññathattaṁ paññayittha.|| ||

Imesaṁ kho āvuso,||
dhammānaṁ uppādo paññāyittha,||
vayo paññāyittha,||
ṭhitassa aññathattaṁ paññāyittha.|| ||

■

Yaṁ kho āvuso, rūpaṁ ajātaṁ apātubhūtaṁ tassa uppādo paññāyissati,||
vayo paññāyissati,||
ṭhitassa aññathattaṁ paññāyissati,|| ||

yā vedanā ajātā apātu-bhūtā tassā uppādo paññāyissati,||
vayo paññāyissati,||
ṭhitāya aññatatthaṁ paññāyissati,|| ||

yā saññā ajātā apātu-bhūtā tassā uppādo paññāyissati,||
vayo paññāyissati,||
ṭhitāya aññthattaṁ paññāyissati,|| ||

ye saṅkhārā ajātā apātu-bhūtā tassā uppādo paññāyissati,||
vayo paññāyissati,||
ṭhitāya aññathattaṁ paññāyissati,|| ||

yam viññāṇaṁ ajātaṁ apātubhūtaṁ, tassa uppādo paññāyissati,||
vayo paññāyissati,||
ṭhitassa aññathattaṁ paññāyissati.|| ||

Imesaṁ kho āvuso dhammānaṁ uppādo paññāyissati,||
vayo paññāyissati,||
ṭhitānaṁ aññathattaṁ paññāyissati.|| ||

■

Yaṁ kho āvuso, rūpaṁ jātaṁ pātubhūtaṁ tassa uppādo paññāyati,||
vayo paññāyati,||
ṭhitassa aññathattaṁ paññāyati,|| ||

yā [40] vedanā jātā pātu-bhūtā tassā uppādo paññāyati,||
vayo paññāyati,||
ṭhitāya aññathattaṁ paññāyati,|| ||

yā saññā jātā pātu-bhūtā tassā uppādo paññāyati,||
vayo paññāyati,||
ṭhitāya aññathattaṁ paññāyati,|| ||

yā saṅkhārā jātā pātu-bhūtā tassā uppādo paññāyati,||
vayo paññāyati,||
ṭhitāya aññathattaṁ paññāyati,|| ||

yaṁ viññāṇaṁ chātaṁ pātubhūtaṁ tassa uppādo paññāyati,||
vayo paññāyati,||
ṭhitassa aññathattaṁ paññāyatī' ti.|| ||

Evaṁ puṭṭhohaṁ bhante, evaṁ khyākareyyan" ti.

§

"Sādhu sādhu Ānanda!|| ||

'Rūpaṁ atītaṁ niruddhaṁ vipariṇataṁ,||
tassa uppādo paññāyittha,||
vayo paññāyittha,||
ṭhitassa aññathattaṁ paññāyittha,|| ||

yā vedanā atītā niruddhā vipariṇatā,||
tassā uppādo paññāyittha,||
vayo paññāyittha,||
ṭhitāya aññathattaṁ paññāyittha,|| ||

yā saññā atītaṁ niruddhā vipariṇatā,||
tassa yā saññā atītā niruddhā,||
vayo paññāyittha,||
ṭhitassa aññathattaṁ paññāyittha,|| ||

ye saṅkhārā atītā niruddhā vipariṇatā,||
tassā uppādo paññāyittha,||
vayo paññāyittha,||
ṭhitassa aññathattaṁ paññāyittha,|| ||

yaṁ viññāṇaṁ atītaṁ niruddhaṁ vipariṇataṁ,||
tassa uppādo paññāyittha,||
vayo paññāyittha,||
ṭhitassa aññathattaṁ paññāyittha.|| ||

Imesaṁ kho Ānanda, dhammānaṁ uppādo paññāyittha,||
vayo paññāyittha,||
ṭhitassa aññathattaṁ paññāyittha.|| ||

■

Yaṁ kho Ānanda, rūpaṁ ajātaṁ apātubhūtaṁ,||
tassa uppādo paññāyissati,||
vayo paññāyissati,||
ṭhitassa aññathattaṁ paññāyissati,|| ||

yā vedanā ajātā apātu-bhūtā,||
tassā uppādo paññāyissati,||
vayo paññāyissati,||
ṭhitassa aññathattaṁ paññāyissati,|| ||

yā saññā ajātā apātu-bhūtā,||
tassā uppādo paññāyissati,||
vayo paññāyissati,||
ṭhitassa aññathattaṁ paññāyissati,|| ||

ye saṅkhārā ajātā apātu-bhūtā,||
tassā uppādo paññāyissati,||
vayo paññāyissati,||
ṭhitassa aññathattaṁ paññāyissati,|| ||

yaṁ viññāṇaṁ ajātaṁ apātubhūtaṁ,||
tassa uppādo paññāyissati,||
vayo paññāyissati,||
ṭhitassa aññathattaṁ paññāyissati.

Imesaṁ kho Ānanda, dhammānaṁ uppādo paññāyissati,||
vayo paññāyissati,||
ṭhitassa aññathattaṁ paññāyissati.|| ||

■

Yaṁ kho Ānanda, rūpaṁ jātaṁ pātubhutaṁ,||
tassa uppādo paññāyati,||
vayo paññāyati,||
ṭhitassa aññathattaṁ paññāyati,|| ||

yā vedanā jātā pātubhutā,||
tassa uppādo paññāyati,||
vayo paññāyati,||
ṭhitassa aññathattaṁ paññāyati,|| ||

yā saññā jātā pātubhutā,||
tassā uppādo paññāyati,||
vayo paññāyati,||
ṭhitassa aññathattaṁ paññāyati,|| ||

ye saṅkhārā jātā pātubhutā,||
tassā uppādo paññāyati,||
vayo paññāyati,||
ṭhitassa aññathattaṁ paññāyati,|| ||

yaṁ viññāṇaṁ jātaṁ pātubhutaṁ,||
tassa uppādo paññāyati,||
vayo paññāyati,||
ṭhitassa aññathattaṁ paññāyati.|| ||

Imesaṁ kho Ānanda, dhammānaṁ uppādo paññāyati,||
vayo paññāyati,||
ṭhitassa aññathattaṁ paññāyatī' ti.|| ||

Evaṁ puṭṭho tvaṁ Ānanda,||
evaṁ khyākareyyāsī" ti.|| ||

Contact:
Copyright Statement