[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
51. Iddhi-Pāda Saṁyutta
2. Pāsāda-Kampana Vagga

#### Sutta 16

# Paṭhama Samaṇa-Brāhmaṇā or Mahiddhi Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[273]

[1][pts][olds] Evam me sutaṁ:|| ||

2. "Ye hi keci bhikkhave, atītam addhānaṁ samaṇā vā brāhmaṇā vā mahiddhikā ahesuṁ mahānubhāvā,||
sabbe te catunnaṁ iddhi-pādānaṁ bhāvitattā bahulī-katattā.|| ||

3. Ye hi keci bhikkhave, anāgatam addhānaṁ samaṇā vā brāhmaṇā vā mahiddhikā bhavissanti mahānubhāvā,||
sabbe te catunnaṁ iddhi-pādānaṁ bhāvitattā bahulī-katattā.|| ||

4. Ye hi keci, bhikkhave, etarahi samaṇā vā brāhmaṇā vā mahiddhikā mahānubhāvā,||
sabbe te catunnaṁ iddhi-pādānaṁ bhāvitattā bahulī-katattā.|| ||

■

Katamesaṇ catunnaṁ?|| ||

[274] 5. Idha bhikkhave, bhikkhu chanda-samādhi-padhāna-saṅkhāra-samannāgataṁ iddhi-pādaṁ bhāveti||
viriya-samādhi-padhāna-saṅkhāra-samannāgataṁ iddhi-pādaṁ bhāveti,||
citta-samādhi-padhāna-saṅkhāra-samannāgataṁ iddhi-pādaṁ bhāveti,||
vīmaṁsā-samādhi-padhāna-saṅkhāra-samannāgataṁ iddhi-pādaṁ bhāveti.|| ||

■

6. Ye hi keci, bhikkhave, atītam addhānaṁ samaṇā vā brāhmaṇā vā mahiddhikā ahesuṁ mahānubhāvā,||
sabbe te imesaṇ yeva catunnaṁ iddhi-pādānaṁ bāvitattā bahulī-katattā.|| ||

Ye hipi keci bhikkhave, anāgatam addhānaṁ samaṇā vā brāhmaṇā vā mahiddhikā ahesuṁ mahānubhāvā,||
sabbe te imesaṇ yeva catunnaṁ iddhi-pādānaṁ bhāvitattā bahulī-katattā.|| ||

Ye hi keci, bhikkhave, etarahi samaṇā vā mahiddhikā mahānubhāvā,||
sabbe te imesaṇ yeva catunnaṁ iddhi-pādānaṁ bhāvitattā bahulī-katattā" ti.|| ||

Contact:
Copyright Statement