[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Dīgha Nikāya

#### Sutta 33

# Saṅgīti Suttantaṁ

Adapted from the digital version of the Sri Lanka Buddha Jayanti Tripitaka Series

Atthi kho āvuso tena Bhagavatā||
jānatā passatā||
arahatā||
Sammā Sambuddhena||
nava dhammā sammad-akkhātā.|| ||

Tattha sabbeh'eva saṅgāyitabbaṁ||
na vivaditabbaṁ,||
yatha-yidaṁ Brahma-cariyaṁ||
addhaniyaṁ assa cira-ṭ-ṭhitikaṁ,||
tad assa bahu-jana-hitāya,||
bahu-jana-sukhāya,||
lokānukampāya,||
atthāya,||
hitāya,||
sukhāya,||
deva-manussānaṁ.|| ||

Katame nava?

[9.01][pts][bodh][olds] Nava āghāta-vatthūni:|| ||

'Anatthaṁ me acarī' ti||
āghātaṁ bandhati.|| ||

'Anatthaṁ me caratī' ti||
āghātaṁ bandhati.|| ||

'Anatthaṁ me carissatī' ti||
āghātaṁ bandhati.|| ||

'Piyassa me manāpassa anatthaṁ acarī' ti||
āghātaṁ bandhati.|| ||

'Piyassa me manāpassa anatthaṁ caratī' ti||
āghātaṁ bandhati.|| ||

'Piyassa me manāpassa anatthaṁ carissatī' ti||
āghātaṁ bandhati.|| ||

'Appiyassa me amanāpassa atthaṁ acarī' ti||
āghātaṁ badhati.|| ||

'Appiyassa me amanāpassa atthaṁ caratī'ti||
āghātaṁ bandhati.|| ||

'Appiyassa me amanāpassa atthaṁ carissatī'ti||
āghātaṁ bandhati.|| ||

[9.02][pts][bodh][olds] Nava āghāta-paṭivinayā:|| ||

'Anatthaṁ me acarī,||
taṁ kut'ettha labbhā' ti?||
āghātaṁ paṭivineti.|| ||

'Anatthaṁ [263] me caratī,||
taṁ kut'ettha labbhā' ti?||
āghātaṁ paṭivineti.|| ||

'Anātthaṁ me carissatī,||
taṁ kut'ettha labbhā' ti?||
āghātaṁ paṭivineti.|| ||

'Piyassa me manāpassa anatthaṁ acarī,||
taṁ kut'ettha labbhā' ti?||
āghātaṁ paṭivineti.|| ||

'Piyassa me manāpassa anatthaṁ caratī,||
taṁ kut'ettha labbhā' ti?||
āghātaṁ paṭivineti.|| ||

'Piyassa me manāpassa anatthaṁ carissatī ti,||
taṁ kut'ettha labbhā' ti?||
āghātaṁ paṭivineti.|| ||

'Appiyassa me amanāpassa atthaṁ acarī,||
taṁ kut'ettha labbhā' ti?||
āghātaṁ paṭivineti.|| ||

Appiyassa me amanāpassa atthaṁ caratī,||
taṁ kut'ettha labbhā' ti?||
āghātaṁ paṭivineti.|| ||

'Appiyassa me amanāpassa atthaṁ carissatī ti,||
taṁ kut'etthe labbhā' ti?||
āghātaṁ paṭivineti.|| ||

[9.03][pts][bodh][olds] Nava sattāvāsā:|| ||

Sant'āvuso,||
sattā nānatta-kāyā||
nānatta saññino||
seyyathā pi||
manussā ekacce ca||
devā ekacce ca vinipātikā.|| ||

Ayaṁ paṭhamo sattāvāso.|| ||

Sant'āvuso,||
sattā nānātta-kāyā||
ekatta-saññino||
seyyathā pi||
devā Brahma-kāyikā||
paṭhamābhini-b-battā.|| ||

Ayaṁ dutiyo sattāvāso.|| ||

Sant'āvuso,||
sattā ekatta-kāyā||
nānatta-saññino||
seyyathā pi||
devā Ābhassarā.|| ||

Ayaṁ tatiyo sattāvāso.|| ||

Sant'āvuso,||
sattā ekatta-kāyā||
ekatta-saññino||
seyyathā pi||
devā Subha-kiṇhā.|| ||

Ayaṁ catuttho sattāvāso.|| ||

Sant'āvuso,||
sattā asaññino appaṭisaṁvedino||
seyyathā pi||
devā Asañña-sattā.|| ||

Ayaṁ pañcamo sattāvāso.|| ||

Sant'āvuso,||
sattā sabbaso rūpa-saññānaṁ samatikkamā paṭigha-saññānaṁ attha-gamā nānatta-saññānaṁ amanasikārā||
'Ananto ākāso' ti||
Ākāsānañ-c'āyatanūpagā.|| ||

Ayaṁ chaṭṭho sattāvāso.|| ||

Sant'āvuso,||
sattā sabbaso akākāsanañ-c'āyatanaṁ samatikkamma||
'Anantaṁ viññāṇaṇan' ti||
Viññāṇañ-c'āyatanūpagā.|| ||

Ayaṁ sattamo sattāvāso.|| ||

Sant'āvuso,||
sattā sabbaso Viññāṇañ-c'āyatanaṁ samatikkamma||
'N'atthi kiñcī' ti||
Ākiñcaññ'āyatanūpagā.|| ||

Ayaṁ aṭṭhamo sattāvāso.|| ||

Sant'āvuso,||
sattā sabbaso Ākiñcaññ'āyatanaṁ samatikkamma n'evasaññā-nāsaññāyatanūpagā.|| ||

Ayaṁ navamo sattāvāso.|| ||

[9.04][pts][bodh][olds] Nava akkhaṇā asamayā Brahma-cariya-vāsāya:|| ||

[264] Idh'āvuso,||
Tathāgato ca loke uppanno hoti||
arahaṁ||
Sammā-SamBuddho,||
Dhammo ca desīyati opasamiko pariNibbāniko sambodha-gāmī Sugata-p-pavedito;||
ayaṁ ca puggalo Nirayaṁ upapanno hoti.|| ||

Ayaṁ paṭhamo akkhaṇo asamayo Brahma-cariya-vāsāya.|| ||

Puna ca paraṁ āvuso,||
Tathāgato ca loke uppanno hoti||
arahaṁ||
Sammā-SamBuddho,||
Dhammo ca desīyati opasamiko parinibbāniko sambodha-gāmi Sugata-p-pavedito;||
ayaṁ ca puggalo tiracchāna-yoniṁ upapanno hoti.|| ||

Ayaṁ dutiyo akkhaṇo asamayo Brahma-cariya-vāsāya.|| ||

Puna ca paraṁ āvuso,||
Tathāgato ca loke uppanno hoti||
arahaṁ||
Sammā-SamBuddho,||
Dhammo ca desīyati opasamiko parinibbāniko sambodha-gāmī Sugata-p-pavedito;||
ayaṁ ca puggalo petti-visayaṁ upapanno hoti.|| ||

Ayaṁ tatiyo akkhaṇo asamayo brahvacariya-vāsāya.|| ||

Puna ca paraṁ āvuso,||
Tathāgato ca loke uppanno hoti||
arahaṁ||
Sammā-SamBuddho,||
Dhammo ca desīyati opasamiko parinibbāniko sambodha-gāmī Sugata-p-pavedito,||
ayaṁ ca puggalo Asura-kāyaṁ upapanno hoti.|| ||

Ayaṁ catuttho akkhaṇo asamayo Brahma-cariya-vāsāya.|| ||

Puna ca paraṁ āvuso,||
Tathāgato ca loke uppanno hoti||
arahaṁ||
Sammā-SamBuddho,||
Dhammo ca desīyati opasamiko parinibbāniko sambodha-gāmī Sugata-p-pavedito,||
ayaṁ ca puggalo aññataraṁ dīghā-yukaṁ deva-nikāyaṁ upapanno hoti.|| ||

Ayaṁ pañcamo akkhaṇo asamayo Brahma-cariya-vāsāya.|| ||

Puna ca paraṁ āvuso,||
Tathāgato ca loke uppanno hoti||
arahaṁ||
Sammā-SamBuddho,||
Dhammo ca desīyati opasamiko parinibbāniko sambodha-gāmī Sugata-p-pavedito,||
ayaṁ ca puggalo paccan-timesu jana-padesu paccājāto hoti milakkhesu aviññātāresu,||
yattha n'atthi gati bhikkhūnaṁ bhikkhunīnaṁ upāsakānaṁ upāsikānaṁ.|| ||

Ayaṁ chaṭṭho akkhaṇo asamayo Brahma-cariya-vāsāya.|| ||

Puna ca paraṁ āvuso,||
Tathāgato ca loke uppanno hoti||
arahaṁ||
Sammā-SamBuddho,||
Dhammo ca desīyati opasamiko pariNibbāniko sambodha-gāmī Sugata-p-pavedito,||
ayaṁ ca puggalo majjhimesu jana-padesu paccājāto hoti,||
so ca hoti micchā-diṭṭhiko viparīta-dassano:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
[265] n'atthi mātā,||
n'atthi pitā,||
n'atthi sattā opapātikā,||
n'atthi loke Samaṇa-brāhmaṇā —||
samm'aggatā sammā-paṭipannā,||
ye imaṁ ca lokaṁ paraṁ ca lokaṁ sayaṁ abhiññā sacchi-katvā pavedentī' ti.|| ||

Ayaṁ sattamo akkhaṇo asamayo Brahma-cariya-vāsāya.|| ||

Puna ca paraṁ āvuso,||
Tathāgato ca loke uppanno hoti||
arahaṁ Sammā-SamBuddho,||
Dhammo ca desīyati opasamiko parinibbāniko sambodha-gāmī Sugata-p-pavedito,||
ayaṁ ca puggalo majjhimesu jana-padesu paccājāto hoti,||
so ca hoti duppañño jaḷo e'amugo||
na paṭibalo||
su-bhāsita-dubbhā-sitā-naṁ attham aññātuṁ.|| ||

Ayaṁ aṭṭhamo akkhaṇo asamayo Brahma-cariya-vāsāya.|| ||

Puna ca paraṁ āvuso,||
Tathāgato ca loke anuppanno hoti arahaṁ Sammā-SamBuddho,||
Dhammo ca na desīyati opasamiko parinibbāniko sambodha-gāmī Sugata-p-pavedito,||
ayaṁ ca puggalo majjhimesu jana-padesu paccājāto hoti so ca hoti paññavā ajaḷo anelamugo paṭibalo su-bhāsita-dubbhā-sitānaṁ attham aññātuṁ.|| ||

Ayaṁ navamo akkhaṇo asamayo Brahma-cariya-vāsāya.|| ||

[9.05][pts][bodh][olds] Nava anupubba-vihārā:|| ||

Idh'āvuso, bhikkhu||
vivicc'eva kāmehi||
vivicca akusalehi dhammehi||
sa-vitakkaṁ||
sa-vicāraṁ||
viveka-jaṁ pīti-sukhaṁ||
paṭhamaṁ-jhānaṁ||
upasampajja viharati.
|| ||

Vitakka-vicārānaṁ vūpasamā||
ajjhattaṁ sampasādanaṁ||
cetaso ekodi-bhāvaṁ||
avitakkaṁ||
avicāraṁ||
samādhi-jaṁ pīti-sukhaṁ||
dutiyaṁ-jhānaṁ||
upasampajja viharati.|| ||

Pītiyā ca virāgā||
upekkhako ca viharati||
sato ca sampajāno||
sukhaṁ ca kāyena paṭisaṁvedeti,||
yaṁ taṁ ariyā ācikkhanti:|| ||

'Upekkhako satimā sukha-vihārī' ti|| ||

tativa-jjhānaṁ||
upasampajja viharati.|| ||

Sukhassa ca pahāṇā||
dukkhassa ca pahāṇā||
pubbe va somanassa-domanassānaṁ atthaṅgamā||
adukkha-ṁ-asukhaṁ||
upekkhā-sati-pārisuddhiṁ||
catuttha-jjhānaṁ||
upasampajja viharati.|| ||

Sabbaso rūpa-saññānaṁ samatikkamā||
paṭigha-saññānaṁ attha-gamā||
nānatta-saññānaṁ amanasikārā||
'Ananto ākāso' ti||
Ākāsanañ-c'āyatanaṁ||
upasampajja viharati.|| ||

Sabbaso Ākāsanañ-c'āyatanaṁ samatik- [266] kamā||
'Anantaṁ viññāṇan' ti||
Viññāṇañ-c'āyatanaṁ||
upasampajja viharati.|| ||

Sabbaso Viññāṇañ-c'āyatanaṁ samatikkamma||
'N'atthi kiñcī' ti||
Ākiñcaññ'āyatanaṁ||
upasampajja viharati.|| ||

Sabbaso Ākiñcaññ'āyatanaṁ samatikkamma||
n'evasaññā-nāsaññ'āyatanaṁ||
upasampajja viharati.|| ||

Sabbaso n'eva-saññā-nā-saññ'āyatanaṁ samatikkamma||
saññā-vedayita-nirodhaṁ||
upasampajja viharati.|| ||

[9.06][pts][bodh][olds] Nava anupubba-nirodhā:|| ||

Paṭhama-j-jhānaṁ samāpannassa||
kāma-saññā niruddhā hoti.|| ||

Dutiya-j-jhānaṁ samāpannassa||
vitakka-vicārā nirāddhā honti.|| ||

Tatiya-j-jhānaṁ samāpannassa||
pīti niruddhā hoti.|| ||

Catuttha-j-jhānaṁ samāpannassa||
assāsa-passāsā niruddhā honti.|| ||

Ākāsanañ-c'āyatanaṁ samāpannassa||
rūpa-saññā niruddhā hoti.|| ||

Viññāṇañ-c'āyatanaṁ samāpannassa||
Ākāsanañ-c'āyatana-saññā niruddhā hoti.|| ||

Akiñcaññ'āyatanaṁ samāpannassa||
Viññāṇañ-c'āyatana-saññā niruddhā hoti.|| ||

N'eva-saññā-nā-saññ'āyatanaṁ samāpannassa||
Ākiñcaññ'āyatana-saññā niruddhā hoti.|| ||

Saññā-vedayita-nirodhaṁ samāpannassa||
saññā ca vedanā ca niruddhā honti.|| ||

Ime kho āvuso tena Bhagavatā||
jānatā passatā||
arahatā||
Sammā Sambuddhena||
nava dhammā sammad-akkhātā.|| ||

Tattha sabbeh'eva saṅgāyitabbaṁ||
na vivaditabbaṁ,||
yatha-yidaṁ Brahma-cariyaṁ||
addhaniyaṁ assa cira-ṭ-ṭhitikaṁ,||
tad assa bahu-jana-hitāya,||
bahu-jana-sukhāya,||
lokānukampāya,||
atthāya,||
hitāya,||
sukhāya,||
deva-manussānaṁ.|| ||

[Ones and Twos] [Threes] [Fours] [Fives] [Sixes] [Sevens] [Eights] [Nines] [Tens]

Contact:
Copyright Statement