[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
10. Kakudha Vagga

#### Sutta 96

# Suta-Dhara Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[120]

[1][pts][than][olds] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave dhammehi||
samannāgato bhikkhu anāpānasatiṁ||
āsevanto na cirass'eva||
akuppaṁ paṭivijjhati.|| ||

Katamehi pañcahi?|| ||

2. Idha, bhikkhave, bhikkhu appaṭṭho hoti||
appakicco subharo susantoso jivita-parikkhāresu.|| ||

Appāhāro hoti anodarikattaṁ anuyutto.|| ||

Appamiddho hoti jāgariyaṁ anuyutto.|| ||

Bahu-s-suto hoti||
suta-dharo||
suta-sannicayo,||
ye te dhammā ādi-kalyāṇā||
majjhe kalyāṇā||
pariyosāna kalyāṇā||
sātthāṁ savyañ-janāṁ kevala-paripuṇṇaṁ parisuddhaṁ Brahma-cariyaṁ abhivadanti,||
tathā-rūpāssa dhammā bahu-s-sutā honti||
dhatā vacasā paricitā manasānupekkhitā diṭṭhiyā suppaṭi-viddhā.|| ||

Yathā-vimuttaṁ cittaṁ pacc'avekkhati.|| ||

Imehi kho bhikkhave pañcahi dhammehi samannāgato bhikkhu ānāpāna-satiṁ āsevanto na cirass'eva akuppaṁ paṭivijjhati ti.|| ||

Contact:
Copyright Statement