[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Sattaka Nipāta
Avyākata Vagga

#### Sutta 51

# Avyākata-Vatthū Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[67]

[1][pts][olds][than] EVAṀ ME SUTAṀ.||
Ekaṁ samayaṁ Bhagavā Sāvatthi|| ||

Atha kho aññataro bhikkhū yena Bhagavā ten'upasaṅkami.||
Upasaṅkamitvā Bhagavantaṁ abhivādetvā [68] eka-m-antaṁ nisidi.|| ||

Eka-m-antaṁ nisinno kho so bhikkhu Bhagavantaṁ etad avoca:|| ||

'Ko nu kho bhante, hetu ko paccayo, yena sutavato ariya-sāvakassa vicikicchā n'ūppajjati avyākatavatthusu' ti?|| ||

[2][pts][olds] Diṭṭhi-nirodhā kho bhikkhu, sutavato ariya-sāvakassa vicikicchā n'ūppajjati avyākatavatthusu.|| ||

"Hoti Tathāgato param maraṇā" ti||
kho bhikkhu, diṭṭhi-gatam etaṁ.|| ||

"Na hoti Tathāgato param maraṇā" ti||
kho bhikkhu diṭṭhi-gatam etaṁ.|| ||

"Hoti ca na hoti ca Tathāgato param maraṇā" ti||
kho bhikkhu, diṭṭhi-gatam etaṁ.|| ||

"N'eva hoti na na hoti Tathāgato param maraṇā" ti||
kho bhikkhu diṭṭhi-gatam etaṁ.|| ||

A-s-sutavā bhikkhū, puṭhujjano diṭṭiṁ na-p-pajānāti,||
diṭṭhi-samudayaṁ na-p-pajānāti,||
diṭṭhi-nirodhaṁ na-p-pajānāti,||
diṭṭhi-nirodha-gāminiṁ paṭipadaṁ na-p-pajānāti.|| ||

Tassa sā diṭṭi pavaḍḍhati.|| ||

So na parimuccati jātiyā jarāya maraṇena sokehi paridevehi dukkhehi domanassehi upāyāsehi,||
na parimuccati dukkhasmāti vadāmi.|| ||

Sutavā va kho bhikkhu, ariya-sāvako diṭṭhiṁ pajānāti,||
diṭṭhi-samudayaṁ pajānāti,||
diṭṭhi-nirodhaṁ pajānāti,||
diṭṭhi-nirodha-gāminiṁ paṭipadaṁ pajānāti.|| ||

Tassa sā diṭṭhi nirujjhati.|| ||

So parimuccati jātiyā jarāya maraṇena sokehi paridevehi dukkhehi domanassehi upāyāyehi,||
parimuccati dukkhasmāti vadāmi.|| ||

Evaṁ jānaṁ kho bhikkhu, sutavā ariya-sāvako evaṁ passaṁ||
"Hoti Tathāgato param maraṇā" ti||
pi na vyākaroti.|| ||

"Na hoti Tathāgato param maraṇā" ti||
pi na vyākaroti.|| ||

"Hoti ca na hoti ca Tathāgato param maraṇā" ti||
pi na vyākaroti.|| ||

"N'eva hoti na na hoti Tathāgato param maraṇā" ti||
pi na vyākaroti.|| ||

Evaṁ jānaṁ kho bhikkhu,||
sutavā ariya-sāvako evaṁ passaṁ evaṁ avyākaraṇa-dhammo hoti avyākatavatthusu.|| ||

Evaṁ jānaṁ kho bhikkhu, sutavā ariya-sāvako evaṁ passaṁ nacchamhati, na kampati, na calati, na vedhati, na santāsaṁ āpajjati avyākatavatthusu.|| ||

"Hoti Tathāgato param maraṇā" ti||
kho bhikkhu,||
taṇhāgatam etaṁ,||
saññā- [69] gatam etaṁ,||
maññitam etaṁ,||
papañcitam etaṁ,||
upādāna-gatam etaṁ,||
vippaṭisāro eso.|| ||

"Na hoti Tathāgato param maraṇā" ti||
kho bhikkhu taṇhāgatam etaṁ,||
saññā-gatam etaṁ,||
maññitam etaṁ,||
papañcitam etaṁ,||
upādāna-gatam etaṁ,||
vippaṭisāro eso.|| ||

"Hoti ca na hoti ca Tathāgato param maraṇā" ti||
kho bhikkhu taṇhāgatam etaṁ,||
saññā-gatam etaṁ,||
maññitameta,||
papañcitam etaṁ,||
upādāna-gatam etaṁ vippaṭisāro eso.|| ||

"N'eva hoti na na hoti Tathāgato param maraṇā" ti||
kho bhikkhū taṇhāgatam etaṁ||
saññā-gatam etaṁ,||
maññitam etaṁ,||
papañcitam etaṁ,||
upādāna-gatam etaṁ||
vippaṭisāro eso.|| ||

A-s-sutavā bhikkhu, puthujjano vippaṭisāraṁ na-p-pajānāti.|| ||

Vippaṭisāra samudayaṁ na-p-pajānāti,||
vippaṭisāra-nīrodhaṁ na-p-pajānāti,||
vippaṭisāra-nīrodha gāminiṁ paṭipadaṁ na-p-pajānāti.|| ||

Tassa so vippaṭisāro pavaḍḍhati.|| ||

So na parimuccati jātiyā jarāya maraṇena sokehi paridevehi dukkhehi domanassehi upāyāsehi.|| ||

Na parimuccati dukkhasmā ti vadāmi.|| ||

Sutavā ca kho bhikkhu, ariya-sāvako vippaṭisāraṁ pajānāti.|| ||

Vippaṭisāra samudayaṁ pajānāti,||
vippaṭisāra-nīrodhaṁ pajānāti,||
vippaṭisāra-nīrodha gāminiṁ paṭipadaṁ pajānāti.|| ||

Tassa so vippaṭisāro nirujjhati.|| ||

So parimuccati jātiyā jarāya maraṇena sokehi paridevehi dukkhehi domanassehi upāyāsehi.|| ||

Parimuccati dukkhasmā ti vadāmi.|| ||

Evaṁ jānaṁ kho bhikkhu, sutavā ariya-sāvako evaṁ passaṁ||
"Hoti Tathāgato param maraṇā" ti||
pi na vyākaroti.|| ||

"Na hoti Tathāgato param maraṇā" ti||
pi na vyākaroti.|| ||

"Hoti ca na ca hoti Tathāgato param maraṇā" ti||
pi na vyākaroti.|| ||

"N'eva hoti na na hoti Tathāgato param maraṇā" ti||
pi na vyākaroti.|| ||

Evaṁ jānaṁ kho bhikkhu, sutavā ariya-sāvako evaṁ passaṁ evaṁ avyākaraṇa-dhammo hoti avyākatavatthusu.|| ||

Evaṁ jānaṁ kho bhikkhu, sutavā ariya-sāvako evaṁ passaṁ nacchambhati,||
na kampati na calati,||
na vedhati,||
na santāsaṁ āpajjati avyākatavatthusu.|| ||

[70] Ayaṁ kho bhikkhu, hetu ayaṁ paccayo yena sutavato ariya-sāvakassa vicikicchā n'uppajjati avyākatavatthusū' ti.|| ||

Contact:
Copyright Statement