[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
XXI. Kimbila-Vagga

#### Sutta 203

# Ājānīya Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[248]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Pañcahi bhikkhave,||
aṅgehi samannāgato rañño bhadro assājānīyo rājā-raho hoti,||
rāja-bhoggo,||
rañño aṅgan tvava saṅkhaṁ gacchati.|| ||

Katamehi pañcahi?|| ||

2. Ajjavena,||
javena,||
maddavena,||
khantiyā,||
soraccena.|| ||

Imehi kho bhikkhave,||
pañcahi aṅgehi samannāgato rañño bhadro assājānīyo rājā-raho hoti,||
rāja-bhoggo,||
rañño aṅganetvava saṅkhaṁ gacchati.|| ||

§

Evam eva kho bhikkhave, pañcahi dhammehi samannāgato bhikkhu āhuneyyo pāhuneyyo dakkhiṇeyyo añjali-karaṇīyo anuttaraṁ puñña-k-khettaṁ lokassa.|| ||

Kamehi pañcahi?|| ||

Ajjavena,||
javena,||
maddavena,||
khantiyā,||
soraccena.|| ||

Imehi kho bhikkhave,||
pañcahi dhammehi samannāgato bhikkhu āhuneyyo hoti||
pāhuneyyo dakkhiṇeyyo añjali-karaṇīyo anuttaraṁ puñña-k-khettaṁ lokassā" ti.|| ||

Contact:
Copyright Statement