[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Sattaka Nipāta
2. Anusaya Vagga

#### Sutta 13

# Kul'ūpagamana Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[10]

[1][pts] EVAṀ ME SUTAṀ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Sattahi bhikkhave, aṅgehi samannāgataṁ kulaṁ anupaganatvā vā nālaṁ upagantuṁ,||
upagantvā vā nālaṁ upanisīdituṁ.|| ||

Katamehi sattahī?|| ||

Na manāpena paccuṭṭhenti,||
na manāpena abhivādenti,||
na manāpena āsanaṁ denti,||
santamassa pariguhanti,||
bahukam pi thokaṁ denti,||
paṇītam pi ūkhaṁ denti,||
asakkaccaṁ denti no sakkacchaṁ.|| ||

Imehi kho bhikkhave, sattahi aṅgehi samannāgataṁ kulaṁ anupaganatvā vā nālaṁ upagantuṁ,||
upagantvā vā nālaṁ upanisīdituṁ.|| ||

§

Sattahi bhikkhave aṅgehi samannāgataṁ kulaṁ anupaganatvā vā alaṁ upagantuṁ,||
upagantvā vā alaṁ upa-nisidituṁ.|| ||

Katamehi sattahī?|| ||

Manāpena paccuṭṭhenti,||
manāpena abhivādenti,||
manāpena āsanaṁ denti,||
sattamassa na pariguhanti,||
bahukam pi bahukaṁ denti,||
paṇītam pi paṇītaṁ denti,||
sakkaccaṁ denti no asakkaccaṁ.|| ||

Imehi kho bikkhave sattahi aṅgehi samannāgataṁ kulaṁ anupaganatvā vā alaṁ upagantuṁ,||
upagantvā vā alaṁ upanisīditun" ti.|| ||

Contact:
Copyright Statement