[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
II. Nidāna Vagga
16. Kassapa Saṁyutta

#### Sutta 8

# Tatiya Ovāda Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[208]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Rājagahe viharati veluvane kalandaka nivāpe.|| ||

Atha kho āyasmā Mahā Kassapo yenana Bhagavā ten'upasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinnaṁ kho āyasmantaṁ Mahā Kassapaṁ Bhagavā etad avoca:|| ||

"Ovada Kassapa bhikkhū, karohi Kassapa bhikkhūnaṁ dhammiṁ kathaṁ.|| ||

Ahaṁ vā Kassapa bhikkhū ovadyeṁ, tvaṁ vā.|| ||

Ahaṁ vā bhikkhūnaṁ dhammiṁ kathaṁ kareyyaṁ,||
tvaṁ vā" ti.|| ||

"Dubbacā kho bhante,||
Bhagavā etarahi bhikkhū do-vacassa-karaṇehi dhammehi samannāgatā akkhamā appada-k-khiṇaggāhino anusāsaniṁ" ti.|| ||

"Tathā hi pana Kassapa,||
pubbe therā bhikkhū āraññakā c'eva ahesuṁ||
ārañña-kattassa ca vaṇṇavādino.|| ||

Piṇḍa-pātikā c'eva ahesuṁ||
piṇḍa-pātikattassa ca vaṇṇavādino.|| ||

Paṁsukūlikā c'eva ahesuṁ||
paṁsukulikattassa ca vaṇṇavādino.|| ||

Tecīvarikā c'eva ahesuṁ||
te-cīvari-kattassa ca vaṇṇavādino.|| ||

Appicchā c'eva ahesuṁ||
appicchatāya ca vaṇṇavādino.|| ||

Santuṭṭhā c'eva ahesuṁ||
santuṭṭhiyā ca vaṇṇavādino.|| ||

Pavivittā c'eva ahesuṁ||
pavivekassa ca vaṇṇavādino.|| ||

Asaṁsaṭṭhā c'eva [209] ahesuṁ||
asaṁsaggassa ca vaṇṇavādino.|| ||

Āraddha-viriyā c'eva ahesuṁ||
viriy'ārambhassa ca vaṇṇavādino.|| ||

Tatra yo hoti bhikkhu āraññako c'eva ārañña-kattassa ca vaṇṇa-vādī,||
piṇḍa-pātiko c'eva piṇḍa-pātikattassa ca vaṇṇa-vādī,||
paṁsu-kūliko c'eva paṁsu-kūli-kattassa ca vaṇṇa-vādī,||
te-cīvariko c'eva te-cīvari-kattassa ca vaṇṇa-vādī,||
appiccho c'eva appicchatāya ca vaṇṇa-vādī,||
santuṭṭho c'eva santuṭṭhiyā ca vaṇṇa-vādī,||
pavivitto c'eva pavivekassa ca vaṇṇa-vādī,||
asaṁsaṭṭho c'eva asaṁsaggassa ca vaṇṇa-vādī,||
āraddha-viriyo c'eva viriy'ārambhassa ca vaṇṇa-vādī,||
taṁ therā bhikkhū āsanena nimanetanti|| ||

'Ehi bhikkhu!|| ||

Ko nāmo ayaṁ bhikkhu?|| ||

Bhaddako vatāyaṁ bhikkhu.|| ||

Sikkhākāmo vatāyaṁ bhikkhu.|| ||

Ehi bhikkhu,||
idaṁ āsanaṁ nisīdāhī' ti.|| ||

Tatra Kassapa, navānaṁ bhikkhūnaṁ evaṁ hoti.|| ||

Yo kira so hoti bhikkhū āraññako c'eva ārañña-kattayā ca vaṇṇa-vādī,||
piṇḍa-pātiko c'eva piṇḍa-pātikattayā ca vaṇṇa-vādī,||
paṁsakulīko c'eva paṁsu-kūli-kattayā ca vaṇṇa-vādī,||
te-cīvariko c'eva te-cīvari-kattayā ca vaṇṇa-vādī,||
appiccho c'eva appicchatāya ca vaṇṇa-vādī,||
santuṭṭho c'eva santuṭṭhiyā ca vaṇṇa-vādī,||
pavivitto c'eva pavivekassa ca vaṇṇa-vādī,||
asaṁsaṭṭho c'eva asaṁsaggassa ca vaṇṇa-vādī,||
āraddha-viriyo c'eva viriy'ārambhassa ca vaṇṇa-vādī,||
taṁ therā bhikkhū āsanena nimattenti|| ||

'Ehi bhikkhu ko nāmo ayaṁ,||
bhaddako vatāyaṁ bhikkhu||
sikkhākāmovatāyaṁ bhikkhu|| ||

'Ehi bhikkhu, idaṁ āsanaṁ nisīdāhī' ti.|| ||

Te tathattāya paṭipajjanti.|| ||

Tesaṇ taṁ hoti dīgha-rattaṁ hitāya sukhāya.|| ||

Etarahi pana Kassapa,||
therā bhikkhū na c'eva āraññakā||
na ca ārañña-kattassa ca vaṇṇavādino.|| ||

Na c'eva piṇḍa-pātikā||
na ca piṇḍa-pātikattassa ca vaṇṇavādino.|| ||

Na c'eva paṁsu-kūlikā||
na ca paṁsu-kūli-kattassa ca vaṇṇavādino.|| ||

Na c'eva te-cīvarikā||
na ca te-cīvari-kattassa ca vaṇṇavādino.|| ||

Na c'eva appicchā||
na ca appicchatāya ca vaṇṇavādino.|| ||

Nac'eva santuṭṭhā||
na ca santuṭṭhiyā ca vaṇṇavādino.|| ||

Na c'eva pavivittā||
na ca pavivekassa ca vaṇṇavādino.|| ||

Na c'eva asaṁsaṭṭhā||
na ca asaṁsaggassa ca vaṇṇavādino.|| ||

Na [210] c'eva āraddha-viriyā||
na ca viriy'ārambhassa ca vaṇṇavādino.|| ||

Tatra yo hoti bhikkhu ñāto yasassī lābhī cīvara-piṇḍa-pāta-sen'āsana-gilāna-paccaya-bhesajja-parikkhārānaṁ,||
taṁ therā bhikkhū āsanena nimantenti|| ||

'Ehi bhikkhu, ko nāmo ayaṁ bhikkhu,||
bhaddako vatāyaṁ bhikkhu,||
sabrahma-cārikāmo vatāyaṁ bhikkhu,|| ||

Ehi bhikkhu, idaṁ āsanaṁ, nisīdāhī' ti.|| ||

Tatra Kassapa, navānaṁ bhikkhūnaṁ evaṁ hoti:|| ||

'Yo kira so hoti bhikkhu ñāto yasassī lābhī cīvara-piṇḍa-pāta-sen'āsana-gilāna-paccaya-bhesajja-parikkhārānaṁ,||
taṁ therā bhikkhū āsanena nimante' ti|| ||

'Ehi bhikkhu ko nāmo ayaṁ bhikkhu,||
bhaddakako vatāyaṁ bhikkhu:||
sabrahma-cārikāmo vatāyaṁ bhikkhu,|| ||

Ehi bhikkhū, idaṁ āsanaṁ, nisīdāhī' ti.|| ||

Te tathattāya paṭipajjanti tesaṇ taṁ hoti dīgha-rattaṁ ahitāya dukkhāya.|| ||

Yaṁ hi taṁ Kassapa, sammā vadamāno||
'Vadeyya upaddutā brahma-cārī brahma-cārūpaddavena,||
abhibhavanā brahma-cārī brahma-cārābhibhavanenā' ti.|| ||

Evaṁ hi taṁ Kassapa,||
sammā vadanto vadeyya||
upaddutā brahma-cārī brahma-cārupaddavena||
abhibhavanā brahma-cārī brahma-cārābhibhavanenā" ti.|| ||

Contact:
Copyright Statement