[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
XXII: Sāmañña-Vagga

#### Sutta 214

# Pañcamādi Suttāni

Adapted from the 1995 edition of the digital version of the Sri Lanka Buddha Jayanti Tripitaka Series.

[1][pts] Evaṁ me sutaṁ:|| ||

Ekaṁ samayaṁ Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Dasahi bhikkhave dhammehi samannāgato khataṁ upahataṁ attāṇaṁ pariharati.|| ||

Katamehi dasahi?|| ||

Pāṇātipātī hoti,||
adinn'ādāyī hoti,||
kāmesu micchā-cārī hoti,||
musā-vādī hoti,||
pisuṇā-vāco hoti,||
pharusā-vāco hoti,||
sampha-p-palāpī hoti,||
abhijjhālū hoti,||
vyāpanna-citto hoti,||
micchā-diṭṭhiko hoti.|| ||

Imehi kho bhikkhave dasahi dhammehi samannāgato khataṁ upahataṁ attāṇaṁ pariharati.|| ||

§

Dasahi bhikkhave dhammehi samannāgato akkhataṁ anupahataṁ attāṇaṁ pariharati.|| ||

Katamehi dasahi?|| ||

Pāṇātipātā paṭivirato hoti,||
adinn'ādānā paṭivirato hoti,||
kāmesu micchā-cārā paṭivirato hoti,||
musā-vādā paṭivirato hoti,||
pisunāya vācāya paṭivirato hoti,||
pharusāya vācāya paṭivirato hoti,||
sampha-p-palāpā paṭivirato hoti,||
anabhijjhālū hoti,||
avyāpanna-citto hoti,||
sammā-diṭṭhiko hoti.|| ||

Imehi kho bhikkhave dasahi dhammehi samannāgato akkhataṁ anupahataṁ attāṇaṁ pariharati ti.|| ||

§

Visatiyā bhikkhave dhammehi samannāgato khataṁ upahataṁ attāṇaṁ pariharati.|| ||

Katamehi visatiyā?|| ||

Attanā ca pāṇātipātī hoti,||
parañca pāṇātipāte samādapeti.|| ||

■

Attanā ca adinn'ādāyī hoti, parañca adinn'ādāne samādapeti.|| ||

■

Attanā ca kāmesu micchā-cārī hoti, parañca kāmesu micchā-cāre samādapeti|| ||

■

Attanā ca musā-vādī hoti, parañca musā-vāde samādapeti.|| ||

■

Attanā ca pisunavāco hoti, parañca pisunāya vācāya samādapeti.|| ||

■

Attanā ca pharusā-vāco hoti, parañca pharusāya vācāya samādapeti.|| ||

■

Attanā ca sampha-p-palāpī hoti, parañca sampha-p-palāpe samādapeti.|| ||

■

Attanā ca abhijjhālū hoti, parañca abhijjhāya samādapeti.|| ||

■

Attanā ca vyāpanna-citto hoti, parañca vyāpāde samādapeti.|| ||

■

Attanā ca micchā-diṭṭhiko hoti, parañca micchā-diṭṭhiyā samādapeti.|| ||

Imehi kho bhikkhave vīsatiyā dhammehi samannāgato khataṁ upahataṁ attāṇaṁ pariharati.|| ||

§

Vīsatiyā bhikkhave dhammehi samannāgato akkhataṁ anupahataṁ attāṇaṁ pariharati.|| ||

Katamehi vīsatiyā?|| ||

Attanā ca pāṇātipātā paṭivirato hoti,||
parañ ca pāṇātipātā veramaṇiyā samādapeti.|| ||

■

Attanā ca adinn'ādānā paṭivirato hoti,||
parañ ca adinn'ādānā veramaṇiyā samādapeti.|| ||

■

Attanā ca kāmesu micchā-cārā paṭivirato hoti,||
parañ ca kāmesu micchā-cārā veramaṇiyā samādapeti.|| ||

■

Attanā ca musā-vādā paṭivirato hoti,||
parañ ca musā-vādā veramaṇiyā samādapeti.|| ||

■

Attanā ca pisunāya vācāya paṭivirato hoti,||
parañ ca pisunāya vācāya veramaṇiyā samādapeti.|| ||

■

Attanā ca pharusāya vācāya paṭivirato hoti,||
parañ ca pharusāyā vācāya veramaṇiyā samādapeti.|| ||

■

Attanā ca sampha-p-palāpā paṭivirato hoti,||
parañ ca sampha-p-palāpā veramaṇiyā samādapeti.|| ||

■

Attanā ca anabhijjhālū hoti,||
parañ ca anabhijjhāya samādapeti.|| ||

■

Attanā ca Avyāpanna-citto hoti,||
parañ ca avyāpāde samādapeti.|| ||

■

Attanā ca sammā-diṭṭhiko hoti,||
parañ ca sammā-diṭṭhiyā samādapeti.|| ||

Imehi kho bhikkhave vīsatiyā dhammehi samannāgato akkhataṁ anupahataṁ attāṇaṁ pariharati ti.|| ||

§

Tiṁsāya bhikkhave dhammehi samannāgato khataṁ upahataṁ attāṇaṁ pariharati.|| ||

Katamehi tiṁsāya?|| ||

Attanā ca pāṇātipātī hoti,||
parañ ca pāṇātipāte samādapeti,||
pāṇātipāte ca samanuñño hoti.|| ||

■

Attanā ca adinn'ādāyī hoti,||
parañ ca adinn'ādāne samādapeti,||
adinn'ādāne ca samanuñño hoti.|| ||

■

Attanā ca kāmesu micchā-cārī hoti,||
parañ ca kāmesu micchā-cāre samādapeti,||
kāmesu micchā-cāre ca samanuñño hoti.|| ||

■

Attanā ca musā-vādī hoti,||
parañ ca musā-vāde samādapeti,||
musā-vāde ca samanuñño hoti.|| ||

■

Attanā ca pisunavāco hoti,||
parañ ca pisunāya vācāya samādapeti,||
pisunāya vācāya ca samanuñño hoti.|| ||

■

Attanā ca pharusavāco hoti,||
parañ ca pharusāya vācāya samādapeti,||
pharusāya vācāya ca samanuñño hoti.|| ||

■

Attanā ca sampha-p-palāpī hoti,||
parañ ca sampha-p-palāpe samādapeti,||
sampha-p-palāpe ca samanuñño hoti.|| ||

■

Attanā ca abhijjhālū hoti,||
parañ ca abhijjhāya samādapeti,||
abhijjhāya ca samanuñño hoti.|| ||

■

Attanā ca vyāpanna citto hoti,||
parañ ca vyāpāde samādapeti,||
vyāpāde ca samanuñño hoti.|| ||

■

Attanā ca micchā-diṭṭhiko hoti,||
parañ ca micchā-diṭṭhiyā samādapeti,||
micchā-diṭṭhiyā ca samanuñño hoti.|| ||

Imehi kho bhikkhave tiṁsāya dhammehi samannāgato khataṁ upahataṁ attāṇaṁ pariharati.|| ||

§

Tiṁsāya bhikkhave dhammehi samannāgato akkhataṁ anupahataṁ attāṇaṁ pariharati.|| ||

Katamehi tiṁsāya?|| ||

Attanā ca pāṇātipātā paṭivirato hoti,||
parañ ca pāṇātipātā veramaṇiyā samādapeti,||
pāṇātipātā veramaṇiyā ca samanuñño hoti.|| ||

■

Attanā ca adinn'ādānā paṭivirato hoti,||
parañ ca adinn'ādānā veramaṇiyā samādapeti,||
adinn'ādānā veramaṇiyā ca samanuñño hoti.|| ||

■

Attanā ca kāmesu micchā-cāri paṭivirato hoti,||
parañ ca kāmesu micchā-cārā veramaṇiyā samādapeti,||
kāmesu micchā-cārā veramaṇiyā ca samanuñño hoti.|| ||

■

Attanā ca musā-vādā paṭivirato hoti,||
parañ ca musā-vādā veramaṇiyā samādapeti,||
musā-vādā veramaṇiyā ca samanuñño hoti.|| ||

■

Attanā ca pisunāya vācāya paṭivirato hoti,||
parañ ca pisunāya vācāya veramaṇiyā samādapeti,||
pisunāya vācāya veramaṇiyā ca samanuñño hoti.|| ||

■

Attanā ca pharusāya vācāya paṭivirato hoti,||
parañ ca parusāya vācāya veramaṇiyā samādapeti,||
pharusāya vācāya veramaṇiyā ca samanuñño hoti.|| ||

■

Attanā ca sampha-p-palāpā paṭivirato hoti,||
parañ ca sampha-p-palāpā veramaṇiyā samādapeti,||
sampha-p-palāpā veramaṇiyā ca samanuñño hoti.|| ||

■

Attanā ca anabhijjhālū hoti,||
parañ ca anabhijjhāya samādapeti,||
anabhijjhāya ca samanuñño hoti.|| ||

■

Attanā ca abyāpanna citto hoti,||
parañ ca avyāpāde samādapeti,||
avyāpāde ca samanuñño hoti.|| ||

■

Attanā ca sammā-diṭṭhiko hoti,||
parañ ca sammā-diṭṭhiyā samādapeti,||
sammā-diṭṭhiyā ca samanuñño hoti.|| ||

Imehi kho bhikkhave tiṁsāya dhammehi samannāgato akkhataṁ anupahataṁ attāṇaṁ pariharati ti.|| ||

§

Cattārisāya bhikkhave dhammehi samannāgato khataṁ upahataṁ attāṇaṁ pariharati.|| ||

Katamehi cattārisāya?|| ||

Attanā ca pāṇātipātī hoti,||
parañ ca pāṇātipāte samādapeti,||
pāṇātipāte ca samanuñño hoti,||
pāṇātipātassa ca vaṇṇaṁ bhāsati.|| ||

■

Attanā ca adinn'ādāyī hoti,||
parañ ca adinn'ādāne samādapeti,||
adinn'ādāne ca samanuñño hoti,||
adinn'ādānassa ca vaṇṇaṁ bhāsati.|| ||

■

Attanā ca kāmesu micchā-cārī hoti,||
parañ ca kāmesu micchā-cāre samādapeti,||
kāmesu micchā-cāre ca samanuñño hoti,||
kāmesu micchā-cārassa ca vaṇṇaṁ bhāsati.|| ||

■

Attanā ca musā-vādī hoti,||
parañ ca musā-vāde samādapeti,||
musā-vāde ca samanuñño hoti,||
musā-vādassa ca vaṇṇaṁ bhāsati.|| ||

■

Attanā ca pisunavāco hoti,||
parañ ca pisunāya vācāya samādapeti,||
pisunāya vācāya samanuñño hoti,||
pisunāya ca vācāya vaṇṇaṁ bhāsati.|| ||

■

Attanā ca pharusavāco hoti,||
parañ ca pharusāya vācāya samādapeti,||
pharusāya vācāya ca samanuñño hoti,||
pharusāya vācāya ca vaṇṇaṁ bhāsati.|| ||

■

Attanā ca sampha-p-palāpī hoti,||
parañ ca sampha-p-palāpe samādapeti,||
sampha-p-palāpe ca samanuñño hoti,||
sampha-p-palāpassa ca vaṇṇaṁ bhāsati.|| ||

■

Attanā ca abhijjhālū hoti,||
parañ ca abhijjhāya samādapeti,||
abhijjhāya ca samanuñño hoti,||
abhijjhāya ca vaṇṇaṁ bhāsati.|| ||

■

Attanā ca vyāpanna-citto hoti,||
parañ ca vyāpāde samādapeti,||
vyāpāde samanuñño hoti,||
vyāpādassa ca vaṇṇaṁ bhāsati.|| ||

■

Attanā ca micchā-diṭṭhiko hoti,||
parañ ca micchā-diṭṭhiyā samādapeti,||
micchā-diṭṭhiyā ca samanuñño hoti,||
micchā-diṭṭhiyā ca vaṇṇaṁ bhāsati.|| ||

Imehi kho bhikkhave cattārīsāya dhammehi samannāgato khataṁ upahataṁ attāṇaṁ pariharati.|| ||

§

Cattārīsāya bhikkhave dhammehi samannāgato akkhataṁ anupahataṁ attāṇaṁ pariharati.|| ||

Katamehi cattārīsāya?|| ||

Attanā ca pāṇātipātā paṭivirato hoti,||
parañ ca pāṇātipātā veramaṇiyā samādapeti,||
pāṇātipātā veramaṇiyā ca samanuñño hoti,||
pāṇātipātā veramaṇiyā ca vaṇṇaṁ bhāsati.|| ||

■

Attanā ca adinn'ādānā paṭivirato hoti,||
parañ ca adinn'ādānā veramaṇiyā samādapeti,||
adinn'ādānā veramaṇiyā ca samanuñño hoti,||
adinn'ādānā veramaṇiyā ca vaṇṇaṁ bhāsati.|| ||

■

Attanā ca kāmesu micchā-cārā paṭivirato hoti,||
parañ ca kāmesu micchā-cārā veramaṇiyā samādapeti,||
kāmesu micchā-cārā veramaṇiyā ca samanuñño hoti,||
kāmesu micchā-cārā veramaṇiyā ca vaṇṇaṁ bhāsati.|| ||

■

Attanā ca musā-vādā paṭivirato hoti,||
parañ ca musā-vādā veramaṇiyā samādapeti,||
musā-vādā veramaṇiyā ca samanuñño hoti,||
musā-vādā veramaṇiyā ca vaṇṇaṁ bhāsati.|| ||

■

Attanā ca pisunāya vācāya paṭivirato hoti,||
parañ ca pisunāyā vācāya veramaṇiyā samādapeti,||
pisunāya vācāya veramaṇiyā ca samanuñño hoti,||
pisunāyā vācāya veramaṇiyā ca vaṇṇaṁ bhāsati.|| ||

■

Attanā ca pharusāya vācāya paṭivirato hoti,||
parañ ca pharusāya vavāya veramaṇiyā samādapeti,||
pharusāya vācāya veramaṇiyā ca samanuñño hoti,||
pharusāya vācāya veramaṇiyā ca vaṇṇaṁ bhāsati.|| ||

■

Attanā ca sampha-p-palāpā paṭivirato hoti,||
parañ ca sampha-p-palāpā veramaṇiyā samādapeti,||
sampha-p-palāpā veramaṇiyā ca samanuñño hoti,||
sampha-p-palāpā ca veramaṇiyā vaṇṇaṁ bhāsati.|| ||

■

Attanā ca anabhijjhālū hoti,||
parañ ca anabhijjhāya samādapeti,||
anabhijjhāya ca samanuñño hoti,||
anabhijjhāya ca vaṇṇaṁ bhāsati.|| ||

■

Attanā ca avyāpanna-citto hoti,||
parañ ca avyāpāde samādapeti,||
avyāpāde ca samanuñño hoti,||
avyāpādassa ca vaṇṇaṁ bhāsati.|| ||

■

Attanā ca sammā-diṭṭhiko hoti,||
parañ ca sammā-diṭṭhiyā samādapeti,||
sammā-diṭṭhiyā ca samanuñño hoti,||
sammā-diṭṭhiyā ca vaṇṇaṁ bhāsati.|| ||

Imehi kho bhikkhave cattārīsāya dhammehi samannāgato akkhataṁ anupahataṁ attāṇaṁ pariharati" ti.|| ||

Contact:
Copyright Statement