[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
XI: Samaṇa-Saññā-Vagga

#### Sutta 108

# Tikicchaka Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[1][pts][than] Evaṁ me sutaṁ:|| ||

Ekaṁ samayaṁ Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Tikicchakā bhikkhave virecanaṁ denti pitta-samuṭṭhānānam pi ābādhānaṁ paṭighātāya,||
semha-samuṭṭhānānam pi ābādhānaṁ paṭighātāya,||
vāta-samuṭṭhānānam pi ābādhānaṁ paṭighātāya.|| ||

Atth'etaṁ bhikkhave virecanaṁ n'etaṁ n'atthi ti vadāmi.|| ||

Tañ ca kho etaṁ bhikkhave virecanaṁ sampajjati pi,||
virajjati pi.|| ||

Ahañ ca kho bhikkhave ariyaṁ virecanaṁ desissāmi,||
yaṁ virecanaṁ sampajjati yeva no vipajjati,||
yaṁ virecanaṁ āgamma jāti-dhammā sattā jātiyā parimuccanti,||
jarā-dhammā sattā jarāya parimuccanti maraṇa-dhammā sattā maraṇena parimuccanti,||
soka-parideva-dukkha-domanass'upāyāsa-dhammā sattā soka parideva dukkha-domanass'upāyāsehi parimuccanti.|| ||

Taṁ sunātha,||
sādhukaṁ manasi-karotha,||
bhāsissāmīti.|| ||

■

"Evaṁ bhante" ti kho te bhikkhu Bhagavato paccassosuṁ.|| ||

■

Bhagavā etad avoca:|| ||

Katamañ ca taṁ bhikkhave ariyaṁ virecanaṁ,||
yaṁ virecanaṁ āgamma jāti dhammā sattā jātiyā parimuccanti,||
jarā-dhammā sattā jarāya parimuccanti,||
maraṇa dhammā sattā maraṇena parimuccanti,||
soka-parideva dukkha-domanass'upāyāsa-dhammā sattā soka-parideva dukkha-domanassu pāyāsehi parimuccanti?|| ||

■

Sammā-diṭṭhikassa bhikkhave micchā-diṭṭhi viritto hoti,||
ye ca micchā-diṭṭhi-paccayā aneke pāpakā akusalā dhammā sambhavanti,||
te c'assa virittā honti,||
sammā-diṭṭhi-paccayā ca aneke kusalā dhammā bhāvanā-pāripūriṁ gacchanti.|| ||

■

Sammā-saṅkappassa bhikkhave micchā-saṅkappo viritto hoti,||
ye ca micchā-saṅkappa-paccayā aneke pāpakā akusalā dhammā sambhavanti,||
te c'assa virittā honti,||
sammā-saṅkappa-paccayā ca aneke kusalā dhammā bhāvanā-pāripūriṁ gacchanki.|| ||

■

Sammā-vācassa bhikkhave micchā-vācā virittā hoti,||
ye ca micchā-vācā-paccayā aneke pāpakā akusalā dhammā sambhavanti,||
te c'assa virittā honti,||
sammā-vācā-paccayā ca aneke kusalā dhammā bhāvanā-pāripūriṁ gacchanti.|| ||

■

Sammā-kammantassa bhikkhave micchā-kammanto viritto hoti,||
ye ca micchā-kammanta-paccayā aneke pāpakā akusalā dhammā sambhavanti,||
te c'assa virittā honti,||
sammā-kammanta-paccayā ca aneke kusalā dhammā bhāvanā-pāripūriṁ gacchanti.|| ||

■

Sammā ājīvassa bhikkhave micchā ājīvo viritto hoti,||
ye ca micchā ājīva-paccayā aneke pāpakā akusalā dhammā sambhavanti,||
te c'assa virittā honti,||
sammā ājīva-paccayā ca aneke kusalā dhammā bhāvanā-pāripūriṁ gacchanti.|| ||

■

Sammā-vāyāmassa bhikkhave micchā-vāyāmo virito hoti,||
ye ca micchā-vāyāma-paccayā anete pāpatā akusalā dhammā sambhavanti,||
te c'assa virittā honti,||
sammā-vāyāma-paccayā ca aneke kusalā dhammā bhāvanā-pāripūriṁ gacchanti.|| ||

■

Sammā-satissa bhikkhave micchā-sati virittā hoti,||
ye ca micchā-sati-paccayā aneke pāpakā akusalā dhammā sambhavanti,||
te c'assa virittā honti,||
sammā-sati-paccayā ca aneke kusalā dhammā bhāvakā pāripūriṁ gacchanti.|| ||

■

[219] sammā-samādhissa bhikkhave micchā-samādhi viritto hoti,||
ye ca micchā-samādhi-paccayā aneke pāpakā akusalā dhammā sambhavanti,||
te c'assa virittā honti,||
sammā-samādhi-paccayā ca aneke kusalā dhammā bhāvanā-pāripūriṁ gacchanti.|| ||

■

Sammā-ñāṇissa bhikkhave micchā-ñāṇaṁ virittaṁ hoti,||
ye ca micchā-ñāṇa paccayā aneke pāpakā akusalā dhammā sambhavanti,||
te c'assa virittā honti,||
sammā-ñāṇa-paccayā ca aneke kusalā dhammā bhāvanā-pāripūriṁ gacchanti.|| ||

■

Sammā-vimuttissa bhikkhave micchā-vimutti virittā hoti,||
ye ca micchā-vimutti paccayā aneke pāpakā akusalā dhammā sambhavanti,||
te c'assa virittā honti,||
sammā-vimutti-paccayā ca aneke kusalā dhammā bhāvanā-pāripūriṁ gacchanti.|| ||

■

Idaṁ kho taṁ bhikkhave ariyaṁ virecanaṁ,||
yaṁ virecanaṁ sampajjati.|| ||

Ye ca no vipajjati.|| ||

Yaṁ virecanaṁ āgamma jāti-dhammā sattā jātiyā parimuccanti||
jarā-dhammā sattā jarāya parimuccanti||
maraṇa-dhammā sattā maraṇena parimuccanti,||
soka-parideva dukkha-domanass'upāyāsa-dhammā sattā soka-parideva-dukkha-domanass'upāyāsehi parimuccantī" ti.|| ||

Contact:
Copyright Statement