[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
54. Ānāpāna Saṁyutta
1. Eka-Dhamma Vagga

#### Sutta 7

# Kappina Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[315]

[1-2][pts][bodh][olds] Evam me sutaṁ:|| ||

Ekaṁ samayam Bhagavā Sāvatthiyaṁ viharati||
Jetavane Anāthapindikassa ārāme.|| ||

[3] Tena kho pana samayen'āyasmā MahāKappino||
Bhagavāto avidūre nisinno hoti||
pallaṅkaṁ ābhujitvā||
ujuṁ kāyaṁ paṇidhāya||
parimukhaṁ satiṁ upaṭṭha-petvā.|| ||

[4] Addasā kho Bhagavā āyasmantaṁ MahāKappinaṁ avidūre nisinnaṁ||
pallaṅkaṁ ābhujitvā||
ujuṁ kāyaṁ paṇidhāya||
parimukhaṁ satiṁ upaṭṭha-petvā||
disvāna bhikkhū āmantesi:|| ||

"Passatha no tumhe bhikkhave, etassa bhikkhūno||
kāyassa iñjitattaṁ vā||
phanditattaṁ vā" ti?|| ||

[5] "Yadā pi mayaṁ bhante||
taṁ āyasmantaṁ passāma Saṅgha-majjhe vā||
nisintaṁ ekaṁ vā raho nisintaṁ||
tadā [316] pi mayaṁ tassa āyasmato||
na passāma kāyassa iñjitattaṁ vā||
phanditattaṁ vā" ti.|| ||

[6] "Yassa bhikkhave samādhissa||
bhāvitattā||
bahulī-katattā||
n'eva kāyassa iñjitattaṁ vā hoti||
phanditattaṁ vā||
na cittassa iñjitattaṁ vā hoti||
phanditattaṁ vā.|| ||

Tassa so bhikkhave bhikkhū samādhissa||
nikāma-lābhī||
akiccha-lābhī||
akasira-lābhī.|| ||

[7] Katamassa ca bhikkhave, samādhissa||
bhāvitattā||
bahulī-katattā||
n'eva kāyassa iñjitattaṁ vā hoti||
phanditattaṁ vā||
na cittassa iñjitattaṁ vā hoti||
phanditattaṁ vā?|| ||

Ānāpāna-sati-samādhissa bhikkhave,||
bhāvitattā||
bahulī-katattā||
n'eva kāyassa iñjitattaṁ vā hoti||
phanditattaṁ vā||
na cittassa iñjitattaṁ vā hoti||
phanditattaṁ vā.|| ||

[8] Kathaṁ bhāvite ca bhikkhave,||
ānāpāna-sati-samādhimhi||
kathaṁ bahulī-kate n'eva kāyassa iñjitattaṁ vā hoti||
phanditattaṁ vā||
na cittassa iñjitattaṁ vā hoti||
phanditattaṁ vā?|| ||

[9] Idha, bhikkhave, bhikkhū arañña-gato vā||
rukkha-mūla-gato vā||
suññāta-gato vā||
nisīdati pallaṅkaṁ ābhujitvā ujuṁ kāyaṁ paṇidhāya||
parimukhaṁ satiṁ upaṭṭha-petvā||
so sato va assasati||
sato va passasati.|| ||

Dīghaṁ vā assasanto dīghaṁ assasāmī' ti pajānāti.|| ||

Dīghaṁ vā passasanto 'dīghaṁ passasāmī' ti pajānāti.|| ||

Rassaṁ vā assasanto 'rassaṁ assasāmī' ti pajānāti.|| ||

Rassaṁ vā passasanto 'rassaṁ passasāmī' ti pajānāti.|| ||

'Sabba-kāya-paṭisaṁvedī assasissāmī' ti sikkhati.|| ||

'Sabba-kāya-paṭisaṁvedī passissāmī' ti sikkhati.|| ||

'Passam-bhayaṁ kāya-saṅkhāraṁ assasissāmī' ti sikkhati.|| ||

'Passam-bhayaṁ kāya-saṅkhāraṁ passasissāmī' ti sikkhati.|| ||

'Pīti-paṭisaṁvedī assasissāmī' ti sikkhati.|| ||

'Pīti-paṭisaṁvedī passasissāmī' ti sikkhati.|| ||

'Sukha-paṭisaṁvedī assasissāmī' ti sikkhati.|| ||

'Sukha-paṭisaṁvedī passasissāmī' ti sikkhati.|| ||

'Citta-saṅkhāra-paṭisaṁvedī assasissāmī' ti sikkhati.|| ||

'Citta-saṅkhāra-paṭisaṁvedī passasissāmī' ti sikkhati.|| ||

'Passam-bhayaṁ citta-saṅkhāraṁ assasissāmī' ti sikkhati.|| ||

'Passam-bhayaṁ citta-saṅkhāraṁ passasissāmī' ti sikkhati.|| ||

'Citta-saṅkhāra-paṭisaṁvedī assasissāmī' ti sikkhati.|| ||

'Citta-saṅkhāra-paṭisaṁvedī passasissāmī' ti sikkhati.|| ||

'Passam-bhayaṁ citta-saṅkhāraṁ assasissāmī' ti sikkhati.|| ||

'Passam-bhayaṁ citta-saṅkhāraṁ passasissāmī' ti sikkhati.|| ||

'Citta-paṭisaṁvedī assasissāmī' ti sikkhati.|| ||

'Citta-paṭisaṁvedī passasissāmī' ti sikkhati.|| ||

'Abhi-p-pamodayaṁ cittaṁ assasissāmī' ti sikkhati.|| ||

'Abhi-p-pamodayaṁ cittaṁ passasissāmī' ti sikkhati.|| ||

'Samādahaṁ cittaṁ assasissāmī' ti sikkhati.|| ||

'Samādahaṁ cittaṁ passasissāmī' ti sikkhati.|| ||

'Vimocayaṁ cittaṁ assasissāmī' ti sikkhati.|| ||

'Vimocayaṁ cittaṁ passasissāmī' ti sikkhati.|| ||

'Aniccānupassī assasissāmī' ti sikkhati.|| ||

'Aniccānupassī passasissāmī' ti sikkhati.|| ||

Virāgānupassī assasissāmī' ti sikkhati.|| ||

Virāgānupassī passasissāmī' ti sikkhati.|| ||

Nirodhānupassī assasissāmī' ti sikkhati.|| ||

Nirodhānupassī passasissāmī' ti sikkhati.|| ||

Paṭinissaggānupassī passasissāmī' ti sikkhati.|| ||

Paṭinissaggānupassī passasissāmī' ti sikkhati.|| ||

[16] Evaṁ bhāvitā kho bhikkhave,||
ānāpāna-sati-samādimhi||
evaṁ bahuḷīkatā n'eva kāyassa iñjitattaṁ vā hoti||
phanditattam vā||
na cittassa iñjitattaṁ vā hoti||
phanditattaṁ vā" ti.|| ||

Contact:
Copyright Statement