[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
XXI: Kara-Ja-Kāya-Vagga

#### Sutta 208

# Kara-Ja-Kāya Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[299]

[1][pts][than][olds][bodh] Evaṁ me sutaṁ:|| ||

"Nāhaṁ bhikkhave sañcetanikānaṁ kammānaṁ katānaṁ upacitānaṁ appaṭisaṁviditvā vyantibhāvaṁ vadāmi,||
tañ ca kho diṭṭh'evā dhamme upapajjaṁ vā apare vā pariyāye.|| ||

Na tvevāhaṁ bhikkhave sañcetanikānaṁ kammānaṁ katānaṁ upacitānaṁ appaṭisaṁviditvā dukkhass'antakiriyaṁ vadāmi.|| ||

Sa kho so bhikkhave ariya-sāvako evaṁ vigatābhijjho vigata-vyāpādo asa-m-mūḷho sampajāno patissato||
mettā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthaṁ.|| ||

Iti uddham adho tiriyaṁ||
sabbadhi sabbattatāya sabbā-vantaṁ||
lokaṁ mettā-saha-gatena cetasā||
vipulena mahaggatena||
appamāṇena averena avyāpajjena pharitvā viharati.|| ||

So evaṁ pajānāti:|| ||

'Pubbe kho me idaṁ cittaṁ parittaṁ ahosi abhāvitaṁ||
etarahi pana me idaṁ cittaṁ appamāṇaṁ subhāvitaṁ||
yaṁ kho pana kiñci pamāṇakataṁ kammaṁ,||
na taṁ tatrāvasissati||
na taṁ tatrāvatiṭṭhatī' [300] ti.|| ||

Taṁ kiṁ maññatha bhikkhave?|| ||

Dahara-t-agge ce so ayaṁ kumāro mettaṁ-ceto-vimuttiṁ bhāveyya,||
api nu kho pāpa-kammaṁ kareyyā" ti?|| ||

"No h'etaṁ bhante."|| ||

"Akarontaṁ kho pana pāpa-kammaṁ api nu kho dukkhaṁ phuseyyā" ti?|| ||

"No h'etaṁ bhante,||
akarontaṁ hi, bhante,||
pāpa-kammaṁ kuto dukkhaṁ phusissatī" ti.|| ||

2. "Bhāvetabbo kho panāyaṁ bhikkhave mettā-ceto-vimutti itthiyā vā purisena vā.|| ||

Itthiyā vā bhikkhave purisassa vā nāyaṁ kāyo ādāya gamanīyo,||
cittantaro ayaṁ bhikkhave macco.|| ||

So evaṁ pajānāti:|| ||

'Yaṁ kho me 1idha kiñcī pubbe iminā karajakāyena pāpa-kammaṁ kataṁ,||
sabbaṁ taṁ idha vedanīyaṁ,||
na taṁ anugaṁ bhavissatī' ti.|| ||

Evaṁ bhāvitā kho bhikkhave metta-ceto-vimutti Anāgāmitāya saṁvaṭṭati,||
idha paññ'assa bhikkhuno uttariṁ vimuttiṁ appaṭivijjhato.|| ||

§

3. Sa kho so bhikkhave ariya-sāvako evaṁ vigatābhijjho vigata-vyāpādo asa-m-mūḷho sampajāno patissato||
karuṇā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthaṁ.|| ||

Iti uddham adho tiriyaṁ||
sabbadhi sabbattatāya sabbā-vantaṁ||
lokaṁ karuṇā-saha-gatena cetasā||
vipulena mahaggatena||
appamāṇena averena avyāpajjena pharitvā viharati.|| ||

So evaṁ pajānāti:|| ||

'Pubbe kho me idaṁ cittaṁ parittaṁ ahosi abhāvitaṁ||
etarahi pana me idaṁ cittaṁ appamāṇaṁ subhāvitaṁ||
yaṁ kho pana kiñci pamāṇakataṁ kammaṁ,||
na taṁ tatrāvasissati||
na taṁ tatrāvatiṭṭhatī' ti.|| ||

Taṁ kiṁ maññatha bhikkhave?|| ||

Dahara-t-agge ce so ayaṁ kumāro mettaṁ-ceto-vimuttiṁ bhāveyya,||
api nu kho pāpa-kammaṁ kareyyā" ti?|| ||

"No h'etaṁ bhante."|| ||

"Akarontaṁ kho pana pāpa-kammaṁ api nu kho dukkhaṁ phuseyyā" ti?|| ||

"No h'etaṁ bhante,||
akarontaṁ hi, bhante,||
pāpa-kammaṁ kuto dukkhaṁ phusissatī" ti.|| ||

"Bhāvetabbo kho panāyaṁ bhikkhave karuṇā-ceto-vimutti itthiyā vā purisena vā.|| ||

Itthiyā vā bhikkhave purisassa vā nāyaṁ kāyo ādāya gamanīyo,||
cittantaro ayaṁ bhikkhave macco.|| ||

So evaṁ pajānāti:|| ||

'Yaṁ kho me 1idha kiñcī pubbe iminā karajakāyena pāpa-kammaṁ kataṁ,||
sabbaṁ taṁ idha vedanīyaṁ,||
na taṁ anugaṁ bhavissatī' ti.|| ||

Evaṁ bhāvitā kho bhikkhave karuṇā-ceto-vimutti Anāgāmitāya saṁvaṭṭati,||
idha paññ'assa bhikkhuno uttariṁ vimuttiṁ appaṭivijjhato.|| ||

§

Sa kho so bhikkhave ariya-sāvako evaṁ vigatābhijjho vigata-vyāpādo asa-m-mūḷho sampajāno patissato||
muditā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthaṁ.|| ||

Iti uddham adho tiriyaṁ||
sabbadhi sabbattatāya sabbā-vantaṁ||
lokaṁ muditā-saha-gatena cetasā||
vipulena mahaggatena||
appamāṇena averena avyāpajjena pharitvā viharati.|| ||

So evaṁ pajānāti:|| ||

'Pubbe kho me idaṁ cittaṁ parittaṁ ahosi abhāvitaṁ||
etarahi pana me idaṁ cittaṁ appamāṇaṁ subhāvitaṁ||
yaṁ kho pana kiñci pamāṇakataṁ kammaṁ,||
na taṁ tatrāvasissati||
na taṁ tatrāvatiṭṭhatī' ti.|| ||

Taṁ kiṁ maññatha bhikkhave?|| ||

Dahara-t-agge ce so ayaṁ kumāro muditā-ceto-vimuttiṁ bhāveyya,||
api nu kho pāpa-kammaṁ kareyyā" ti?|| ||

"No h'etaṁ bhante."|| ||

"Akarontaṁ kho pana pāpa-kammaṁ api nu kho dukkhaṁ phuseyyā" ti?|| ||

"No h'etaṁ bhante,||
akarontaṁ hi, bhante,||
pāpa-kammaṁ kuto dukkhaṁ phusissatī" ti.|| ||

"Bhāvetabbo kho panāyaṁ bhikkhave muditā-ceto-vimutti itthiyā vā purisena vā.|| ||

Itthiyā vā bhikkhave purisassa vā nāyaṁ kāyo ādāya gamanīyo,||
cittantaro ayaṁ bhikkhave macco.|| ||

So evaṁ pajānāti:|| ||

'Yaṁ kho me 1idha kiñcī pubbe iminā karajakāyena pāpa-kammaṁ kataṁ,||
sabbaṁ taṁ idha vedanīyaṁ,||
na taṁ anugaṁ bhavissatī' ti.|| ||

Evaṁ bhāvitā kho bhikkhave muditā-ceto-vimutti Anāgāmitāya saṁvaṭṭati,||
idha paññ'assa bhikkhuno uttariṁ vimuttiṁ appaṭivijjhato.|| ||

§

Sa kho so bhikkhave ariya-sāvako evaṁ vigatābhijjho vigata-vyāpādo asa-m-mūḷho sampajāno patissato||
upekkhā-saha-gatena cetasā||
ekaṁ disaṁ pharitvā viharati,||
tathā dutiyaṁ,||
tathā tatiyaṁ,||
tathā catutthaṁ.|| ||

Iti uddham adho tiriyaṁ||
sabbadhi sabbattatāya sabbā-vantaṁ||
lokaṁ upekkhā-saha-gatena cetasā||
vipulena mahaggatena||
appamāṇena averena avyāpajjena pharitvā viharati.|| ||

So evaṁ pajānāti:|| ||

'Pubbe kho me idaṁ cittaṁ parittaṁ ahosi abhāvitaṁ,||
etarahi pana me idaṁ cittaṁ appamāṇaṁ subhāvitaṁ,||
yaṁ kho pana me kiñci pamāṇakataṁ kammaṁ,||
na taṁ tatrāvasissati,||
na taṁ tatrāvatiṭṭhatī' ti.|| ||

Taṁ kiṁ maññatha bhikkhave|| ||

'Dahara-t-agge ce so ayaṁ kumāro upekkhā-ceto-vimuttiṁ bhāveyya,||
api nu kho pāpa-kammaṁ kareyyā' ti?|| ||

No h'etaṁ bhante.|| ||

'Akarontaṁ kho pana pāpa-kammaṁ api nu kho dukkhaṁ phuseyyā' ti?|| ||

No h'etaṁ bhante,||
akarontaṁ hi bhante pāpa-kammaṁ kuto dukkhaṁ phusissatī ti.|| ||

4. Bhāvetabbā kho panāyaṁ bhikkhave upekkhā-ceto-vimutti itthiyā vā purisena vā.|| ||

Itthiyā vā bhikkhave purisassa vā nāyaṁ kāyo ādāya gamanīyo.|| ||

Cittantaro ayaṁ bhikkhave macco.|| ||

So evaṁ pajānāti:|| ||

'Yaṁ kho me idha kiñci pubbe iminā karajakāyena pāpa-kammaṁ kataṁ,||
sabbaṁ taṁ idha vedaniyaṁ,||
na taṁ anugaṁ bhavissatī ti.|| ||

Evaṁ bhāvitā kho bhikkhave upekkhā-ceto-vimutti Anāgāmitāya saṁvaṭṭa ti.|| ||

Idha paññ'assa bhikkhuno uttariṁ vimuttiṁ appaṭivijjhato" ti.|| ||

Contact:
Copyright Statement