[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka-Nipāta
XVII. Āghāta Vaggo

#### Sutta 164

# Alaṁ-Sājīva Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[191]

[1][pts] Evaṁ me sutaṁ:|| ||

Ekaṁ samayaṁ āyasmā Sāriputto bhikkhu āmantesi:|| ||

"Āvuso bhikkhavo" ti.|| ||

"Āvuso" ti te bhikkhū Sāriputassa paccassosuṁ.|| ||

Āyasmā Sāriputto etad avoca:|| ||

"Pañcahi bhikkhave dhammehi samannāgato bhikkhu alaṁ-sājīvo sabrahma-cārīnaṁ.|| ||

Katamehi pañcahi?|| ||

Idha, bhikkhave, bhikkhu attanā ca sīla-sampanno hoti,||
sīla-sampadāya kathāya ca kataṁ pañhaṁ vyākattā hoti.|| ||

■

Attanā ca samādhi-sampanno hoti,||
samādhi-sampadāya kathāya ca kataṁ pañhaṁ vyākattā hoti.|| ||

■

Attanā ca paññā-sampanno hoti,||
paññā-sampadāya kathāya ca kataṁ pañhaṁ vyākattā hoti.|| ||

■

Attanā ca vimutti-sampanno hoti,||
vimutti-sampadāya kathāya ca kataṁ pañhaṁ vyākattā hoti.|| ||

■

Attanā ca vimutti-ñāṇa-dassana-sampanno hoti,||
vimutti-ñāṇa-dassana-sampadāya kathāya ca kataṁ pañhaṁ vyākattā hoti.|| ||

Imehi kho bhikkhave pañcahi dhammehi samannāgato bhikkhu alaṁ-sākaccho sabrahma-cārīnanti.|| ||

Contact:
Copyright Statement