[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
4. Saḷāyatana Vagga
40. Moggallāna Saṁyutta

#### Sutta 5

# Ākāsanañ-c'Āyatana Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[266]

[1][pts][olds] Evaṁ me sutaṁ:|| ||

Ekaṁ samayaṁ āyasmā Mahā Moggallāno Sāvatthiyaṁ viharati Jetavane Anāthapiṇḍikassa ārāme.|| ||

Tatra kho āyasmā Mahā Moggallāno bhikkhū āmantesi:|| ||

"Āvuso bhikkhavo" ti.|| ||

"Āvuso" ti kho te bhikkhū āyasmato Mahā Moggallānassa paccassosuṁ.|| ||

Āyasmā Mahā Moggallāno etad avoca:|| ||

"Idha mayhaṁ āvuso raho-gatassa paṭīsallīnassa
evaṁ cetaso parivitakko udapādi:|| ||

'"Ākāsanañ-c'āyatanaṁ,||
Ākāsanañ-c'āyatanan" ti vuccati.|| ||

Katamaṁ nu kho Ākāsanañ-c'āyatanan' ti?|| ||

Tassa mayhaṁ āvuso etad ahosi:|| ||

'Idha bhikkhu||
sabbaso rūpa-saññānaṁ samatikkamā||
paṭigha-saññānaṁ attha-gamā||
nānatta-saññānaṁ amana-sikārā||
"Ananto ākāso" ti||
Ākāsanañ-c'āyatanaṁ upasampajja viharati.|| ||

Idaṁ vuccati "Ākāsanañ-c'āyatanan" ti' ti.|| ||

So khv'āhaṁ āvuso||
sabbaso rūpa-saññānaṁ samatikkamā||
paṭigha-saññānaṁ attha-gamā||
nānatta-saññānaṁ amana-sikārā||
'Ananto ākāso' ti||
Ākāsanañ-c'āyatanaṁ upasampajja viharāmi||
tassa mayhaṁ āvuso||
iminā vihārena viharato||
rūpa-sahagatā saññā-mana-sikārā samud'ācaranti.|| ||

Atha kho maṁ āvuso Bhagavā iddhiyā upasaṅkamitvā etad avoca:|| ||

'Moggallāna!|| ||

Moggallāna!|| ||

Mā brāhmaṇa,||
Ākāsanañ-c'āyatanaṁ pamādo,||
ākāsānāñcāyatane cittaṁ saṇṭhapehi,||
ākāsānāñcāyatane cittaṁ ekodiṁ-karohi,||
ākāsānāñcāyatane cittaṁ samādahā' ti.|| ||

So khv'āhaṁ āvuso||
aparena samayena||
sabbaso rūpa-saññānaṁ samatikkamā||
paṭigha-saññānaṁ attha-gamā||
nānatta-saññānaṁ amana-sikārā||
'Ananto ākāso' ti||
Ākāsanañ-c'āyatanaṁ upasampajja vihāsiṁ.|| ||

Yaṁ hi taṁ āvuso sammā vadamāno vadeyya:|| ||

'Satthārānuggahito sāvako mahābhiññataṁ patto' ti,|| ||

mamantaṁ sammā vadamāno vadeyya,|| ||

'Satthārānuggahito sāvako mahābhiññataṁ patto' ti" ti.|| ||

Contact:
Copyright Statement