[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
4. Catukka Nipāta
IV. Cakka Vagga

#### Sutta 31

# Cakka Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[32]

[1][pts][than][bodh] Evaṁ me sutaṁ:|| ||

Ekaṁ samayaṁ Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. Cattār'imāni bhikkhave cakkāni yehi samannāgatānaṁ deva-manussānaṁ catucakkaṁ pavattati,||
yehi samannāgatā deva-manussā na cirass'eva mahantattaṁ vepullattaṁ pāpuṇanti bhogesu.|| ||

Katamāni cattāri?|| ||

Patirūpadesavāso,||
sappurisupassayo,||
atta-sammā-paṇidhi,||
pubbe ca katapuññatā.|| ||

Imāni kho bhikkhave cattāri cakkāni,||
yehi samannāgatānaṁ deva-manussānaṁ catucakkaṁ pavattati,||
yehi samannāgatā deva-manussā na cirass'eva mahantattaṁ vepullattaṁ pāpuṇanti bhogesū ti.|| ||

Patirūpe vase dese ariya mittakaro siyā,||
Sammā paṇidhisampanno pubbe puññakato naro,||
Dhaññaṁ dhanaṁ yaso kitti sukhaṁ c'etām adhivattatī ti.|| ||

Contact:
Copyright Statement