[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
II. Nidāna Vagga
14. Dhātu-Saṁyuttaṁ
I. Nānatta Vagga Paṭhama
1. Ajjhatta-Pañcakaṁ

#### Sutta 3

# No ce tam [No Phassa-Nānatta] Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[pts][bodh][olds] Evaṁ me sutaṁ:|| ||

Ekaṁ samayaṁ Sāvatthiyaṁ viharati Jetavane Anāthapiṇḍikassa ārāme.|| ||

2. "Dhātu-nānattaṁ bhikkhave, paṭicca uppajjati phassa-nānattaṁ,||
no phassa-nānattaṁ paṭicca uppajjati dhātu-nānattaṁ.|| ||

3. Katamañ ca bhikkhave dhātu-nānattaṁ?|| ||

4. Cakkhu-dhātu||
sota-dhātu||
ghāṇa-dhātu||
jivhā-dhātu||
kāya-dhātu||
mano-dhātu.|| ||

Idaṁ vuccati bhikkhave dhātu-nānattaṁ.|| ||

5. Kathañ ca bhikkhave dhātu-nānattaṁ paṭicca uppajjati phassa-nānattaṁ,||
no phassa-nānattaṁ paṭicca uppajjati dhātu-nānattaṁ?|| ||

6. Cakkhu-dhātu bhikkhave paṭicca uppajjati cakkhu-samphasso,||
no cakkhu-samphassaṁ paṭicca uppajjati cakkhu-dhātu.|| ||

Sota-dhātu bhikkhave paṭicca uppajjati sota-samphasso,||
no sota-samphassaṁ paṭicca uppajjati sota-dhātu.|| ||

Ghāṇa-dhātu bhikkhave paṭicca uppajjati ghāṇdhā-samphasso,||
no ghāṇdhā-samphassaṁ paṭicca uppajjati ghāṇdhā-dhātu.|| ||

Jivhā-dhātu bhikkhave paṭicca uppajjati jivhā-samphasso,||
no jivhā-samphassaṁ paṭicca uppajjati jivhā-dhātu.|| ||

Kāya-dhātu bhikkhave paṭicca uppajjati kāya-samphasso,||
no kāya-samphassaṁ paṭicca uppajjati kāya-dhātu.|| ||

Mano-dhātuṁ paṭicca uppajjati mano-samphasso,||
no mano-samphassaṁ paṭicca uppajjati mano-dhātu.|| ||

7. Evaṁ kho bhikkhave, dhātu-nānattaṁ paṭicca uppajjati phassa-nānattaṁ.|| ||

No phassa-nānattaṁ paṭicca uppajjati dhātu-nānattan" ti.|| ||

Contact:
Copyright Statement