[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

Saṁyutta Nikāya
II. Nidāna Vagga
12. Nidāna Saṁyutta
8. Samaṇa-Brāhmaṇa Vagga

#### Suttas 71-81

Adapted from the 1995 edition of the digital version of the Sri Lanka Buddha Jayanti Tripitaka Series.

[129]

# 71. Jarā-Māraṇa Suttaṁ

[71.1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

2. Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti||
te bhikkh Bhagavato paccassosuṁ|| ||

Bhagavā etad avoca:|| ||

"Ye hi ke ci bhikkhave, samaṇā vā brāhmaṇā vā jarā-māraṇaṁ na-p-pajānanti,||
jarā-māraṇa-samudayaṁ na-p-pajānanti,||
jarā-māraṇa-nirodhaṁ na-p-pajānanti,||
jarā-māraṇa-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā jarā-māraṇaṁ pajānanti,||
jarā-māraṇa-samudayaṁ pajānanti,||
jarā-māraṇa-nirodhaṁ pajānanti,||
jarā-māraṇa-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 72. Jāti Suttaṁ

[72.1 "Ye hi ke ci bhikkhave, samaṇā vā brāhmaṇā vā jātiṁ na-p-pajānanti,||
jāti-samudayaṁ na-p-pajānanti,||
jāti-māraṇa-nirodhaṁ na-p-pajānanti,||
jāti-māraṇa-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā jātiṁ pajānanti,||
jāti-māraṇa-samudayaṁ pajānanti,||
jāti-māraṇa-nirodhaṁ pajānanti,||
jāti-māraṇa-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 73. Bhava Suttaṁ

[73.1 "Ye hi ke ci bhikkhave, samaṇā vā brāhmaṇā vā bhavaṁ na-p-pajānanti,||
bhava-samudayaṁ na-p-pajānanti,||
bhava-nirodhaṁ na-p-pajānanti,||
bhava-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā bhavaṁ pajānanti,||
bhava-samudayaṁ pajānanti,||
bhava-nirodhaṁ pajānanti,||
bhava-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 74. Upādāna Suttaṁ

[74.1 "Ye hi ke ci bhikkhave, samaṇā vā brāhmaṇā vā upādānaṁ na-p-pajānanti,||
upādāna-samudayaṁ na-p-pajānanti,||
upādāna-nirodhaṁ na-p-pajānanti,||
upādāna-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā upādānaṁ pajānanti,||
upādāna-samudayaṁ pajānanti,||
upādāna-nirodhaṁ pajānanti,||
upādāna-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 75. Taṇhā Suttaṁ

[75.1 "Ye hi ke ci bhikkhave, samaṇā vā brāhmaṇā vā taṇhaṁ na-p-pajānanti,||
taṇhā-samudayaṁ na-p-pajānanti,||
taṇhā-nirodhaṁ na-p-pajānanti,||
taṇhā-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā taṇhaṁ pajānanti,||
taṇhā-samudayaṁ pajānanti,||
taṇhā-nirodhaṁ pajānanti,||
taṇhā-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 76. Vedanā Suttaṁ

[76.1 "Ye hi ke ci bhikkhave, samaṇā vā brāhmaṇā vā vedanaṁ na-p-pajānanti,||
vedanā-samudayaṁ na-p-pajānanti,||
vedanā-nirodhaṁ na-p-pajānanti,||
vedanā-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā vedanaṁ pajānanti,||
vedanā-samudayaṁ pajānanti,||
vedanā-nirodhaṁ pajānanti,||
vedanā-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 77. Phassa Suttaṁ

[77.1 "Ye hi ke ci bhikkhave, samaṇā vā brāhmaṇā vā phassaṁ na-p-pajānanti,||
phassa-samudayaṁ na-p-pajānanti,||
phassa-nirodhaṁ na-p-pajānanti,||
phassa-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā phassaṁ pajānanti,||
phassa-samudayaṁ pajānanti,||
phassa-nirodhaṁ pajānanti,||
phassa-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 78. Saḷāyatana Suttaṁ

[78.1 "Ye hi ke ci bhikkhave, samaṇā vā brāhmaṇā vā saḷāyatanaṁ na-p-pajānanti,||
saḷāyatana-samudayaṁ na-p-pajānanti,||
saḷāyatana-nirodhaṁ na-p-pajānanti,||
saḷāyatana-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā saḷāyatanaṁ pajānanti,||
saḷāyatana-samudayaṁ pajānanti,||
saḷāyatana-nirodhaṁ pajānanti,||
saḷāyatana-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 79. Nāma-Rūpa Suttaṁ

[79.1 "Ye hi ke ci bhikkhave, samaṇā vā brāhmaṇā vā nāma-rūpaṁ na-p-pajānanti,||
nāma-rūpa-samudayaṁ na-p-pajānanti,||
nāma-rūpa-nirodhaṁ na-p-pajānanti,||
nāma-rūpa-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā nāma-rūpaṁ pajānanti,||
nāma-rūpa-samudayaṁ pajānanti,||
nāma-rūpa-nirodhaṁ pajānanti,||
nāma-rūpa-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

■

# 80. Viññāṇa Suttaṁ

[80.1 "Ye hi ke ci bhikkhave, samaṇā vā brāhmaṇā vā viññāṇaṁ na-p-pajānanti,||
viññāṇa-samudayaṁ na-p-pajānanti,||
viññāṇa-nirodhaṁ na-p-pajānanti,||
viññāṇa-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā viññāṇaṁ pajānanti,||
viññāṇa-samudayaṁ pajānanti,||
viññāṇa-nirodhaṁ pajānanti,||
viññāṇa-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

[130]

# 81. Saṅkhāra Suttaṁ

[81.1 "Ye hi ke ci bhikkhave, samaṇā vā brāhmaṇā vā saṅkhāraṁ na-p-pajānanti,||
saṅkhāra-samudayaṁ na-p-pajānanti,||
saṅkhāra-nirodhaṁ na-p-pajānanti,||
saṅkhāra-nirodha-gāminiṁ paṭipadaṁ na-p-pajānanti;||
na mete bhikkhave, samaṇā vā brāhmaṇā vā||
samaṇesu vā samaṇa sammatā,||
brāhmaṇesu vā brāhmaṇa-sammatā,||
na ca pana te āyasmanto sāmaññ'atthaṁ vā brahmaññ'atthaṁ vā||
diṭṭhe'va dhamme sayaṁ abhiññā sacchi-katvā upasampajja viharanti.|| ||

Ye ca kho keci bhikkhave, samaṇā vā brāhmaṇā vā saṅkhāraṁ pajānanti,||
saṅkhāra-samudayaṁ pajānanti,||
saṅkhāra-nirodhaṁ pajānanti,||
saṅkhāra-nirodha-gāminiṁ paṭipadaṁ pajānanti;||
te khome bhikkhave, samaṇā vā brāhmaṇā vā||
samaṇesu c'eva samaṇa-sammatā,||
brāhmaṇesu ca brāhmaṇa-sammatā;||
te ca pan'āyasmanto sāmaññ'atthañ ca brahmaññ'atthatañ ca||
diṭṭhe'va dhamme sayaṁ abhiññā sacchi-katvā upasampajja viharantī" ti.|| ||

Samaṇa-Brāhmaṇa Vagga Aṭṭhama

Contact:
Copyright Statement